By Amritha AU.24 Mar, 2018\nകുഞ്ഞുപ്രായത്തില് കാണുന്നതും കേള്‍ക്കുന്നതുമെല്ലാം മനസില് പതിക്കും. അത്തരത്തില് മനസിലേക്ക് ചേക്കേറിയതായിരുന്നു അനന്തുവിന്റെ മനസിലേക്ക് ജാലവിദ്യ. കുട്ടിക്കാലത്തെപ്പോഴോ ടിവി യിലെ സ്‌ക്രീനിലൂടെ മിന്നിമറഞ്ഞിരുന്ന മജീഷ്യന്റെ ചെപ്പടിവിദ്യകളാണ് ഇന്ന് ഒരു കുടുംബത്തിന് തന്നെ തണലാകുന്നത്.\nകുട്ടിക്കാലത്ത് മാജിക്കിനോട് തോന്നിയിരുന്ന ഇഷ്ടം തേച്ചുമിനുക്കുകയായിരുന്നു അനന്തു. ഒന്‍പതാം വയസിലാണ് മജീഷ്യന് മാന്ത്രിക അനന്തു മാജിക് പഠനം ആരംഭിക്കുന്നത്. പിന്നീട് വര്‍ഷങ്ങള് കഴിയുംതോറും മേഖലയിലെ നിറസാന്നിദ്ധ്യമായി. അനന്തുവിന്റെ മാന്ത്രികതയില് 2018 ലെ സുവര്‍ണ്ണ വിസ്മയം പുരസ്‌കാരവും 2014ലും 2017ലും എക്കോ മാജിക് മത്സരത്തില് നിന്നുമടക്കമുളള പുരസ്‌കാരങ്ങള് അനന്തു നേടിയിട്ടുണ്ട്.\nവീടിന്റെ അടുത്തു തന്നെയുളള പൂജപ്പുര മനുവിന്റെ കീഴിലായിരുന്നു മാജിക്കിന്റെ ആദ്യ പാഠങ്ങള്. പിന്നീട് പഠിക്കുംതോറും അത് വെറുമൊരു ഇഷ്ടമല്ലെന്ന് മനസിലാക്കി ജാലവിദ്യയെ കൂടുതല് അറിയാനുളള ശ്രമങ്ങള് ആരംഭിക്കുകയായിരുന്നു. തുടര്‍ന്ന് 2014 ല് മുതുകാട് മാജിക്ക് അക്കാദമിയിലേക്കും. പക്ഷേ രണ്ടുവര്‍ഷം മുന്‍പ് കാര്‍പെന്ററായ അച്ഛന് സുരേഷ് അപകടത്തില്‍പ്പെട്ട് മരിച്ചതോടെ അനന്തു വേദിയില് ശക്തമാവുകയായിരുന്നു.\nമജീഷ്യന് മാന്ത്രിക അനന്തു\nചിന്മയവിദ്യാലയത്തിലെ പതിനൊന്നാം ക്‌ളാസ് കംപ്യൂട്ടര് സയന്‍സ് വിദ്യാര്‍ത്ഥിയാണ് അനന്തു. പഠനം കഴിഞ്ഞുളള വൈകുന്നേരങ്ങളിലാണ് അനന്തുവിന്റെ മാജിക് പ്രകടനം. സ്‌കൂള് കഴിഞ്ഞ് വീട്ടിലെത്തിയാല് നേരെ വേദിയിലേക്ക്. കാര്‍പെന്ററായിരുന്ന അച്ഛന്റെ മരണത്തിന്‌ശേഷം ഓരോ വേദിയില് നിന്നും കിട്ടുന്ന തുച്ഛമായ തുകയാണ് അനന്തുവിന്റെ വീടിന്റെ ഏക വരുമാനമാര്‍ഗ്ഗം. അമ്മയും അമ്മൂമ്മയും അടങ്ങുന്ന കുടുംബത്തിലെ അത്താണിയാണിപ്പോള് അനന്തു. പൂജപ്പുര താടിയറയിലെ വാടക വീട്ടില് അമ്മ ബിന്ദുവിനും അമ്മൂമ്മ മാക്ഷിക്കും ഇന്ന് ആശ്രയം ഈ പതിനാറുവയസുകാരനാണ്.\nകൂടെപഠിക്കുന്ന കുട്ടികള്‍ക്ക് എന്‍ജിനിയറിംഗ് പോലുളള മേഖലകളാണ് ഇഷ്ടം പക്ഷേ അനന്തുവിന് കംപ്യൂട്ടര് സയന്‍സിനെക്കാളിഷ്ടം മാജിക്കിനോടാണ്. ഭാവിയില് നല്ലൊരു മജീഷ്യനാകണമെന്നാണ് ആഗ്രഹം. സാധാരണ മാന്ത്രികന്‍മാരുടെ പ്രകടനത്തെക്കാള് ആശയപരമായി വേറിട്ടു നില്‍ക്കുന്നതാണ് അനന്തുവിന്റെ പ്രകടനങ്ങള്. ലഹരിമരുന്നുകളുടെ ഉപയോഗം, വേദിയില് മാജിക് അവതരിപ്പിക്കുമ്പോള് അവിടെ കൂടിയിരിക്കുന്ന കാണികള് ഉണ്ടാക്കാനിടയുളള പരിസ്ഥിതി മലിനീകരണം, പ്‌ളാസ്റ്റികിന് എതിരെയുളള ബോധവത്കരണം എന്നിവയെല്ലാമാണ് മുഖ്യ ആകര്‍ഷണങ്ങളാകുന്നത്. ഓരോ സ്‌റ്റേജുകളും വ്യത്യസ്തമായിരിക്കണം. മുന് വര്‍ഷങ്ങളില് അവതരിപ്പിച്ചത് തന്നെ പിന്നെയും പ്രക്ഷേകര്‍ക്കുമുന്നിലെത്തിക്കാന് സാധിക്കില്ല. അതുകൊണ്ട് തന്നെ പുതുമയുളള പ്രകടനങ്ങളും ആശയങ്ങളുമായാണ് ഓരോ വേദിയിലുമെത്തുന്നത്.\nകൂടാതെ കലോത്സവവേദികളിലെ സ്ഥിരസാന്നിദ്ധ്യമാണ് അനന്തു. പ്രസംഗിക്കാനാണ് ഏറെ ഇഷ്ടം. മാനസികമായുളള അതീവ ശ്രദ്ധയും അതിലുപരി കൃത്യമായ പ്രാക്ടീസും വേണ്ടുന്നതാണ് മാജിക്. മാനസികാരോഗ്യത്തെ ഏറ്റവും ഫലപ്രദമായി സഹായിക്കുന്ന മെന്റലിസം ടെസ്റ്റാണ് അനന്തുവിന് ഏറ്റവും ഇഷ്ടം. കാണികളില് ഒരാള്‍ക്കായി ഒന്നോ അതിലധികമോ പുസ്തകങ്ങള് കാണിക്കുന്നു, അവയില് ഒന്നില് നിന്നുള്ള ഏതെങ്കിലുമൊരു പേജ് വായിക്കാന് ആവശ്യപ്പെടുന്നു. തുടര്‍ന്ന് കാണി വായിച്ച ഭാഗങ്ങള് വെളിപ്പെടുത്താന് മജീഷ്യന് വായനക്കാരന്റെ മനസ് വായിക്കുകയും ചെയ്യുന്ന തരത്തിലുളളതാണ് മെന്റലിസം ടെസ്റ്റ്. മോട്ടോര് ഓഫ് ഇന്‍ന്ത്യയെന്ന ഇന്ത്യയിലെ തന്നെ പരമ്പരാഗതമായ മാജിക് എന്നറിയപ്പെടുന്ന അക്ഷയപാത്രംപോലെ കുടത്തില് നിന്നും വെളളം വന്നുകൊണ്ടിരിക്കുന്ന മാജിക് അനന്തുവിന് ഏറെ അഭിനന്ദനങ്ങള് നേടിക്കൊടുത്തവയായിരുന്നു.\nദി വിസാഡ് ഷോയിലേക്ക്\nമാജിക് എന്ന് കേള്‍ക്കുമ്പോള് ആദ്യം മനസിലേക്കെത്തുന്നത് പ്രാവ് പൂവാകുന്ന തരത്തിലുളളവയാണ്. എന്നാല് ഇന്ന് അതിന്റെയൊക്കെ കാലം മാറി. ഇന്ന് സ്റ്റേജ് ഷേകളില് ഏറ്റവുമധികം ആരാധകരുളള മാജിക്ക്, മെന്റലിസം, ഷാഡോഗ്രഫി എന്നീ മൂന്ന് വിഭാഗങ്ങളും കൂടിക്കലര്‍ത്തി പുതിയൊരു ചുവടുവെപ്പിലേക്ക് നീങ്ങുകയാണ് അനന്തു. സാധാരണ കണ്ടുമടുത്ത മാന്ത്രിക വിദ്യകള് ഉപേക്ഷിച്ച് അന്താരാഷ്ര്ട നിലവാരത്തിലുളള ഇനങ്ങള് ഉള്‍പ്പെടുത്തിയാണ് പുതിയ ചുവടുവെപ്പിലേക്ക് നീങ്ങുന്നത്. ഓരോ ചുവടുവെപ്പുകള്‍ക്കും ഒരായിരം സ്വപ്‌നങ്ങളും മാന്ത്രിപതയുണ്ട് ഈ മാന്ത്രികനോടൊപ്പം.


ഇന്ത്യന് വംശജയായ ഇന്ദ്ര കൃഷ്ണമൂര്‍ത്തി നൂയി ലോകബാങ്ക് തലപ്പത്തേക്ക്. – Pravasa Lokam ഇന്ത്യന് വംശജയായ ഇന്ദ്ര കൃഷ്ണമൂര്‍ത്തി നൂയി ലോകബാങ്ക് തലപ്പത്തേക്ക്. – Pravasa Lokam\nഇന്ത്യന് വംശജയായ ഇന്ദ്ര കൃഷ്ണമൂര്‍ത്തി നൂയി ലോകബാങ്ക് തലപ്പത്തേക്ക്.\nവാഷിങ്ങ്ടണ്: ഇന്ത്യന് വംശജയായ ഇന്ദ്ര കൃഷ്ണമൂര്‍ത്തി നൂയി ലോകബാങ്ക് തലപ്പത്തേക്ക്. ലോകബാങ്ക് തലപ്പത്തേക്ക് അമെരിക്ക പരിഗണിക്കുന്നവരില് പരിചയ സമ്പന്നരായ വ്യക്തികളെ നിർദേശിക്കാന് ഇവാന്‍ക ട്രംപിനെയാണ് ചുമതലപ്പെടുത്തിയിരിക്കുന്നത്. എന്നാല് പ്രസിഡന്‍റിനെ തെരഞ്ഞെടുക്കാനുള്ള ചുമതല ഇവാന്‍കയ്ക്ക് നല്‍കിയിട്ടുണ്ടെന്ന വാര്‍ത്ത പുറത്തുവിട്ട വെറ്റ് ഹൗസ് വക്താവിനെ അധീകരിച്ചാണ് പുതിയ വിവരങ്ങളും പുറത്തുവന്നിരിക്കുന്നത്.\nഅമെരിക്കന് ട്രഷറി വകുപ്പ് ഉദ്യോഗസ്ഥന് ഡേവിഡ് മലാപ്, ഓവര്‍സീസ് പ്രൈവറ്റ് ഇന്‍വെസ്റ്റ്മെന്‍റ് കോര്‍പ്പറേഷന് സിഇഒ റേ വാള്‍ബര്‍ണെ എന്നിവരാണ് ഇന്ദ്ര നൂയി കൂടാതെ പട്ടികയിലുള്ളത്. നിലവിലുള്ള ലോകബാങ്ക് പ്രസിഡന്‍റിന്‍റെ കാലവാവധി ഫെബ്രുവരി ഒന്നിനാണ് അവസാനിക്കുന്നത്. ലോകബാങ്ക് പ്രസിഡന്‍റിനെ തെരഞ്ഞെടുക്കുന്നതില് അമെരിക്കയ്ക്കാണ് നിർണായകസ്ഥാനം, രൂപീകരണം മുതല് അവര് നിശ്ചയിക്കുന്നവരാണ് ആ സ്ഥാനത്ത് എത്തുന്നത്.\n1955ല് മദ്രാസിലെ ഒരു സാധാരണ കുടുംബത്തില് ആയിരുന്നു ഇന്ദ്ര കൃഷ്ണമൂര്‍ത്തി നൂയിയുടെ ജനനം. ഫിസിക്സ്, കെമിസ്ട്രി, മാത്തമാറ്റിക്സ് എന്നിവയില് ബിരുദം എടുത്തതിന് ശേഷം കോൽക്കത്തിയിലെ ഇന്ത്യന് ഇന്‍സ്റ്റിറ്റ്യൂട്ട് ഓഫ് മാനെജ്മന്‍റില് എംബിഎക്ക് ചേര്‍ന്നു. എംബിഎ ബിരുദത്തിന് ശേഷം ടൂടല് എന്ന ബ്രിട്ടീഷ് റ്റെക്സ്റ്റൈല് കമ്പനിയില് ആദ്യ ജോലി. അതിന് ശേഷം ജോണ്‍സന് ആന്‍ഡ് ജോണ്‍സന് ന്‍റെ ബോംബെ ഓഫീസില് ബ്രാന്‍ഡ് മാനെജരായി നിയമനം നേടി. അവിടെ നിന്ന് അമെരിക്കയില് പബ്ലിക് ആന്‍ഡ് പ്രൈവറ്റ് മാനെജ്മെന്‍റിൽ വീണ്ടും ബിരുദാനന്തര ബിരുദ പഠനത്തിന് ചേര്‍ന്നു.\nപിജി പഠനത്തിന് ശേഷം ബോസ്റ്റന് കന്‍സല്‍റ്റിങ്ങ് ഗ്രൂപ്പില് ചേര്‍ന്ന നൂയി അടുത്ത ആറ് വര്‍ഷങ്ങള് വിവിധ ഇന്‍റര്‍നാഷണല് പ്രോജക്റ്റ്സ് ചെയ്തു. 1994 പെപസികോയില് എത്തുന്നു. 2000ല് ചീഫ് ഫൈനാന്‍ഷ്യല് ഓഫീസര് ആയി സ്ഥാനകയറ്റം ലഭിച്ചു. ഒരു വര്‍ഷത്തിനു ശേഷം പ്രസിഡന്‍റ് എന്ന പദവി. അമെരിക്കന് കോര്‍പ്പറേറ്റില് ഇന്ത്യന് വംശജയുടെ ഏറ്റവും ഉയര്‍ന്ന പദവി ആയിരുന്നത്. 2006 ഇല് പെപ്സി കോയുടെ ചരിത്രത്തില് അമെരിക്കന് വംശജയല്ലാത്ത ആദ്യത്തെ സിഇഒ ആയി നൂയി ചുമതലയേറ്റു, ഒപ്പം തന്നെ ആദ്യ വനിതാ സിഇഒ എന്ന പദവിയും സ്വന്തമാക്കി. അവിടെ നിന്ന് അന്താരാഷ്ട്ര ക്രിക്കറ്റ് സമിതിയിലും എത്തിയ ശേഷമാണ് പുതിയ പദവിയിലേക്ക് ഇവരുടെ പേര് ഉയരുന്നത്.\nശബരിമല പോലീസും ഭരണകൂടവും ഒത്ത്കളിച്ച് സംഘര്‍ഷം വിതക്കുന്നു\nസംസ്ഥാനത്ത് സ്വര്‍ണ വില ഇടിഞ്ഞു. ഗ്രാമിനു പത്തു രൂപയും പവന് 80 രൂപയുമാണ് കുറഞ്ഞത്.\nഇന്ത്യയില് നിന്ന് യു.എ.ഇയിലേക്ക് യാത്രാവിലക്ക്. ശനിയാഴ്ച മുതല് പത്തു ദിവസത്തേക്കാണ് വിലക്ക്.\nആത്മഹത്യക്ക് ശ്രമിച്ചെന്ന വാര്‍ത്തനല്‍കിയ ക്രൈം നന്ദകുമാറിനെതിരെ സ്പീക്കര് നിയമനടപടി തുടങ്ങി;\nഒടുവില് മന്ത്രി കെ.ടി ജലീല് രാജിവെച്ചു.\nബഡായി ബജറ്റെന്ന് രമേശ് ചെന്നിത്തല\nറാങ്ക്‌ളര് എസ്.യു.വി ജീപ്പ്\nകരുവള്ളി മുഹമ്മദ് മൗലവി(100) അന്തരിച്ചു.\nലുലു ഗ്രൂപ്പിന്റെ 157 ാമത് ഹൈപ്പര്‍മാര്‍ക്കറ്റ് ഷാര്‍ജ അല് മജാസില് പ്രവര്‍ത്തനമാരംഭിച്ചു.\nസ്റ്റീഫൻ ഹോക്കിംഗിന്റെ വിയോഗം, വിതുമ്പലോടെ അഷ്ഫിന് .\nബ്രിട്ടിഷ് സാഹിത്യ പുരസ്കാര പട്ടികയിൽഅരുന്ധതി റോയും മീന കന്ദസാമിയും ഇടം പിടിച്ചു.\nമരണങ്ങളുടെയെല്ലാം ഉത്തരവാദിത്വം കേന്ദ്ര സര്‍ക്കാറിനാണെന്ന വിമര്‍ശനവുമായി രാഹുല് ഗാന്ധി\nപരേതനായ മച്ചിങ്ങല് മുഹമ്മദ് ഷായുടെ ഭാര്യ ഫാത്തിമ(74) മരിച്ചു.


കനത്ത മഴ ; സംസ്ഥാനത്തെ മദ്രസകള്‍ക്ക് വ്യാഴാഴ്ച അവധി പ്രഖ്യാപിച്ചു - Express Kerala\nകനത്ത മഴ ; സംസ്ഥാനത്തെ മദ്രസകള്‍ക്ക് വ്യാഴാഴ്ച അവധി പ്രഖ്യാപിച്ചു\nകോഴിക്കോട്: സംസ്ഥാനത്തെ മദ്രസകള്‍ക്ക് വ്യാഴാഴ്ച അവധി പ്രഖ്യാപിച്ചു. കനത്ത മഴയെ തുടര്‍ന്നാണ് മദ്രസകള്‍ക്ക് അവധി പ്രഖ്യാപിച്ചിരിക്കുന്നത്. ശക്തമായ മഴ തുടരുന്ന സാഹചര്യത്തില് സമസ്ത മദ്രസകള്‍ക്ക് അവധിയായിരിക്കുമെന്ന് സമസ്ത കേരള ഇസ്ലാം മത വിദ്യാഭ്യാസ ബോര്‍ഡ് ജനറല് സെക്രട്ടറി എം ടി അബ്ദുല്ല മുസ്ലിയാര് അറിയിച്ചു.\nമൂന്ന് ജില്ലകളിലെ വിദ്യഭ്യാസ സ്ഥാപനങ്ങള്‍ക്ക് വ്യാഴാഴ്ച അവധിയായിരിക്കുമെന്ന് കലക്ടര്‍മാര് നേരത്തെ അറിയിച്ചിരുന്നു. മലപ്പുറം, ഇടുക്കി, വയനാട് ജില്ലകളിലാണ് വിദ്യാഭ്യാസ സ്ഥാപനങ്ങള്‍ക്ക് അവധി നല്‍കിയത്. വയനാട്, ഇടുക്കി, കോട്ടയം, എറണാകുളം ജില്ലകളില് ബുധനാഴ്ചയും മഴയെ തുടര്‍ന്ന് അവധിയായിരുന്നു.\nTags heavy rain fall in kerala heavy rain in idukki madrasa കനത്ത മഴ മദ്രസ മദ്രസകള്‍ക്ക് അവധി\nഉത്തരാഖണ്ഡില് കനത്ത മഴയും ആലിപ്പഴം വീഴ്ചയുമുണ്ടാകുമെന്ന് മുന്നറിയിപ്പ്..>>\nസാലറിചലഞ്ചിന് വെല്ലുവിളിച്ചു; ധനകാര്യ വകുപ്പ് ഉദ്യോഗസ്ഥനെ സ്ഥലംമാറ്റി..>>


മെക്‌സിക്കന് തിരഞ്ഞടുപ്പില് ലോപെസ് ഒബ്രാദോറിന് വിജയം\nTue Mar 26 2019 17:42:58 GMT+0530 (IST)\nമെക്‌സിക്കോ സിറ്റി: മെക്‌സിക്കന് തിരെഞ്ഞടുപ്പില് അംലോ എന്ന പേരില് അറിയപ്പെടുന്ന, ഇടതുപക്ഷ സ്ഥാനാര്‍ഥി ആന്‍ഡ്രീസ് മാന്വല് ലോപെസ് ഒബ്രാദോറിനു വിജയം. അഴിമതിക്കെതിരേ ശക്തമായ നടപടി സ്വീകരിക്കുമെന്നാണു നാഷനല് ജനറേഷന് മൂവ്‌മെന്റ് (മൊറീന) സ്ഥാനാര്‍ഥിയായ അംലോയുടെ വാഗ്ദാനം.\nഫലപ്രഖ്യാപനത്തിനു ശേഷം മെക്‌സിക്കോ സിറ്റിയില് നടന്ന വാര്‍ത്താ സമ്മേളനത്തില് ഇതര പാര്‍ട്ടികളുമായി അനുരഞ്ജനത്തിന് ആഹ്വാനം ചെയ്ത ഒബ്രാദോര് രാജ്യത്തു നിയമത്തെയും ഭരണഘടനയും മാനിച്ച് സമൂല മാറ്റങ്ങള് കൊണ്ടുവരുമെന്നും പറഞ്ഞു. തനിക്ക് ന്യായമായൊരു അനുമാനമുണ്ട്. മെക്‌സിക്കോയുടെ ചരിത്രത്തിലെ നല്ലൊരു പ്രസിഡന്റാവാണ് താന് ആഗ്രഹിക്കുന്നത്. ഏകാധിപത്യമല്ല, ആധികാരിക ജനാധിപത്യമാണു രാജ്യത്തിന്റെ ലക്ഷ്യമെന്നും അദ്ദേഹം പറഞ്ഞു. മെക്‌സികോ സിറ്റി മുന് മേയറായ അംലോ 53 ശതമാനം വോട്ട് നേടി.\nഅഭയാര്‍ഥി, വ്യാപാരനയങ്ങൡ യുഎസ് പ്രസിഡന്റ് ഡോണള്‍ഡ് ട്രംപിന്റെ നയങ്ങളെ നിശിതമായി വിമര്‍ശിക്കുന്നയാളാണ് ഒബ്രാദോര്. ഒബ്രാദോറിനെ ട്രംപ് അഭിനന്ദിച്ചു. സ്ഥാനമൊഴിയുന്ന പ്രസിഡന്റ് ജോസ് അന്റോണിയോ മെയിദേയും പിഎന് സ്ഥാനാര്‍ഥി റികാര്‍ഡോ അനയയും ഒബ്രാദോറിന് അഭിനന്ദനങ്ങളറിയിച്ചു. 77 വര്‍ഷത്തോളം മെക്‌സിക്കോയില് അധികാരം കൈയാളിയ പിആര്‍ഐക്ക് ഏറ്റ കനത്ത തിരിച്ചടിയാണ് ഒബ്രാേദാറിന്റെ വിജയം. 2006ലും 2012ലും നടന്ന തിരഞ്ഞെടുപ്പില് മല്‍സരിച്ച ഒബ്രാദോര് പരാജയപ്പെട്ടു.\nരാജ്യത്തെ ചരിത്രത്തില് പതിറ്റാണ്ടിനിടെ കണ്ട ഏറ്റവും സംഘര്‍ഷഭരിതമായ പ്രചാരണത്തിനാണ് മെക്‌സിക്കോ സാക്ഷ്യംവഹിച്ചത്്. കഴിഞ്ഞ സപ്തംബറില് പ്രചാരണം തുടങ്ങിയതിനു ശേഷം സ്ഥാനാര്‍ഥികളും പാര്‍ട്ടി പ്രവര്‍ത്തകരുമായ 130 പേരാണു കൊല്ലപ്പെട്ടത്്.\nഇടുക്കിയിലും വയനാട്ടിലും വാഹനാപകടം; അഞ്ചുപേര് മരിച്ചു


തിരു: ദേശീയ ഗെയിംസിലെ സ്വര്‍ണമെഡല് ജോതാവ് ഷീനയ്ക്ക് കൂടൊരുക്കാന് കായികവകുപ്പി ന്റെ സഹായഹസ്തം. ഷീനയ്ക്ക് 18 ലക്ഷം രൂപ കായിക മന്ത്രി ഇ പി ജയരാജന് കൈമാറി.ട്രിപ്പിള് ജംപിലെ മിന്നും പ്രകടനത്തിലൂടെയാണ് ഷീന സ്വര്‍ണ്ണം കരസ്ഥമാക്കിയത്. തൃശ്ശൂര് ചേലക്കരസ്വദേ ശിയാണ് ഷീന. ദേശീയ ഗെയിംസിനു ശേഷമാണ് താരത്തിന്റെ ജീവിതാവസ്ഥ പുറത്തറിയുന്നത്. ഈ സാഹചര്യത്തില് യു ആര് പ്രദീപ് എം എല് എ വീടിന് തുക അനുവദിക്കാന് ഇടപെടുകയാ യിരുന്നു.\nഭൂവനേശ്വറില് നടന്ന ഏഷ്യന്‍ഗെയിംസിലും ഇറാനില് നടന്ന ഏഷ്യന് ഇന്‍ഡോര് ഗെയിംസിലും ഷീന മെഡല് കരസ്ഥമാക്കിയിരുന്നു. നിലവില് കൃഷി വകുപ്പില് ജീവനക്കാരിയാണ്. വീടിനായി അനുവദിച്ച പണം ലഭ്യമായതില് ഏറെ സന്തോഷമുണ്ടെന്ന് ഷീന പ്രതികരിച്ചു. എത്രയും വേഗം സ്ഥലം കണ്ടെത്തി വീട് നിര്‍മ്മാണം ആരംഭിക്കുമെന്നും താരം അറിയിച്ചു. സ്പോട്സ് കൗണ്‍സില് പ്രസിഡന്റ് മേഴ്സി കുട്ടന്, സെക്രട്ടറി ഗോപകുമാര്, വൈസ് പ്രസിഡന്റ് ഒ കെ വീനീഷ്, കൗണ്‍സില് സ്റ്റാന്റിങ്ങ് കമ്മിറ്റി അംഗം റഫീഖ് എന്നിവര് ചടങ്ങില് സന്നിഹിതരായി.


Touched by PM Modi's 'graciousness', says Tharoor on his praise | നരേന്ദ്രമോദിയുടെ 'മഹാമനസ്‌കത' തരൂരിനെ സ്പര്‍ശിച്ചു! - Malayalam Oneindia\n'പോലീസ് വസ്ത്രങ്ങൾ വലിച്ചു കീറി; ക്രൂര മർദ്ദനം', ആരോപണവുമായി കോൺഗ്രസ് വനിതാ എംപി, വീഡിയോ പങ്കിട്ട് തരൂർ\nമുസ്ലീം വിരുദ്ധ പരാമര്‍ശം: സമയം അതിക്രമിച്ചിരിക്കുന്നു, പ്രധാനമന്ത്രി മൗനം വെടിയണമെന്ന് ശശി തരൂര്\n55 min ago ജീവന് പണയംവച്ച് സാഹസിക പ്രകടനങ്ങള്; പൊലീസിന് തലവേദനയായി വലിയഴീക്കല് പാലം\nനരേന്ദ്രമോദിയുടെ 'മഹാമനസ്‌കത' തരൂരിനെ സ്പര്‍ശിച്ചു!\nPublished: July 25 2015, 15:46 [IST]\nദില്ലി: ഓക്‌സ്‌ഫോര്‍ഡ് സര്‍വ്വകലാശാലയില് തിരുവനന്തപുരം എംപി ശശി തരൂര് നടത്തിയ പ്രസംഗം ഇപ്പോള് ഇന്റര്‍നെറ്റില് വൈറല് ആണ്. കോളനിഭരണകാലത്ത് ഇന്ത്യക്കുണ്ടായ നഷ്ടത്തിന് ബ്രിട്ടന് നഷ്ടപരിഹാരം നല്‍കണം എന്നായിരുന്നു തരൂര് പ്രസംഗത്തില് ആവശ്യപ്പെട്ടത്.\nശശി തരൂര് നടത്തിയ പ്രസംഗത്തിന്റെ വീഡിയോ ഇതിനകം തന്നെ ഇരുപത് ലക്ഷത്തോളം പേര് കണ്ടുകഴിഞ്ഞു. എങ്കിലും സ്വന്തം പാര്‍ട്ടിയില് നിന്ന് ഒരു നല്ല വാക്ക് പോലും കേള്‍ക്കാന് കഴിഞ്ഞില്ല.\nഎന്നാല് പ്രധാനമന്ത്രി നരേന്ദ്ര മോദി തരൂരിനെ പ്രശംസിച്ച് രംഗത്തെത്തി. ഇത് കേട്ടപ്പോള് തരൂര് പറഞ്ഞതെന്തെന്നോ... പ്രധാനമന്ത്രിയുടെ മഹാമനസ്‌കത തന്നെ സ്പര്‍ശിച്ചുവെന്ന്!!!\nനരേന്ദ്ര മോദിയെ പ്രകീര്‍ത്തിച്ചുകൊണ്ട് ശശി തരൂര് നടത്തിയ പല പരാമര്‍ശങ്ങളും മുമ്പ് വിവാദമായിട്ടുണ്ട്. ഇക്കാരണങ്ങള് കൊണ്ടായിരുന്നു അദ്ദേഹത്തെ കോണ്‍ഗ്രസ് വക്താവ് സ്ഥാനത്ത് നിന്ന് തന്നെ നീക്കിയത്.\nഓക്‌സ്‌ഫോര്‍ഡ് പ്രസംഗത്തിന്റെ പേരില് പ്രധാനമന്ത്രി തന്നെ പ്രശംസിച്ചത് അദ്ദേഹത്തിന്റെ മഹാമനസ്‌കതയാണെന്നാണ് തരൂരിന്റെ പക്ഷം.\nപാര്‍ട്ടികളുടെ ലക്ഷ്മണരേഖകള് മറികടന്ന് വ്യക്തികളെ ബഹുമാനിയക്കാനുള്ള കഴിവ് നമുക്കുണ്ടാകണം എന്നാണ് തരൂര് ഇപ്പോള് പറയുന്നത്.\nശശി തരൂര് ആണ് കോണ്‍ഗ്രസ്സിലെ വാര്‍ത്തകള് ചോര്‍ത്തുന്നതെന്നാണ് ഒരു വിഭാഗത്തിന്റെ ആക്ഷേപം. ചില സ്ഥാപിത താത്പര്യക്കാരാണ് ഇതിന് പിന്നിലെന്നാണ് സരൂര് പറയുന്നത്.\nശശി തരൂരിന് ശാസന\nശശി തരൂരിനെ കോണ്‍ഗ്രസ് അധ്യക്ഷ സോണിയ ഗാന്ധി ശാസിച്ചു എന്ന രീതിയില് വാര്‍ത്തകള് പ്രചരിയ്ക്കുന്നുണ്ട്. അങ്ങനെ ഒരു സംഭവം തന്നെ ഉണ്ടായിട്ടില്ലെന്നും തരൂര് പറയുന്നു.\nരണ്ട് നൂറ്റാണ്ടോളം ഇന്ത്യയുടെ വിഭവങ്ങള് ഉപയോഗിച്ച ബ്രിട്ടന് അതിന് നഷ്ടപരിഹാരം നല്‍കിയിട്ടില്ലെന്നായിരുന്നു തരൂര് പ്രസംഗച്ചത്. ബ്രിട്ടീഷ് മണ്ണില് ചെന്ന് ഇത്തരം ഒരു പ്രസംഗം നടത്തിയാണ് ഏവരേയും അമ്പരപ്പിച്ചത്\nബ്രിട്ടീഷ് കോളനി വാഴ്ചയ്‌ക്കെതിരെ അതിരൂക്ഷമായ വിമര്‍ശങ്ങളാണ് ശശി തരൂരിന്റെ പ്രസംഗത്തില് ഉണ്ടായിരുന്നത്.\nതരൂരിന്റെ പ്രസംഗം കേള്‍ക്കാം\nഇതാണ് ശശി തരൂരിന്റെ വൈറലായ ഓക്‌സ്‌ഫോര്‍ഡ് പ്രസംഗം.\nshashi tharoor congress narendra modi sonia gandhi bjp ശശി തരൂര് കോണ്‍ഗ്രസ് നരേന്ദ്ര മോദി സോണിയാ ഗാന്ധി ബിജെപി\nCongress MP Shashi Tharoor on Friday said he was "touched" by Prime Minister Narendra Modi's "graciousness" in praising him for his Oxford debate speech.\nStory first published: Saturday, July 25, 2015, 15:46 [IST]


| എല്ലാം പ്രളയം വിഴുങ്ങി, കാത്തിരുന്ന് കിട്ടിയ 10,000 രൂപ ബാങ്കും കൊണ്ട് പോയി; സഹായധനം തട്ടിയെടുത്ത് ബാങ്കിന്റെ കൊടും ക്രൂരത | Mangalam\nTuesday, July 16, 2019 Last Updated4Min 30 Sec ago English Edition\nThursday 06 Sep 2018 12.34 PM\nഎല്ലാം പ്രളയം വിഴുങ്ങി, കാത്തിരുന്ന് കിട്ടിയ 10,000 രൂപ ബാങ്കും കൊണ്ട് പോയി; സഹായധനം തട്ടിയെടുത്ത് ബാങ്കിന്റെ കൊടും ക്രൂരത\nറാന്നി: പെരുമ്പുഴയിലെ ഓട്ടോ ഡ്രൈവറായ മുണ്ടപ്പുഴ പുത്തേട്ട് വി.കെ സോമന്റെ വീട് പ്രളയത്തില് മുങ്ങിയിരുന്നു. വെള്ളം ഇറങ്ങിയപ്പോള് വീട്ടില് നിറയെ ചെളിയും മണ്ണും. സോമനും കുടുംബവും വീട്ടില് താമസം ആരംഭിച്ചിട്ടില്ല. കലിതുള്ളിയെത്തിയ പ്രളയജലത്തില് വീട്ടിലെ സാധനങ്ങള് മുഴുവന് നഷ്ടപ്പെട്ടു. പിന്നീട് തത്കാലത്തേക്ക് ഒന്ന് പിടിച്ചു നില്‍ക്കാന് സര്‍ക്കാര് നല്‍കുന്ന 10,000 രൂപ അടിയന്തര സഹായത്തിനാകും എന്നാണ് സോമന് കരുതിയിരുന്നത്. എന്നാല് എല്ലാം കീഴ്‌മേല് മറിഞ്ഞു.\nഅത്രയ്ക്കും നല്ല പണിയാണ് ബാങ്ക് കൊടുത്തത്. വെള്ളപ്പൊക്ക ദുരിതാശ്വാസ സഹായമായി സര്‍ക്കാര് നല്‍രിയ 10,000 രൂപ ബാങ്ക് സ്വന്തമാക്കി. വായ്പ കുടിശിക ഇനത്തിലാക്കിയാണ് പണം ബാങ്ക തട്ടിയെടുത്തത്. റാന്നി ബ്ലോക്ക് പഞ്ചായത്തില് നിന്നും ഐ.എ.വൈ പദ്ധതിയില് ഭവനനിര്‍മാണത്തിന് സോമന് മൂന്ന് ലക്ഷം രൂപ അനുവദിച്ചിരുന്നു. നിര്‍മാണം പൂര്‍ത്തിയാക്കാന് ബാങ്കില് നിന്നും മൂന്ന് ലക്ഷം രൂപ വായ്പയുമെടുത്തു. ഇതില് കുറേ പണം തിരിച്ചടച്ചുവെന്നാണ് സോമന് പറയുന്നത്. കുടിശിക അടയ്ക്കണമെന്ന് ബാങ്കില് നിന്നും അറിയിക്കുമ്പോള് അടയ്ക്കാറുണ്ടെന്നും സോമന് പറയുന്നു.\nപ്രളയത്തില് ഒഴുകിയെത്തിയ വെള്ളത്തില് മൂന്ന് ദിവസം സോമന്റെ വീട് മുങ്ങി കിടന്നു. തുടര്‍ന്ന് സമീപമുള്ളൊരു വീട്ടിലാണ് സോമനും കുടുംൂബവും കഴിഞ്ഞത്. ഇങ്ങനെ എല്ലാം നഷ്ടപ്പെട്ട അവസ്തയിലാണ് ആശ്വാസമായി സര്‍ക്കാര് സഹായം ലഭിച്ചത്. എന്നാല് ഇത് ബാങ്ക് കൈവശപ്പെടുത്തുകയായിരുന്നു. ഓഗസ്റ്റ് 31ന് സോമന്റെ അക്കൗണ്ടില് പണം എത്തി. ഇന്നലെ ബാങ്കിലെത്തി അന്വേഷിച്ചപ്പോള് പണം എത്തിയെന്നും മാനേജരെ കാണാനും ബാങ്ക് ജീവനക്കാര് നിര്‍ദേശിച്ചു.\nഇത് പ്രകാരം മാനേജരെ സമീപിച്ചപ്പോള് പണം തരാനാകില്ലെന്നും വായ്പ കുടിശ്ശിക ഇനത്തില് പണം പിടിച്ചെന്നും മാനേജര് അറിയിച്ചു. വായ്പ കുടിശ്ശികയക്ക് പത്ത് വര്‍ഷത്തേക്ക് മോറട്ടോറിയം പ്രഖ്യാപിച്ചിട്ടുണ്ടെന്ന് സോമന് പറഞ്ഞു. എന്നാല് പണം നല്‍കാന് ബാങ്ക് തയ്യാറായില്ല. സാധാരണക്കാരന് താത്കാലികമായി ഒരു ആശ്വാസം ലഭിക്കേണ്ട പണമാണ് ബാങ്ക് വിഴുങ്ങിയത്.\nകേരളത്തില് കെ.പി.എം.ജി ആദ്യമായല്ല; പുനര് നിര്‍മാണ പ്രവര്‍ത്തനങ്ങള്‍ക്കായി പ്രവര്‍ത്തനം ആരംഭിച്ചു


Nazriya Nazim turns producer for Fahadh Faasil’s next with Amal Neerad - Malayalam Filmibeat\nചെറുപ്പത്തില് തന്നെ അവതാരകയായി പിന്നീട് മലയാളത്തിലെ പ്രമുഖ നടിമാരുടെ പട്ടികയിലേക്ക് ഉയര്‍ന്ന താരമാണ് നസ്രിയ നസിം. കുറഞ്ഞ കാലത്തിനുള്ളില് തന്നെ വ്യത്യസ്ത വേഷങ്ങളിലൂടെ പ്രേക്ഷകരുടെ മനസിലേക്ക് കയറി കൂടിയ നസ്രിയ വിവാഹശേഷം സിനിമയില് നിന്നും മാറി നില്‍ക്കുകയായിരുന്നു.\nവീണ്ടും സിനിമയിലേക്ക് തിരിച്ച് വരവ് നടത്തിയ നസ്രിയ പൃഥ്വിരാജിനൊപ്പമാണ് അഭിനയിച്ച് കൊണ്ടിരിക്കുന്നത്. അതിനിടെ നസ്രിയയുടെ പുതിയ സിനിമയെ കുറിച്ചുള്ള വിശേഷങ്ങള് വന്നിരിക്കുകയാണ്. ഫഹദിനൊപ്പം അടുത്ത സിനിമയില് നസ്രിയയും ഉണ്ടാവും. എന്നാല് നായികയായിട്ടല്ലെന്നും മറ്റൊരു മേഖലയിലേക്ക് കൂടി നസ്രിയ ചുവട് വെക്കുകയാണെന്നുമാണ് റിപ്പോര്‍ട്ട്.\nവിവാഹശേഷം സിനിമയില് നിന്നും മാറി നിന്ന നസ്രിയയുടെ തിരിച്ച് വരവിന് വേണ്ടി ആരാധകര് കാത്തിരിക്കുകയായിരുന്നു. ഒടുവില് നസ്രിയ സിനിമയില് അഭിനയിക്കാന് തുടങ്ങിയിരിക്കുകയാണ്. ഇപ്പോള് ആരാധകര്‍ക്ക് സന്തോഷം പകരുന്ന മറ്റൊരു വാര്‍ത്ത കൂടി എത്തിയിരിക്കുകയാണ്. നായിക എന്നതിനൊപ്പം നിര്‍മാണത്തിലേക്ക് കൂടി ചുവട് വെപ്പ് നടത്തനാണ് നസ്രിയയുടെ പദ്ധതി. ഫഹദ് ഫാസിലിനെ നായകനാക്കി അമല് നീരദ് സംവിധാനം ചെയ്യാന് പോവുന്ന സിനിമയിലൂടെയാണ് നടി നിര്‍മാണത്തിലേക്ക് കൂടി കൈകടത്തുന്നതെന്നാണ് റിപ്പോര്‍ട്ട്. അമല് നീരദ് പ്രൊഡക്ഷനുമായി ചേര്‍ന്നാണ് നസ്രിയ സിനിമ നിര്‍മ്മിക്കുന്നതെന്നാണ് റിപ്പോര്‍ട്ട്. ഇക്കാര്യത്തെ കുറിച്ച് ഔദ്യോഗികമായ സ്ഥിതികരണങ്ങള് ഇനിയും വന്നിട്ടില്ല. എന്നാല് ഫഹദിന്റെ സിനിമയില് നസ്രിയുടെ സാന്നിധ്യമുണ്ടാവുമെന്നാണ് റിപ്പോര്‍ട്ടുകള്.\n2014 ല് റിലീസിനെത്തിയ ഇയ്യോബിന്റെ പുസ്തകം എന്ന സിനിമയുടെ വിജയത്തിന് ശേഷം മൂന്ന് വര്‍ഷങ്ങള് കഴിഞ്ഞിട്ടാണ് ഫഹദ് ഫാസിലും അമല് നീരദും ഒന്നിക്കുന്നത്. സിനിമയെ കുറിച്ച് കൂടുതല് വിവരങ്ങള് പുറത്ത് വന്ന് കൊണ്ടിരിക്കുകയാണ്. സിനിമയ്ക്ക് ഇനിയും പേര് ഇട്ടിട്ടില്ല. നിലവില് അന്‍വര് റഷീദ് സംവിധാനം ചെയ്യുന്ന ട്രാന്‍സ് എന്ന സിനിമയുടെ ചിത്രീകരണ തിരക്കുകളിലാണ് ഫഹദ് ഫാസില്. ട്രാന്‍സിന്റെ ഛായഗ്രഹണം നിര്‍വഹിക്കുന്നത് അമല് നീരദ് തന്നെയാണ്. അതിനാല് ട്രാന്‍സ് തീര്‍ന്നതിന് ശേഷമായിരിക്കും അമലിന്റെ സിനിമയുടെ ചിത്രീകരണം ആരംഭിക്കുക. മായനദിയ്ക്ക് ശേഷം ഐശ്വര്യ ലക്ഷ്മി നായികയായി അഭിനയിക്കുന്ന സിനിമ കൂടിയാണിത്. ചിത്രത്തില് ഫഹദിന്റെ നായികയായിരിക്കും ഐശ്വര്യ. സിനിമയെ കുറിച്ചുള്ള കൂടുതല് വിശേഷങ്ങള് വന്ന് കൊണ്ടിരിക്കുന്നതേ ഉള്ളു.\nഫഹദ് ഫാസിലുമായുള്ള വിവാഹത്തിന് ശേഷം സിനിമയില് നിന്നും ഇടവേള എടുത്ത നസ്രിയ സിനിമയിലേക്ക് തിരിച്ച് വന്നിരുന്നു. ബാംഗ്ലൂര് ഡെയിസിന് ശേഷം അഞ്ജലി മേനോന് സംവിധാനം ചെയ്യുന്ന സിനിമയിലൂടെയായിരുന്നു നസ്രിയയുടെ തിരിച്ച് വരവ്. പൃഥ്വിരാജ്, പാര്‍വ്വതി എന്നിവരാണ് സിനിമയിലെ മറ്റ് കേന്ദ്ര കഥാപാത്രങ്ങളെ അവതരിപ്പിക്കുന്നത്. ഇനിയും പേരിടാത്ത സിനിമയുടെ ചിത്രീകരണം പുരോഗമിച്ച് കൊണ്ടിരിക്കുകയാണ്. സിനിമയില് പൃഥ്വിരാജിന്റെ സഹോദരിയുടെ വേഷത്തിലാണ് നസ്രിയ അഭിനയിക്കുന്നത്. ഷൂട്ടിംഗ് ലൊക്കേഷനില് നിന്നും നസ്രിയയുടെ ചിത്രങ്ങള് പുറത്ത് വന്നിരുന്നു. അതിനിടെ ട്രാന്‍സില് ഫഹദിന്റെ നായികയായി നസ്രിയ അഭിനയിക്കുന്നുണ്ടെന്ന തരത്തിലും വാര്‍ത്തകള് പ്രചരിച്ചിരുന്നു. എന്നാല് അതിനെ കുറിച്ച് കൂടുതല് വിവരങ്ങളൊന്നും വന്നിരുന്നില്ല.\nഅമല് നീരദ് ആദ്യമായി സംവിധാനം ചെയ്ത ബിഗ് ബിയുടെ രണ്ടാം ഭാഗവും വരാന് പോവുകയാണ്. ബിലാല് എന്ന് പേരിട്ടിരിക്കുന്ന സിനിമയില് മമ്മൂട്ടി തന്നെയാണ് നായകന്. ഫഹദിനൊപ്പമുള്ള സിനിമ ചെയ്തതിന് ശേഷമായിരിക്കും ബിലാലിന്റെ ചിത്രീകരണം ആരംഭിക്കുക. നിലവില് മമ്മൂട്ടി നിരവധി സിനിമകളുടെ തിരക്കുകളിലാണ്. ഈ മാസം അവസാനം പരോള് റിലീസിനെത്തുകയാണ്. അതിനൊപ്പം അങ്കിള്, പേരന്‍പ്, തുടങ്ങി മറ്റ് സിനിമകളും റിലീസ് ചെയ്യാനൊരുങ്ങുകയാണ്. മമ്മൂട്ടി ആരാധകര് വലിയ പ്രതീക്ഷ നല്‍കി കാത്തിരിക്കുന്ന സിനിമയാണ് ബിലാല്.


പോലീസ് സ്റ്റേഷനുകളിലെ പെയിന്റടി; ബെഹ്റയ്ക്ക് തിരിച്ചടി\nതിരുവനന്തപുരം: കേരളത്തിലെ പോലീസ് സ്റ്റേഷനുകളിലെ പെയിന്റടിയുമായി ബന്ധപ്പെട്ട വിവാദ ഉത്തരവില് വിജിലന്‍സ് ഡയറക്ടറായ ലോക്നാഥ് ബെഹ്റയ്ക്ക് തിരിച്ചടി. പോലീസ് മേധാവിയായിരിക്കെ ബെഹ്റ പുറത്തിറക്കിയ ഉത്തരവിനെതിരായ ഹര്‍ജി തിരുവനന്തപുരം വിജിലന്‍സ് കോടതി ഫയലില് സ്വീകരിച്ചു.\nഒരു പ്രത്യേക കമ്പനിയുടെ പിങ്ക് പെയിന്റ് അടിക്കാന് ഉത്തരവിറക്കിയ മുന് ഡിജിപിയുടെ നടപടി അഴിമതിയാണെന്ന് വിജിലന്‍സ് കോടതി ആരോപിച്ചു. ഈ മാസം 20-ന് വിശദീകരണം നല്‍കണമെന്നാണ് കോടതിയുടെ നിര്‍ദ്ദേശം. ക്രമസമാധാന ചുമതലയുള്ള ഡിജിപിക്ക് സ്വകാര്യ പെയിന്റ് കമ്പനിയുമായുള്ള ബന്ധത്തെ കോടതി ചോദ്യം ചെയ്തു.\nപോലീസ് സ്റ്റേഷനുകളില് ഒരു പ്രത്യേക കമ്പനിയുടെ പെയിന്റ് അടിക്കണമെന്നാണ് വിവാദമായ ഉത്തരവില് പറഞ്ഞിരുന്നത്. എന്നാല് ഒരു പ്രത്യേക കമ്പനിയുടെ പെയിന്റ് തന്നെ വാങ്ങണമെന്ന് തന്റെ ഉത്തരവില് ആവശ്യപ്പെട്ടിരുന്നില്ല എന്നാണ് ബെഹ്റയുടെ വിശദീകരണം.\nബെഹ്‌റ പോലീസ് മേധാവി സ്ഥാനം ഒഴിയുന്നതിന് തൊട്ടു മുന്‍പാണ് ഒരു പ്രത്യേക കമ്പനിയുടെ പെയിന്റ് സംസ്ഥാനത്തെ പോലീസ് സ്റ്റേഷനുക അടിക്കണമെന്ന ഉത്തരവിറക്കിയത്. പോലീസ് സ്‌റ്റേഷന്, സി.ഐ, ഡി.വൈ.എസ്.പി ഓഫീസ് എന്നിവിടങ്ങളില് ഒരേ കളര് നല്‍കണമെന്നായിരുന്നു ഉത്തരവില് പറഞ്ഞിരുന്നത്.\nകളര് തെറ്റാതിരിക്കാനുള്ള കളര് കോഡും ഉത്തരവില് ചൂണ്ടിക്കാട്ടിയിരുന്നു. എറണാകുളം സെന്‍ട്രല് സ്റ്റേഷനില് അടക്കം ഇത് നടപ്പിലാക്കിയിരുന്നു. എന്നാൽ ടി പി സെന്‍കുമാര് ഡിജിപി സ്ഥാനത്ത് തിരിച്ചെത്തിയതോടെ ബെഹ്‌റയുടെ ഉത്തരവുകളെല്ലാം റദ്ദാക്കിയിരുന്നു.\nTags: BeheraComplaintex-DGPfiledkerala paint row allegations. KochiLoknath Beherapaint controversyparticular paintpolice stationsstate police chiefsuggestingtaint in paintvigilance director


തിരുവല്ലയില് സിപിഎം ലോക്കല് സെക്രട്ടറിയെ വെട്ടിക്കൊന്നു, പിന്നില് ആര്‍എസ്എസ് എന്ന് സിപിഎം | cpm local secretary stabbed to death at thiruvalla\nDec 2, 2021, 10:31 PM IST\nകൊല്ലപ്പെട്ട സന്ദീപ് കുമാര്. photo: mathrubhumi news/screen grab\nതിരുവല്ല: പത്തനംതിട്ടയില് സിപിഎം നേതാവിനെ വെട്ടിക്കൊന്നു. സിപിഎം പെരിങ്ങര ലോക്കല് കമ്മിറ്റി സെക്രട്ടറിയും മുന് പെരിങ്ങര ഗ്രാമപഞ്ചായത്ത് അംഗവുമായ പിബി സന്ദീപ് കുമാറാണ് കൊല്ലപ്പെട്ടത്. വ്യാഴാഴ്ച രാത്രി എട്ട് മണിയോടെയാണ് സംഭവം. അക്രമണത്തിന് പിന്നില് ആര്‍എസ്എസ് ആണെന്ന് സി.പി.എം.നേതാക്കള് ആരോപിച്ചു.\n:കൊലപാതകത്തിൽ പ്രതിഷേധിച്ച് തിരുവല്ല നഗരസഭയിലും അഞ്ച് പഞ്ചായത്തുകളിലും നാളെ ഹർത്താലിന് സിപിഎം ആഹ്വാനം ചെയ്തു. കടപ്ര, നിരണം, നെടുംബ്രം, കുറ്റൂർ, പെരിങ്ങര എന്നീ പഞ്ചായത്തുകളിലാണ് ഹർത്താൽ പ്രഖ്യാപിച്ചിട്ടുള്ളത്. രാവിലെ ആറ് മണി മുതൽ വൈകിട്ട് ആറ് വരെയാണ് ഹർത്താൽ .\ncontent highlights: cpm local secretary stabbed to death at thiruvalla\nദുബായില്‍നിന്ന് അവധിക്കെത്തിയ പ്രവാസി കുത്തേറ്റുമരിച്ചു; സംഭവം അടുത്തദിവസം മടങ്ങാനിരിക്കേ


ഒടുവില് ഒകേനെയെ കടല് തിരിച്ചുതന്നു - India News 24\nഒടുവില് ഒകേനെയെ കടല് തിരിച്ചുതന്നു\nPosted on December 4, 2013 by PradeepMM\nലഗാസ്: പുനര്‍ജന്മമെന്നൊക്കെ പറയുന്നത് എന്താണെന്നു അറിയണമെങ്കില് ഹാരിസന് ഒകേനെയോടു ചോദിച്ചാല് മതി. കടലിനടിയില്, അതും വെള്ളം ഐസാകുന്നത്ര തണുപ്പില് മൂന്ന് ദിവസത്തിലേറെ ഒരു ഷോര്‍ട്സ് മാത്രം ധരിച്ച് കഴിഞ്ഞ ശേഷം ജീവനോടെ തിരിച്ചുവരിക. രണ്ടാമത്തെ ജന്മം എന്നല്ലാതെ എന്താണ് ഒകേനെയുടെ ഈ രക്ഷപ്പെടലിനെ വിശേഷിപ്പിക്കുക.\nഒരു നൈജീരിയന് ബോട്ടിലെ പാചകക്കാരനാണ് ഇരുപത്തൊമ്പതുകാരനായ ഒകേനെ. എണ്ണ ടാങ്കര് കെട്ടിവലിക്കവേ നൈജീരിയയിലെ എസ്ക്രാവോസ് തീരത്തിന് സമീപം ബോട്ട് അപകടത്തില്‍പെട്ടു മുങ്ങി. ശേഷമുള്ളത് ഒകേനെയുടെ അദ്ഭുതപ്പെടുത്തുന്ന അതിജീവനത്തിന്റെ കഥ. കടലില് 30 മീറ്ററോളം ആഴത്തില് ഉറച്ചുപോയ ബോട്ടിനുള്ളില് രൂപപ്പെട്ട എയര് പോക്കറ്റില് [വെള്ളമില്ലാതെ വായു ഉള്ള അവസ്ഥ] പെട്ടതാണ് ഇയാള്‍ക്ക് തുണയായത്.\nമൃതദേഹത്തിന് വേണ്ടി തെരച്ചില് നടത്തുകയായിരുന്ന മുങ്ങല് വിദഗ്ധരുടെ സംഘമാണ് 72 മണിക്കൂറിന് ശേഷം ഒകേനെയെ രക്ഷപ്പെടുത്തിയത്. ബോട്ടിന് ഉള്ളില് കടന്ന രക്ഷാപ്രവര്‍ത്തകന് ഒകേനെ മരിച്ചെന്നാണ് കരുതിയത്. ‘മൃതദേഹം’ ഉയര്‍ത്താന് വേണ്ടി നീട്ടിയ കയ്യില് പിടിച്ചു ഒകേനെ വലിച്ചപ്പോള് രക്ഷാപ്രവര്‍ത്തകന് ഞെട്ടിപ്പോയി. കരയില് വീഡിയോ വഴി ഈ ദൃശ്യം വീക്ഷിക്കുകയായിരുന്ന മറ്റ് രക്ഷാപ്രവര്‍ത്തകരും. മൂന്ന് ദിവസത്തിന് ശേഷവും കടലിന്‍റെ അടിയില് ഒരാള് ജീവനോടെ അവശേഷിക്കുന്നു എന്ന യാഥാര്‍ത്ഥ്യം ബോധ്യപ്പെടാന് എല്ലാവര്‍ക്കും അല്‍പസമയം വേണ്ടിവന്നു.\nഒകേനെയുടെയൊപ്പം ബോട്ടില് ഉണ്ടായിരുന്ന മറ്റ് പതിനൊന്നു പേരും മരിച്ചു. കൂട്ടുകാരുടെ ജഡം മീനുകള് കൊത്തിത്തിന്നുന്നത് തനിക്ക് കണ്ടിരിക്കെണ്ടിവന്നതായി ഒകേനെ പറയുന്നു.\nമാസങ്ങള്‍ക്ക് മുമ്പാണ് ഈ സംഭവം നടന്നതെങ്കിലും രക്ഷാപ്രവര്‍ത്തനം നടത്തിയ നെതര്‍ലന്‍ഡ്‌സില് നിന്നുള്ള ഏജന്‍സി അടുത്ത ദിവസമാണ് ഇതിന്‍റെ ദൃശ്യങ്ങള് പുറത്തുവിട്ടത്\nപാവങ്ങളുടെ മഹാഗായകന് പീറ്റ് സീഗര് യാത്രയായി\nചരിത്രവിജയമായി ഇന്ത്യയുടെ നൂറാം ഉപഗ്രഹ വിക്ഷേപണം\nഐക്യരാഷ്ട്ര സഭയുടെ മനുഷ്യാവകാശ കൗണ്‍സിലിൽനിന്ന് അമേരിക്ക പിൻമാറി


സി ബി എസ് ഇ പത്താം പരീക്ഷ ഫലം നാളെ\nBy online desk.13 02 2019\nഇംഗ്ലീഷ്-ഇന്ത്യന് കവയിത്രി സരോജിനി നായിഡു ഇന്ത്യയുടെ സാംസ്‌കാരിക-രാഷ്ട്രീയ മേഖലകളില് വ്യക്തിമുദ്ര പതിപ്പിച്ച പ്രമുഖ വനിതയാണ്. സ്വാതന്ത്ര്യസമര കാലഘട്ടത്തിലെ ശ്രദ്ധേയമായ സ്ത്രീ സാന്നിധ്യമായിരുന്നു അവര് ഇന്ത്യയുടെ വാനമ്പാടിയായി വിശേഷിപ്പിക്കപ്പെടുന്നു . ഇന്ത്യന് നാഷണല് കോഗ്രസ്സിന്റെ അധ്യക്ഷ സ്ഥാനത്തെത്തിയ ആദ്യ ഇന്ത്യന് വനിതയാണവര്. സ്വാതന്ത്ര്യലബ്ധിക്കുന്ന ശേഷം ഉത്തര്‍പ്രദേശിന്റെ ഗവര്‍ണറായതോടെ ഭാരതത്തിലെ പ്രഥമ വനിത ഗവര്‍ണര് എന്ന പദവിക്കും അര്‍ഹയായി.\n1879 ഫെബ്രുവരി 13ന് ഹൈദരാബാദില് ഒരു ബംഗാളി കുടുംബത്തിലാണ് സരോജിനി ജനിച്ചത്. പിതാവ് ബംഗാളി കവിയും ബഹുഭാഷാ പണ്ഡിതനുമായ അഘോരനാഥ് ചതോപാദ്ധ്യായ ഹൈദരാബാദിലെ സിസ്സാമിന്റെ ക്ഷണം സ്വീകരിച്ച് അവിടെ ഒരു ഇംഗ്ലീഷ് സ്‌കൂള് സ്ഥാപിച്ചു. അദ്ദേഹം സ്ത്രീവിദ്യാഭ്യാസം പ്രചരിപ്പിക്കുതില് ഉത്സുകനായിരുന്നു . അമ്മ വരദസുന്ദരീദേവിയും നല്ലൊരു കവിതാസ്വാദകയും കാവയിത്രിയും വലിയ പണ്ഡിതയുമായിരുന്നു . സ്‌കൂളില് പഠിക്കുന്ന കാലം മുതല് സരോജിനിക്ക് കവിതയോട് താത്പര്യമുണ്ടായിരുന്നു . അമ്മയില് നിന്നാണ് കാവ്യരചനാഭിരുചി നേടിയെടുത്തത്. 11-ാമത്തെ വയസ്സില് സരോജിനി കായലിലെ പെൺകൊടി എന്ന 1300 വരികളുള്ള കവിത രചിച്ചു.\n12-ാം വയസ്സില്, മദിരാശി യൂണിവേഴ്‌സിറ്റിയുടെ കീഴില് നടത്തിയിരുന്ന മെട്രിക്കുലേഷന് പരീക്ഷയില് ഒന്നാം റാങ്ക് കരസ്ഥമാക്കിയതോടെ സരോജിനി ഭാരതമെമ്പാടും അറിയപ്പെട്ടു . തുടര്‍ന്ന് മൂന്ന് വര്‍ഷത്തോളം വായനയുമായി ഹൈദരാബാദില് സരോജിനി കഴിഞ്ഞു. 16-ാം വയസ്സില്, ഉപരിപഠനത്തിനായി ഇംഗ്ലണ്ടില് പോയി. ലണ്ടനിലെ കിങ്‌സ് കോളേജിലും കേംബ്രിഡ്ജിലെ ഗിര്‍ട്ട'ണിലും പഠിച്ചു. ഒരു കവയിത്രിയാകുവാന് ഇംഗ്ലണ്ടിലെ ജീവിതം സരോജിനിയെ ഏറെ സഹായിച്ചു. ഇംഗ്ലീഷ് സാഹിത്യം പഠിക്കാനും സാഹിത്യകാരന്‍മാരുമായി സമ്പര്‍ക്കം പുലര്‍ത്താനും കവിതകള് രചിക്കാനുമാണ് ഇംഗ്ലണ്ടിലെ ജീവിതകാലത്ത് അവര് ശ്രമിച്ചത്. ബിരുദം നേടുന്നതിനേക്കാള് താല്പര്യം സാഹിത്യത്തിലായിരുന്നു . 18-ാം വയസ്സില് ഇന്ത്യയില് തിരിച്ചെത്തി.\n1898 ഡിസംബര് 2ന് സരോജിനി ഹൈദരാബാദ് സ്വദേശി ഡോ. ഗോവിന്ദരാജലു നായിഡുവിനെ വിവാഹം ചെയ്തു. വിവാഹശേഷം അവരുടെ കവിതകള് പ്രസിദ്ധീകരിച്ചുവരാന് തുടങ്ങി. അദ്യകാല രചനകളില് ഏറെയും ഭാവഗീതങ്ങളായിരുന്നു . 1902 പ്രസിദ്ധീകൃതമായ ഇത്തരം ഒരു കവിതയാണ് നീലാംബരു സ്വഭവനത്തിന്റെ പേര് നല്‍കി ദി ഗോള്‍ഡന് ത്രഷോള്‍ഡ് (സുവര്‍ണദേഹളി) എ സമാഹാരം 1905ല് പുറത്തു വു. കവിത ഇംഗ്ലീഷില് എഴുതപ്പെട്ടതാണെങ്കിലും പ്രമേയവും കല്‍പ്പനകളും തികച്ചും ഭാരതീയമായിരുന്നു . പ്രശസ്ത ഇംഗ്ലീഷ് നിരൂപകന് ആര്‍തര് സൈമസാണ് കൃതിയുടെ അവതാരിക എഴുതിയത്. രണ്ടാമത്തെ കാവ്യസമാഹാരമാണ് ബേര്‍ഡ് ഓഫ് ടൈം (കാലവിഹംഗം). ബ്രി'ീഷ് നിരൂപകന് എഡ്മണ്ട് ഗ്യൂസ്യാണ് ഈ കൃതി അവതരിപ്പിച്ചിട്ടുള്ളത്. ബ്രോക്ക വിംഗ് (ഒടിഞ്ഞചിറക് - 1917) എാണ് മൂാമത്തെ കൃതിയുടെ പേര്. തകര് തംബുരു (കവിതാ സമാഹാരം), പ്രഭാഷണങ്ങളും കുറിപ്പുകളും എന്നിവയും അവര് പ്രസിദ്ധീകരിച്ചിട്ടുണ്ട്. സരോജിനി നായിഡുവിന്റെ മരണശേഷം 1961-ല് പുലരിയുടെ തൂവലുകള് എന്ന പേരില് ഒട്ടേറെ കൃതികള് പ്രസിദ്ധീകരിച്ചു. ''ഗോള്‍ഡന് ത്രെഷോള്‍ഡ്'' എഴുതിയതു മുതല് ''ഇന്ത്യയുടെ വാനമ്പാടി'യായി അവര് അറിയപ്പെട്ടു . ഭാരതകോകിലം എന്ന പേര് സരോജനി്ക്ക് നല്‍കിയത് ഗാന്ധിജിയാണ്.\nസ്വാതന്ത്ര്യസമര പ്രസ്ഥാനവും സരോജിനിയും\nസാഹിത്യപ്രവര്‍ത്തനങ്ങള്‍ക്കൊപ്പം സരോജിനി സാമൂഹ്യ പ്രവര്‍ത്തനങ്ങളിലും ആകൃഷ്ടയായി. ഇന്ത്യയുടെ ഏറ്റവും വലിയ ശത്രു അനൈക്യമാണെ് അവര് ഉദ്‌ബോധിപ്പിച്ചു. ശിശുവിവാഹം, പര്‍ദ സമ്പ്രദായം എന്നി വയ്‌ക്കെതിരായി അവര് പ്രചാരണം നടത്തി. സദസ്യരെ ഇളക്കിമറിക്കുന്ന അവരുടെ പ്രസംഗശൈലി ആരും ഇഷ്ടപ്പെടുമായിരുന്നു .സ്ത്രീ സ്വാതന്ത്ര്യം, ഹിന്ദു-മുസ്ലീം മൈത്രി എന്നിവയ്ക്ക് അവ മുന്തിയ പരിഗണന നല്‍കി. പൊതുപ്രവര്‍ത്തന രംഗത്ത് സ്ത്രീകള്‍ക്ക് സവിശേഷ പങ്ക് വഹിക്കാനുണ്ടെന്ന് ഭാരതത്തെ ബോധ്യപ്പെടുത്തിയത് ശ്രീമതി നായിഡുവാണ്.\n1914ല് ലണ്ടണില് വച്ചാണ് സരോജിനി ഗാന്ധിജിയുമായി ആദ്യമായി കണ്ടുമുട്ടിയത്. അപ്പോഴേക്കും ഏറെ പ്രശസ്തനായിക്കഴിഞ്ഞിരുന്നു ഗാന്ധിജിയെ സ്വീകരിക്കാനെത്തിയ വമ്പിച്ച ജനക്കൂട്ടത്തെ കണ്ട് സരോജിനി അഭിമാനം കൊണ്ടു. ഗാന്ധിജിയുടെ വ്യക്തിത്വവും കര്‍മ്മമണ്ഡലവും സരോജിനിയെ ആകര്‍ഷിച്ചു. 1915ല് മുംബയില് കൂടി കോഗ്രസ് സമ്മേളനത്തില് ഉണരുക എന്ന കവിത ചൊല്ലി. ഗാന്ധിജിയുടെ ഒരു ഉറ്റ സുഹൃത്തും ആരാധാനാപാത്രവുമായിത്തീര്‍ന്ന അവര് 1919 മുതല് അദ്ദേഹവുമൊത്ത് പ്രവര്‍ത്തിച്ചു.\n1915ല് ബോംബെ കോഗ്രസ്സിലും 1917ല് കൊല്‍ക്കത്ത കോഗ്രസ്സിലും പങ്കെടുത്തു. റൗലത്ത് നിയമം പാസ്സായപ്പോള് അതിനെതിരായ പ്രചാരണത്തിനായി ഇന്ത്യയിലുടനീളം സഞ്ചരിച്ചു. 1923ല് കെനിയന് ഇന്ത്യന് കോഗ്രസ്സിലേക്കുള്ള ഇന്ത്യന് പ്രതിനിധി സംഘത്തിന്റെ നേതാവായി ആഫ്രിക്കയിലേക്ക് പോയി. 1923 മെയ് 6ന് പാലക്കാട്ട് നടന്ന കേരള സംസ്ഥാന രാഷ്ട്രീയ സമ്മേളനത്തില് സരോജിനിയായിരുന്നു അദ്ധ്യക്ഷ. 1930ല് ഗാന്ധിജിയുടെ കൂടെ ഉപ്പു സത്യാഗ്രഹത്തിന് നേതൃത്വം നല്‍കി. 1842ല് ക്വിറ്റ് ഇന്ത്യാ സമരത്തില് പങ്കെടുത്ത് അറസ്റ്റു വരിച്ചു. 1925ലെ കാപൂര് സമ്മേളനത്തിലാണ് സരോജിനി നായിഡു ഇന്ത്യന് നാഷണല് കോഗ്രസ്സിന്റെ അദ്ധ്യക്ഷനായത്. സൈമ കമ്മീഷന് എതിരായ പ്രക്ഷോഭം തുടങ്ങിയ അക്കാലത്തെ സജീവ രാഷ്ട്രീയ പ്രക്ഷോഭങ്ങളില് അവരുടെ സാിദ്ധ്യം ഉണ്ടായിരുന്നു . സത്യാഗ്രഹ സമരത്തില് അവര് പലപ്രാവശ്യം അറസ്റ്റു ചെയ്യപ്പെട്ടു\nഭാരത സ്ത്രീത്വത്തിന്റെ എക്കാലത്തെയും മാതൃക\nവിശ്വപ്രസിദ്ധയായ കവയിത്രി, സ്വാതന്ത്രസമരത്തിലെ മുന്നണി പടയാളി, ഉജ്ജ്വലയായ വാഗ്മി, ഹിന്ദു=മുസ്ലീം മൈത്രിക്കുവേണ്ടി അക്ഷീണം പ്രയത്‌നിച്ച മനുഷ്യസ്‌നേഹി എന്നി നിലകളിലെല്ലാം സരോജിനി എന്നും സ്മരിക്കപ്പെടും. ഒപ്പം സരോജിനി നായിഡു ഭാരതത്തിലെ സ്ത്രീകള്‍ക്ക് എക്കാലത്തേക്കുമുള്ള ഉത്തമ മാതൃകയുമാണ്. വീട്ടമ്മയും പൊതുപ്രവര്‍ത്തകയുമായി ഒരേസമയം തന്നെ ശോഭിക്കുവാന് അവര്‍ക്ക് കഴിഞ്ഞിരുന്നു . ശക്തമായ പ്രസംഗങ്ങളും കവിതകളും നയവൈദഗ്ധ്യത്തോടു കൂടിയ പ്രവര്‍ത്തനങ്ങളും ലക്ഷ്യങ്ങളിലെ പവിത്രയുമാണ് അവരെ ശ്രേഷ്ഠയാക്കിയത്. ഭാരത ചരിത്രം എക്കാലവും ആത്മാഭിമാനത്തോടെ സ്മരിക്കുന്ന മഹത് വ്യക്തികളില് ഒരാളാണ് സരോജിനി നായിഡു. 1949 മാര്‍ച്ച് 2ന് ആ ഗാനകോകിലം അന്ത്യനിദ്രയില് ലയിച്ചു.\nതിരുവനന്തപുരത്ത് സെൻട്രൽ ജയിലിലെ തടവുകാരന് കോവിഡ്\nയുപി ബി ജെ പി നേതാവ് പ്രഭാതസവാരിക്കിടെ വെടിയേറ്റ് മരിച്ചു


നിയമ ലംഘകരായ ഗാര്‍ഹിക തൊഴിലാളികളെ പിടികൂടാന് കുവൈത്ത് രാജ്യവ്യാപകമായ പരിശോധന ആരംഭിച്ചു – Prathipaksham\nനിയമ ലംഘകരായ ഗാര്‍ഹിക തൊഴിലാളികളെ പിടികൂടാന് കുവൈത്ത് രാജ്യവ്യാപകമായ പരിശോധന ആരംഭിച്ചു\nOctober 20, 2018. 10:47 am\nനിയമ ലംഘകരായ ഗാര്‍ഹിക തൊഴിലാളികളെ പിടികൂടുന്നതിന് കുവൈത്ത് ആഭ്യന്തര മന്ത്രാലയം രാജ്യവ്യാപകമായ പരിശോധന ആരംഭിച്ചു. കഴിഞ്ഞ ദിവസം ജഹ്റ ഗവര്‍ണറേറ്റിന്റെ വിവിധ മേഖലകളില് നടന്ന പരിശോധനയില് നിരവധി ആളുകളാണ് പിടിയിലായത്.\nസ്വദേശി വീടുകളില് നിന്നും ഒളിച്ചോടിയവരാണ് പിടിയിലായവരില് അധികവും. കൂടാതെ വീട്ടുജോലിക്കാരെ സ്വദേശി വീടുകളിലേക്ക് വിതരണം ചെയ്യുന്ന ഗാര്‍ഹിക ഓഫീസുകളിലും മിന്നല് പരിശോധന നടന്നു. നിരവധി നിയമ ലംഘകര് പിടിയിലായതായി സുരക്ഷ അധികൃതര് അറിയിച്ചു. പിടിയിലായവരില് ഒളിച്ചോടിയവരും വിസ കാലാവധി കഴിഞ്ഞവരും ഉള്‍പ്പെടുന്നു.\nസ്വദേശി വീടുകളില് നിന്നും ഒളിച്ചോടിയെത്തുന്നവര്‍ക് അഭയം നല്‍കുന്ന ഓഫീസുകളെക്കുറിച്ചു സുരക്ഷാ അധികൃതര്‍ക്ക് ലഭിച്ച രഹസ്യ വിവരത്തിന്റെ അടിസ്ഥാനത്തിലാണ് പരിശോധന നടന്നത്. അതേസമയം നിയമം ലംഘിച്ചു ഒളിച്ചോടിയെത്തുന്നവര്‍ക്ക് അഭയം നല്‍കുന്നതും, അവരെ ജോലിക്ക് വെക്കുന്നതും നിയമ ലംഘനമാണ്.\nഇത്തരത്തില് ഒളിച്ചോടിയവരെ ജോലിക്ക് നിയമിക്കുന്ന വീട്ടുടമകള്‍ക്കു എതിരെയും കര്‍ശനമായ നിയമ നടപടിയുണ്ടാകുമെന്നാണ് സുരക്ഷാ അധികൃതര് നല്‍കുന്ന മുന്നറിയിപ്പ്. വരും ദിവസങ്ങളിലും രാജ്യത്തെ ആറ് ഗവര്‍ണറേറ്റുകള് കേന്ദ്രീകരിച്ചു കര്‍ശനമായ പരിശോധന തുടരുമെന്നാണ് മുന്നറിയിപ്പില് വ്യക്തമാക്കുന്നത്.\nRead Also 65 വയസ്സ് കഴിഞ്ഞ 200 നഴ്‌സുമാരെ കുവൈറ്റ് ആരോഗ്യമന്ത്രാലയം പിരിച്ചുവിട്ടു\nTagged inanation-wide test, conducted, immigrant, kuwait, laborers, to seize illegal\nPrevദുബായില് സ്വന്തമായി വസ്തുവകകള് ഉള്ള ഇന്ത്യക്കാരുടെ എണ്ണം കൂടുന്നു\nNextമാതാപിതാക്കള്‍ക്ക് ഒരു മാസത്തെ സന്ദര്‍ശന വിസ കുവൈത്ത് അനുവദിക്കുന്നു


യമൻ യുദ്ധം അവസാനിപ്പിക്കാൻ വീണ്ടും ശ്രമം; പ്രധാന കക്ഷികളുമായി ചർച്ച തുടങ്ങുന്നു – The End Time News\nയമനിൽ പുതിയ മന്ത്രിസഭ രൂപീകരിക്കുന്നതിന് മുന്നോടിയായി തെക്കൻ വിഭജന വാദികളും സർക്കാറും തമ്മിൽ ചർച്ച തുടങ്ങുന്നു. ഇതിന്‍റെ ആദ്യ പടിയായി യമൻ സൈന്യവും തെക്കൻ വിഭജനവാദികളുടെ സൈന്യവും ലയിപ്പിക്കും. സൗദിയുടെ നേതൃത്വത്തിലാണ് ശ്രമങ്ങൾ പുരോഗമിക്കുന്നത്. ശ്രമം വിജയിച്ചാൽ 24 അംഗ മന്ത്രിസഭ രൂപീകരിക്കാനാണ് നീക്കം. അതേ സമയം, ഹൂതികളെ സർക്കാർ രൂപീകരണത്തിൽ ഭാഗമാക്കില്ല.\n2011ലെ അറബ് വസന്തത്തോടെ യമൻ ഏകാധിപതി പ്രസിഡണ്ടായിരുന്ന അലി അബ്ദുള്ള സാലിഹ് ഭരണത്തിൽ നിന്നും പിന്മാറിയത്. തുടർന്നു വന്നത് അബ്ദു റബ്ബ് മൻസൂർ ഹാദിയാണ്. എന്നാൽ ആഭ്യന്തര പ്രശ്നവും സാമ്പത്തിക സ്ഥിതിയും ഗുരുതരമായതോടെ ആഭ്യന്തര കലാപമായി. യമനിലെ സൈദി ഷിയാ വിഭാഗമായ സായുധ സംഘമാണ് ഹൂതികൾ. ഇവർ അലി അബ്ദുള്ള സാലിഹിനെ തന്നെ പ്രസിഡണ്ടാക്കണമെന്നാവശ്യപ്പെട്ട് പ്രക്ഷോഭം തുടങ്ങി. തലസ്ഥാനമായ സൻആയുടെ ഭരണം ഹൂതികൾ പിടിച്ചെടുത്തു. ഇതോടെ 2015ൽ ഹാദി സൗദിയിൽ അഭയം തേടി. ഇറാൻ പിന്തുണയുള്ള ഹൂതികളെ പ്രതിരോധിച്ച് ഹാദിയെ തന്നെ പ്രസിഡണ്ടാക്കാൻ വേണ്ടി സൗദി നടത്തിയ ഇടപെടലിൽ ജി.സി.സി രാഷ്ട്രങ്ങളും പങ്കാളികളായി. പിന്നീട് ഏറ്റുമുട്ടൽ കനത്തു. താൽക്കാലിക തലസ്ഥാനമായി ഏദൻ നിശ്ചയിച്ചു. യു.എ.ഇ പിന്തുണയുള്ള യമനിലെ തെക്കൻ വിഭജന വാദികൾ ഏദനും പിടിച്ചെടുത്തു. യു.എൻ ഇടപെടലിന് പിന്നാലെ യു.എ.ഇ 2019ൽ യമനിൽ നിന്നും പിന്മാറി.\nഈ വർഷം ഏപ്രിൽ മാസത്തിൽ ഏദൻ സ്വയം ഭരണ പ്രദേശമായി തെക്കൻ വിഭജനവാദികൾ പ്രഖ്യാപിച്ചു. യു.എ.ഇയുടെ പിന്തുണയുള്ള ഹൂതി വിരുദ്ധ വിമതർ ഏദനോട് ചേർന്നുള്ള ഭാഗങ്ങളും കൈയ്യടക്കി. പിന്നീട് നടന്ന യു.എൻ ചർച്ചകളിൽ വെടിനിർത്തലിന് എല്ലാ കക്ഷികളും സമ്മതിച്ചു. എങ്കിലും പലപ്പോഴായി ഇത് ലംഘിക്കപ്പെട്ടു. തെക്കൻ വിഭജനവാദികളും യമൻ സർക്കാറും ചേർന്ന് 24 അംഗ മന്ത്രിസഭ രൂപീകരിക്കാനാണ് ഇപ്പോൾ ശ്രമം. സൗദിയും യു.എന്നുമാണ് ഇതിന് മധ്യസ്ഥം വഹിക്കുന്നത്. ഇതിന്‍റെ ആദ്യ പടിയായി രണ്ടു കൂട്ടരുടേയും സൈന്യങ്ങൾ ഒന്നാകും. ഇരു കൂട്ടർക്കും വാശിയുള്ള അബ്യാനിൽ ഇപ്പോഴും ഏറ്റമുട്ടലുണ്ട്. അതേ സമയം, ഹൂതികൾ സർക്കാറിന്‍റെയോ ചർച്ചകളുടേയോ ഭാഗമല്ല. ഇതിനാൽ തന്നെ എന്തുണ്ടാകുമെന്ന ആശങ്കയും വിവിധ രാജ്യങ്ങൾ പങ്കു വെക്കുന്നു. നിലവിലെ കണക്കുകൾ പ്രകാരം മൂന്ന് കോടിയോളം ജനങ്ങളുള്ള യമനിൽ യുദ്ധത്തിൽ ലക്ഷത്തിലേറെ പേർ മരിച്ചു. അമ്പതിനായിരം കുഞ്ഞുങ്ങൾ പട്ടിണി കാരണവും മരിച്ചു.\nRelated Topics:FeaturedYemen war


Sunday, August 09, 2020 05:33:55 AM\nPosted By: Nri Malayalee July 11, 2020\nസ്വന്തം ലേഖകൻ: കൊവിഡ് പ്രതിരോധ പ്രവര്‍ത്തനങ്ങളില് ഏഷ്യയിലെ ഏറ്റവും വലിയ ചേരിയായ ധാരാവി മാതൃകയാണെന്ന് ലോകാരോഗ്യ സംഘടന. കൊവിഡിനെ നിയന്ത്രണ വിധേയമാക്കാന് ധാരാവിക്ക് കഴിഞ്ഞു. രോഗ വ്യാപനം തടയാനും രോഗം പടരാതിരിക്കാനും പരിശോധനകളിലൂടെയും സാമൂഹിക അകലം പാലിക്കുന്നതിലൂടെയും സാധിക്കുമെന്ന് ധാരാവി തെളിയിച്ചെന്നും ലോകാരോഗ്യ സംഘടന വിലയിരുത്തി.\nഇന്ത്യയില് ഏറ്റവുമധികം കൊവിഡ് രോഗികളുള്ള മഹാരാഷ്ട്രയുടെ ഹൃദയ ഭാഗത്ത് സ്ഥിതി ചെയ്യുന്ന ധാരാവിയില് വെള്ളിയാഴ്ച 12 പേര്‍ക്ക് മാത്രമാണ് കൊവിഡ് സ്ഥിരീകരിച്ചത്. 2,359 കേസുകളാണ് ഇതുവരെ റിപ്പോര്‍ട്ട് ചെയ്തിട്ടുള്ളത്. 166 പേരാണ് നിലവില് ചികിത്സയിലുള്ളത്. 1,952 പേര് രോഗമുക്തരായി ആശുപത്രി വിട്ടെന്നാണ് റിപ്പോര്‍ട്ട്.\nഇന്ത്യയിലെ ഏറ്റവും വലിയ ചേരിയായ ധാരാവി, ഇറ്റലി, സ്‌പെയിന്, ദക്ഷിണ കൊറിയ എന്നിവ ക്രിയാത്മകമായ പ്രതിരോധ പ്രവര്‍ത്തനങ്ങളിലൂടെ കൊവിഡിനെ നേരിടാം എന്ന കാര്യം തെളിയിച്ചെന്നാണ് ലോകാരോഗ്യ സംഘടന വെള്ളിയാഴ്ച അറിയിച്ചത്.\n‘ലോകത്താകമാനം കഴിഞ്ഞ ആറ് ആഴ്ചകളില് രോഗം ഇരട്ടിയിലധികമാവുന്നതാണ് കണ്ടത്. അതേസമയം, കൃത്യമായ പ്രതിരോധത്തിലൂടെ വൈറസിനെ നിയന്ത്രിക്കാം എന്ന് ചില പ്രദേശങ്ങള് തെളിയിച്ചുകഴിഞ്ഞു’, ലോകാരോഗ്യ സംഘടനയുടെ ഡയറക്ടര് ജനറല് ടെഡ്രോസ് അദനൊം പറഞ്ഞു.\nചില ഉദാഹരണങ്ങളാണ് ഇറ്റലി, സ്‌പെയിന്, ദക്ഷിണ കൊറിയ, കൊവിഡ് രൂക്ഷമായ മുംബൈയിലെ ചേരിയായ ധാരാവി എന്നിവിടങ്ങള്. ടെസ്റ്റിങ്, ട്രേസിങ്, ഐസൊലേഷന്, ചികിത്സ എന്നീ പ്രധാന മാര്‍ഗങ്ങളിലൂടെ രോഗവ്യാപനവും പകര്‍ച്ചയും തടയാന് ഈ പ്രദേശങ്ങള്‍ക്കായെന്നും അദ്ദേഹം പറഞ്ഞു.\nധാരാവിയില് കൊവിഡ് രോഗികളുടെ എണ്ണം നിയന്ത്രിക്കാന് മുംബൈ മുന്‍സിപല് ഭരണകൂടവും ആരോഗ്യപ്രവര്‍ത്തകരും ശ്രമകരമായ പ്രവര്‍ത്തനങ്ങളാണ് നടത്തുന്നത്. ഒരു സമയത്ത് ധാരാവിയില് കൊവിഡ് രോഗികളുടെ എണ്ണം കുത്തനെ ഉയര്‍ന്നിരുന്നു. കൊവിഡ് രോഗികളുടെ എണ്ണത്തിലും മരണത്തിലും വലിയ ആങ്കയുണ്ടാവുകയും ചെയ്തിരുന്നു. തുടര്‍ന്ന് നടത്തിയ പ്രവര്‍ത്തനങ്ങളാണ് ധാരാവിയെ കൊവിഡിന്റെ പിടിയില്‍നിന്നും രക്ഷിച്ചത്.\nഏപ്രില് ഒന്നിനാണ് ധാരാവിയില് ആദ്യമായി കൊവിഡ് സ്ഥിരീകരിച്ചത്. അന്നുമുതല് മഹാരാഷ്ട്രയില് ഏറ്റവുമധികം രോഗ വ്യാപന സാധ്യതയുള്ള പ്രദേശമായി ധാരാവി മാറിയിരുന്നു. ദേശീയ മാധ്യമങ്ങളുടെ തലക്കെട്ടുകളില് ധാരാവിയില് നിന്നുള്ള റിപ്പോര്‍ട്ടുകള് പതിവാവുകയും ചെയ്തു.\nജനസാന്ദ്രതയേറിയ ചേരിയായതിനാല് ധാരാവി വൈറസിന്റെ പ്രജനന കേന്ദ്രമായി മാറിയേക്കാം എന്ന ആശങ്ക ഉയരുകയും ചെയ്തിരുന്നു. എന്നാലിപ്പോള് കൊവിഡ് മരണത്തിലും രോഗികളുടെ എണ്ണത്തിലും വലിയ കുറവാണ് ഇവിടെയെന്നാണ് റിപ്പോര്‍ട്ടുകള് വ്യക്തമാക്കുന്നത്.\nമുംബൈ മുന്‍സിപല് കോര്‍പറേഷന്റെ ശ്രമകരമായ പ്രവര്‍ത്തനങ്ങളാണ് ധാരാവിയില് പ്രതിരോധ പ്രവര്‍ത്തനങ്ങളെ ഏകോപിപ്പിച്ചതെന്ന് ദേശീയ മാധ്യമങ്ങള് റിപ്പോര്‍ട്ട് ചെയ്യുന്നു. രോഗ ലക്ഷണമുള്ളവരെ ക്വാറന്റീനില് പ്രവേശിപ്പിച്ചത് വ്യാപന സാധ്യത കുറച്ചെന്നും റിപ്പോര്‍ട്ടില് ചൂണ്ടിക്കാണിക്കുന്നു.\nഇതിനോടകം തന്നെ 50,000 വീടുകളില് ആരോഗ്യ പ്രവര്‍ത്തകര് പരിശോധന നടത്തി. ചേരിയില് താമസിക്കുന്ന ഏഴ് ലക്ഷത്തോളം പേരെ ചേരിയുടെ വിവിധ ഭാഗങ്ങളില് തയ്യാറാക്കിയിട്ടുള്ള ഫീവര് ക്ലിനിക്കുകളിലെ തെര്‍മല് സ്‌ക്രീനിങിന് വിധേയരാക്കി. അതില് ലക്ഷണങ്ങള് പ്രകടിപ്പിച്ചവരെ ക്വാറന്റീനിലാക്കി. രോഗം വേഗം തിരിച്ചറിയാനുള്ള നടപടികള് നടത്തി. ഇവയാണ് മരണ സംഖ്യ ക്രമേണ കുറയാനുള്ള കാരണമെന്ന് അസിസ്റ്റന്റ് മുന്‍സിപല് കമ്മീഷണര് കിരണ് ദിഗ്വാകര് പറഞ്ഞു.


കൊവിഡ് ഭീഷണിയില് രോഗപ്രതിരോധ ശേഷി കുറക്കും ഈ ഭക്ഷണം ശ്രദ്ധിക്കണം | These Foods In Your Diet Might Be Damaging Your Immunity In Malayalam - Malayalam BoldSky\n1 min ago ആമസോണ് സെയില് 2022: പ്രീമിയം ഹോം ഫര്‍ണിഷിംഗ് ഉല്‍പ്പന്നങ്ങള്‍ക്ക് 80% വരെ കിഴിവ്\n23 min ago തൊലിപ്പുറത്തുണ്ടാവും ലക്ഷണങ്ങള് കരുതിയിരിക്കണം: കൊവിഡ് ഇങ്ങനേയും\n47 min ago ആവിപിടിത്തം ശരിയായി ചെയ്താല് കോവിഡും അടുക്കില്ല; ഇതാണ് ഗുണം\n| Updated: Saturday, December 4, 2021, 13:29 [IST]\nകൊവിഡ് എന്ന മഹാമാരിയുടെ പശ്ചാത്തലത്തില് ശരീരത്തിന്റെ രോഗപ്രതിരോധ ശേഷി വര്‍ദ്ധിപ്പിക്കുന്നതിനാണ് നാം എല്ലാവരും ശ്രദ്ധിക്കേണ്ടത്. എന്നാല് ഇത്തരം അവസ്ഥകളില് നാം അറിഞ്ഞിരിക്കേണ്ടത് രോഗപ്രതിരോധ ശേഷി വര്‍ദ്ധിപ്പിക്കുന്നതിനാണ്. എന്നാല് ഈ അവസ്ഥയില് രോഗപ്രതിരോധ ശേഷി കുറക്കുന്ന ചില ഭക്ഷണങ്ങള് നമ്മുടെയെല്ലാം ഡയറ്റില് ഉണ്ടാവുന്നുണ്ട്. ശരീരത്തിന്റെ രോഗപ്രതിരോധ ശേഷി കുറക്കുന്ന ഭക്ഷണങ്ങള് എന്തൊക്കെയെന്ന് നമുക്ക് നോക്കാവുന്നതാണ്.\nഇതില് തന്നെ അറിഞ്ഞിരിക്കേണ്ട ചില കാര്യങ്ങള് എന്തൊക്കെയെന്നത് നോക്കാവുന്നതാണ്. ശരീരത്തിന്റെ രോഗപ്രതിരോധ ശേഷിക്ക് വെല്ലുവിളി ഉയര്‍ത്തുന്ന ഭക്ഷണങ്ങളെ ഒരു കാരണവശാലും ഡയറ്റില് ഉള്‍പ്പെടുത്തരുത്. ആരോഗ്യ സംരക്ഷണത്തിന്റെ കാര്യത്തില് വെല്ലുവിളി ഉണ്ടാക്കുന്ന അസ്വസ്ഥതകളെ പ്രതിരോധിക്കുന്നതിന് നിങ്ങള് ചെയ്യേണ്ടത് ഇനി പറയുന്ന ഭക്ഷണങ്ങള്‍ക്ക് അല്‍പം വിലക്ക് ഏര്‍പ്പെടുത്തുക എന്നുള്ളതാണ്. അല്ലെങ്കില് ആരോഗ്യം അറിഞ്ഞ് കൊണ്ട് നശിപ്പിക്കുന്നതിന് തുല്യമായിരിക്കും അത്.\nകൊവിഡ് എന്ന മഹാമാരിയില് നിന്ന് കരകയറുന്നതിന് വേണ്ടി നമ്മള് ശ്രദ്ധിക്കേണ്ട ചില കാര്യങ്ങള് ഉണ്ട്. ഇതില് തന്നെ ശരീരത്തിന്റെ രോഗപ്രതിരോധ ശേഷി വര്‍ദ്ധിപ്പിക്കുന്നതിനാണ് നാം ശ്രദ്ധിക്കേണ്ടത്. എന്നാല് ചില ഭക്ഷണങ്ങള് ശരീരത്തിന്റെ രോഗപ്രതിരോധ ശേഷി കുറക്കുന്നുണ്ട്. എന്തൊക്കെയാണ് അറിഞ്ഞിരിക്കേണ്ട കാര്യങ്ങള് എന്നും എന്തൊക്കെ ഭക്ഷണങ്ങളാണ് ഒഴിവാക്കേണ്ടത് എന്നും നമുക്ക് നോക്കാവുന്നതാണ്. ഇതിനെക്കുറിച്ച് കൂടുതല് അറിയുന്നതിനും ആരോഗ്യത്തിനും വേണ്ടി ഈ ലേഖനം നിങ്ങളെ സഹായിക്കുന്നുണ്ട്.\nCOVID-19 പാന്‍ഡെമിക്കിന്റെ കാലഘട്ടത്തില്, ശക്തമായ രോഗപ്രതിരോധ സംവിധാനത്തിന്റെ പ്രാധാന്യം നമുക്കെല്ലാം അറിയാം. ശരീരത്തിന്റെ പ്രതിരോധശേഷി വര്‍ദ്ധിപ്പിക്കുന്നതില് ഭക്ഷണക്രമം ഒരു പ്രധാന പങ്ക് വഹിക്കുന്നുണ്ട്. ജനിതകശാസ്ത്രം, പരിസ്ഥിതി മുതലായവ പോലുള്ള മറ്റ് ഘടകങ്ങളും ഇതിന്റെ പ്രധാന നിര്‍ണ്ണായക ഘടകങ്ങളാണെങ്കിലും, ആരോഗ്യകരവും സമീകൃതവുമായ ഭക്ഷണക്രമത്തിന് പ്രാധാന്യം നല്‍കേണ്ടതുണ്ട്. കാരണം ഭക്ഷണം നമ്മുടെ പ്രതിരോധശേഷിയില് നേരിട്ട് സ്വാധീനം ചെലുത്തും. ചില ഭക്ഷണങ്ങള്‍ക്ക് പ്രതിരോധശേഷി വര്‍ദ്ധിപ്പിക്കാന് കഴിയുമെങ്കിലും, വിവിധ ഭക്ഷണപാനീയങ്ങള് അണുബാധയെയും രോഗങ്ങളെയും ചെറുക്കാനുള്ള ശരീരത്തിന്റെ കഴിവിന് കാര്യമായ ദോഷം വരുത്തും. ശരീരത്തിന് ഹാനികരമായേക്കാവുന്ന ഇത്തരം ഭക്ഷണങ്ങളെക്കുറിച്ച് നമുക്ക് നോക്കാവുന്നതാണ്.\nഅവശ്യ പോഷകങ്ങളാല് സമ്പന്നമായ ഭക്ഷണത്തിലൂടെ ആരോഗ്യകരമായ പ്രതിരോധശേഷി കൈവരിക്കാന് സാധിക്കുന്നുണ്ട്. സമീകൃതാഹാരത്തിന് ശരീരത്തിന് സമാനമായി ഗുണങ്ങള് നല്‍കാന് കഴിയുമെങ്കിലും, പിസ്സ, ബര്‍ഗറുകള്, ഫ്രൈകള് തുടങ്ങിയ ഫാസ്റ്റ് ഫുഡിന് ഈ സ്വഭാവം ഇല്ല. ഉയര്‍ന്ന കലോറി, അനാരോഗ്യകരമായ കൊഴുപ്പ്, പോഷകങ്ങള് കുറവായതിനാല് ഫാസ്റ്റ് ഫുഡുകള് ആരോഗ്യത്തെ നശിപ്പിക്കുകയും പ്രതിരോധശേഷി ദുര്‍ബലപ്പെടുത്തുകയും ചെയ്യും. അതുകൊണ്ട് തന്നെ പതിവായി ഇത്തരം ഭക്ഷണങ്ങള് ഒഴിവാക്കാന് ശ്രദ്ധിക്കേണ്ടതാണ്. ഇത് കൂടുതല് അപകടത്തിലേക്ക് അല്ലെങ്കില് നിങ്ങളെ എത്തിക്കുന്നു. ശരീരത്തിന്റെ രോഗപ്രതിരോധ ശേഷി വര്‍ദ്ധിപ്പിക്കുന്നതിന് അതുകൊണ്ട് തന്നെ ഇത്തരം ഭക്ഷണങ്ങള് ഒഴിവാക്കാന് പരമാവധി ശ്രദ്ധിക്കുക.\nസുഹൃത്തുക്കളുമൊത്തുള്ള കുറച്ച് സമയത്ത് മദ്യം പലര്‍ക്കും വീക്‌നെസ്സാണ്. എന്നാല് ഇത് പലപ്പോഴും നിങ്ങളില് കൂടുതല് വെല്ലുവിളികള് ഉണ്ടാക്കുന്നുണ്ട്. എന്നാല് ഹാംഗ് ഓവറും ആരോഗ്യത്തിന് വരുത്തിയ നാശവും നിങ്ങള് അറിഞ്ഞിരിക്കേണ്ടതാണ്. കരളിന് കേടുവരുത്തുന്ന അവസ്ഥയില് നിങ്ങള് ശ്രദ്ധിക്കേണ്ടതാണ്. ഇത് നിങ്ങളുടെ തലച്ചോറിന്റെ പ്രവര്‍ത്തനത്തെ തകരാറിലാക്കുക, ശരീരത്തിന്റെ അവസ്ഥയെ പ്രതികൂലമായി ബാധിക്കുക എന്നിവയ്ക്ക് പുറമേ, അമിതമായ മദ്യപാനം രോഗപ്രതിരോധ സംവിധാനത്തെ വിട്ടുവീഴ്ച ചെയ്യും. അതുകൊണ്ട് പരമാവധി ശരീരത്തിന്റെ രോഗപ്രതിരോധ ശേഷിയെ ഇല്ലാതാക്കുന്ന ഇത്തരം പ്രശ്‌നങ്ങളെ ഇല്ലാതാക്കുന്നതിന് ശ്രദ്ധിക്കേണ്ടതാണ്.\nറെഡി-ടു-കുക്ക് ഭക്ഷണം, മത്സ്യം, മാംസം, പഴങ്ങള്, പച്ചക്കറികള്, മറ്റ് ഭക്ഷ്യവസ്തുക്കള് എന്നിവ പലപ്പോഴും പ്രിസര്‍വേറ്റീവുകള് ഉപയോഗിച്ച് സംഭരിക്കുന്ന ക്യാനുകളില് വരുന്നു. പഞ്ചസാര, ഉപ്പ്, മറ്റ് അഡിറ്റീവുകള് എന്നിവയുടെ അമിതമായ അളവ് പ്രതിരോധശേഷി ദുര്‍ബലപ്പെടുത്തുന്നതിന് കാരണമാകും. ഇത് പലരും വളരെ ഇഷ്ടത്തോടെയാണ് കഴിക്കുന്നത്. എന്നാല് അതിലൂടെ ശരീരത്തിന്റെ രോഗപ്രതിരോധ ശേഷിയെ കുറക്കുന്ന പ്രതിസന്ധിയിലേക്കാണ് നിങ്ങള് എത്തുന്നത് എന്നതാണ് സത്യം. ഇത്തരം അവസ്ഥയില് ടിന്നിലടച്ച ഭക്ഷണങ്ങള് പരമാവധി ഒഴിവാക്കുന്നതിന് ശ്രദ്ധിക്കുക.\nപഞ്ചസാര അടങ്ങിയ ഭക്ഷണങ്ങള്\nചോക്ലേറ്റുകള്, മിഠായികള്, മധുരപലഹാരങ്ങള് എന്നിവ പലപ്പോഴും ജനപ്രിയ മധുര ഭക്ഷണങ്ങളായി കണക്കാക്കപ്പെടുന്നു. എന്നിരുന്നാലും, ഈ മധുരപലഹാരങ്ങളുടെ ഉപഭോഗം അമിതമാവുന്നത് പലപ്പോഴും ശരീരത്തിന്റെ രോഗപ്രതിരോധ ശേഷി കാലക്രമേണ ദുര്‍ബലമാകാന് ഇടയാക്കും. ഇത് അണുബാധകള്‍ക്കും രോഗങ്ങള്‍ക്കും ശരീരത്തിലേക്ക് വഴി തുറന്ന് കൊടുക്കുന്നു. കൂടാതെ, പൊണ്ണത്തടി, ശരീരഭാരം വര്‍ദ്ധിപ്പിക്കല്, പ്രമേഹം പോലുള്ള വിട്ടുമാറാത്ത രോഗങ്ങള് എന്നിവ ഉണ്ടാകാനുള്ള സാധ്യത വര്‍ദ്ധിപ്പിക്കുകയും ചെയ്യുന്നു. അതുകൊണ്ട് തന്നെ ഇത്തരം കാര്യങ്ങള് അറിഞ്ഞിരിക്കേണ്ടതാണ്.\nസാധാരണയായി ഉപയോഗിക്കുന്ന ശുദ്ധീകരിച്ച ഭക്ഷണങ്ങളില് വെളുത്ത റൊട്ടി, പാസ്ത, മൈദ എന്നിവ ഉള്‍പ്പെടുന്നു. ഈ ഭക്ഷണങ്ങള് സ്ഥിരമായി കഴിക്കുന്നത് ഗട്ട് മൈക്രോബയോമില് അസന്തുലിതാവസ്ഥ ഉണ്ടാക്കും. സമഗ്രമായ ആരോഗ്യം നിയന്ത്രിക്കുന്നതില് ഒരു അവിഭാജ്യ ഘടകമായതിനാല്, അനാരോഗ്യകരമായ കുടല് രോഗപ്രതിരോധ സംവിധാനത്തെയും നശിപ്പിക്കുന്നുണ്ട്. അതുകൊണ്ട് തന്നെ രോഗപ്രതിരോധ ശേഷി വര്‍ദ്ധിപ്പിക്കുന്നതിന് വേണ്ടിയുള്ള ഭക്ഷണങ്ങള് ഇനി കഴിക്കാന് ശ്രദ്ധിക്കുക. മുകളില് പറഞ്ഞ തരത്തിലുള്ള ഭക്ഷണങ്ങള് കഴിക്കാതിരിക്കുന്നതിന് ശ്രദ്ധിക്കേണ്ടതാണ്.\nRead more about: foods immunity ഭക്ഷണം രോഗപ്രതിരോധ ശേഷി\nThese Foods In Your Diet Might Be Damaging Your Immunity In Malayalam\nHere in this article we are sharing some foods in your diet might be damaging your immunity in malayalam. Takealook.


മികച്ച Aryacoin എക്സ്ചേഞ്ച്\nഎല്ലാ ക്രിപ്റ്റോകാർട്ടെറൻ വിപണികളിൽ നിന്നുള്ള മികച്ച Aryacoin എക്സ്ചേഞ്ച് നിരക്ക്. ഇന്ന് Aryacoin വാങ്ങാനോ വിൽക്കുന്നതിനുള്ള ഏറ്റവും നല്ല മാർക്കറ്റ്.\nമികച്ച വാങ്ങൽ വില Aryacoin $ 0.011905 AYA/USDT EN\nഏറ്റവും മികച്ച വിൽപ്പന വില Aryacoin $ 0.012823 AYA/BTC EN\nAryacoin ക്രിപ്റ്റോകറൻസി നിരക്ക് ഓരോ വ്യാപാര ഇടപാടുകൾക്കും സജ്ജമാക്കിയിരിക്കുന്നു, ഇത് വിതരണത്തിന്റെയും ഡിമാന്റിന്റെയും ബാലൻസിനെ ആശ്രയിച്ചിരിക്കുന്നു. വ്യത്യസ്ത ക്രിപ്റ്റോ എക്സ്ചേഞ്ചുകൾക്ക് വ്യത്യസ്ത ട്രേഡിംഗ് വോള്യങ്ങളുണ്ട്. അതിനാൽ, ഓരോ ക്രിപ്‌റ്റോ കറൻസി എക്‌സ്‌ചേഞ്ചിലും ക്രിപ്‌റ്റോകറൻസി Aryacoin വിനിമയ നിരക്ക് വ്യക്തിഗതമാണ്. എല്ലാ ക്രിപ്റ്റോ കറൻസി എക്സ്ചേഞ്ചുകളുടെയും വിനിമയ നിരക്കുകൾ വിശകലനം ചെയ്ത് മികച്ചത് തിരഞ്ഞെടുക്കുന്നതിലൂടെ മികച്ച Aryacoin നിരക്ക് കണ്ടെത്താൻ കഴിയും.\nമികച്ച Aryacoin വാലറ്റ്\nഇന്ന് Aryacoin യുടെ മികച്ച വാങ്ങൽ നിരക്ക് EN എക്സ്ചേഞ്ച് മാർക്കറ്റിൽ AYA/USDT ട്രേഡ് ജോഡി ഉപയോഗപ്പെടുത്തി $ 0.011905 ആണ്.\nഇന്ന് Aryacoin യുടെ മികച്ച വിൽപന നിരക്ക് EN എക്സ്ചേഞ്ച് മാർക്കറ്റിൽ AYA/BTC ട്രേഡിംഗ് ജോടിയായ $ 0.012823 ആണ്.\nഒരു ക്രിപ്‌റ്റോ വാലറ്റിന്റെ സവിശേഷത അത്തരം അടിസ്ഥാന പാരാമീറ്ററുകളാണ്: ലാളിത്യം, വിശ്വാസ്യത, സുരക്ഷ. മികച്ച Aryacoin വാലറ്റിന് മികച്ച വിശ്വാസ്യതയും മികച്ച സുരക്ഷയും ഉണ്ട്. ക്രിപ്‌റ്റോകറൻസി വാങ്ങുന്നതിനും വിൽക്കുന്നതിനുമുള്ള പൂർത്തീകരിച്ച ഇടപാടുകളുടെ ഫലങ്ങൾ അനുസരിച്ച് ഏത് സമയത്തും മികച്ച Aryacoin എക്സ്ചേഞ്ചർ നിർണ്ണയിക്കാനാകും. ലോകത്തിലെ എല്ലാ എക്സ്ചേഞ്ചുകളിലും ക്രിപ്റ്റോ Aryacoin വാങ്ങുന്നതിനും വിൽക്കുന്നതിനുമായി മികച്ച എക്സ്ചേഞ്ച് നിരക്കുകളും എല്ലാ വ്യാപാര ഇടപാടുകളും ഞങ്ങൾ തിരഞ്ഞെടുക്കുന്നു.\nമികച്ച Aryacoin വിൽപ്പനസ്ഥലത്ത്\nഇന്നത്തെ ഏറ്റവും മികച്ച Aryacoin വിനിമയ നിരക്ക് 27/01/2021 - ഇന്നത്തെ എല്ലാ വ്യാപാര ഇടപാടുകളുടെയും പട്ടികയിൽ കാണിച്ചിരിക്കുന്നു. പേജിന്റെ മുകൾ‌ഭാഗത്തുള്ള 27/01/2021 എന്നിവയാണ് ഏറ്റവും മികച്ച Aryacoin ഇന്നത്തെ വാങ്ങൽ, വിൽ‌പന നിരക്കുകൾ. മികച്ച Aryacoin നിരക്കുകളുടെ പട്ടികയിൽ, നിങ്ങൾക്ക് വ്യത്യസ്ത Aryacoin വിലകൾ സ്വതന്ത്രമായി കാണാനും ഏതാണ് മികച്ചതെന്നും ഏത് കൈമാറ്റത്തിലാണ് തിരഞ്ഞെടുക്കാനും കഴിയുക ഒരു ക്രിപ്‌റ്റോ കറൻസി എക്‌സ്‌ചേഞ്ചിനായി തിരയുന്നതാണ് നല്ലത്. മികച്ച Aryacoin വാങ്ങൽ നിരക്ക് - ഡോളറിൽ Aryacoin ന്റെ വീണ്ടും കണക്കാക്കിയ മൂല്യത്തോടെ പേജിന്റെ മുകളിൽ കാണിച്ചിരിക്കുന്നു.\nഎല്ലാ ക്രിപ്റ്റോകൗണ്ടര് മാര്ക്കറ്റില് നിന്നും ഇന്നത്തെ Aryacoin എക്സ്ചേഞ്ച് നിരക്കുകള് കാണിക്കുന്നു. എല്ലാ ട്രേഡിംഗ് ജോഡികളുടേയും എക്സ്ചേഞ്ച് നിരക്കുകൾ അമേരിക്കൻ ഡോളറാക്കി മാറ്റുന്നു.\nഏറ്റവും മികച്ച Aryacoin വാങ്ങൽ നിരക്ക് പലപ്പോഴും നമ്മൾ ക്രിപ്റ്റോകറൻസി വാങ്ങുമ്പോൾ ലഭിക്കുന്നത് ഡോളറിനല്ല, ഡോളറിൽ നിന്ന് വ്യത്യസ്തമായ ഒരു കറൻസി അല്ലെങ്കിൽ ക്രിപ്റ്റോയ്ക്കാണ്. എളുപ്പത്തിലുള്ള താരതമ്യത്തിനായി ഡോളറിന്റെ അടിസ്ഥാനത്തിൽ ഞങ്ങൾ എല്ലായ്പ്പോഴും മികച്ച Aryacoin വാങ്ങൽ നിരക്ക് പ്രദർശിപ്പിക്കുന്നു. മികച്ച Aryacoin വിനിമയ നിരക്കിന് അടുത്തുള്ള പേജിൽ, എക്സ്ചേഞ്ചിൽ മികച്ച വാങ്ങൽ വില നൽകുന്ന ആ ജോഡി കറൻസികൾ പ്രദർശിപ്പിക്കും. Aryacoin ഏറ്റവും മികച്ച വിൽപ്പന നിരക്ക് ഈ പേജിന്റെ മുകളിൽ ഡോളർ നിരക്കിനൊപ്പം സ്ഥിതിചെയ്യുന്നു.\nമികച്ച നിരക്ക് ലഭിക്കുമ്പോൾ ഏത് ജോഡി കറൻസി Aryacoin ട്രേഡ് ചെയ്തുവെന്ന് അറിയേണ്ടത് പ്രധാനമാണ്. മികച്ച ക്രിപ്‌റ്റോകറൻസി നിരക്കിന്റെ വലതുവശത്ത് ഞങ്ങൾ ഈ വിവരങ്ങൾ പ്രദർശിപ്പിക്കുന്നു. Aryacoin വാങ്ങുന്നതിനോ വിൽക്കുന്നതിനോ ഉള്ള മികച്ച എക്സ്ചേഞ്ചുകൾ ഞങ്ങളുടെ സേവന പട്ടികയിൽ അവതരിപ്പിച്ചിരിക്കുന്നു. Aryacoin വിൽക്കുന്നതിനും വാങ്ങുന്നതിനുമുള്ള മികച്ച വിനിമയ നിരക്ക് അനുസരിച്ച് എക്സ്ചേഞ്ചുകളുടെ പ്രദർശനം അടുക്കുന്നു. നിരക്ക് യുഎസ് ഡോളറിൽ പ്രദർശിപ്പിക്കും. മികച്ച ക്രിപ്‌റ്റോ കറൻസി എക്‌സ്‌ചേഞ്ചുകളുടെ പട്ടികയ്‌ക്ക് മുകളിലുള്ള വ്യത്യസ്‌ത കറൻസികളുടെ ഫിൽട്ടർ നിങ്ങൾക്ക് മറ്റൊരു ക്രിപ്‌റ്റോ കറൻസിയിലേക്കോ ദേശീയ കറൻസിയിലേക്കോ Aryacoin ട്രേഡിംഗ് ഇടപാടുകൾ കാണാനുള്ള അവസരം നൽകുന്നു.


കോണ്‍ഗ്രസ് തകര്‍ന്നടിഞ്ഞു.... പക്ഷേ രാഹുല് എവിടെ? പ്രചാരണത്തിന് ശേഷം കാണാനില്ല!! മറുപടിയില്ല!! | Where is Rahul Gandhi question raises - Malayalam Oneindia\nPublished: May 15 2018, 15:16 [IST]\nബെംഗളൂരു: കര്‍ണാടകയില് തിരഞ്ഞെടുപ്പ് അങ്കത്തോടെ കോണ്‍ഗ്രസിന്റെ കഥ കഴിഞ്ഞ അവസ്ഥയാണ്. അവസാന നിമിഷം എങ്ങനെയെങ്കിലും അധികാരം നിലനിര്‍ത്താനുള്ള ഒരുക്കത്തിലാണ് കോണ്‍ഗ്രസ്. അതിനായി ജനതാദളിന് മുഖ്യമന്ത്രി പദം വരെ വാഗ്ദാനം ചെയ്ത് കഴിഞ്ഞു. അതും സോണിയാ ഗാന്ധി തന്നെ നേരിട്ടാണ് കളികളെല്ലാം നടത്തുന്നത്. പക്ഷേ അതൊന്നുമല്ല ഇവിടത്തെ പ്രശ്‌നം. ചോദ്യം കോണ്‍ഗ്രസ് അധ്യക്ഷന് രാഹുല് ഗാന്ധിയെ കുറിച്ചാണ്. അദ്ദേഹം എവിടെയെന്ന് പ്രതിപക്ഷ കക്ഷികള് പോലും ചോദിച്ച് തുടങ്ങിയിരിക്കുന്നു. ദേവഗൗഡയും കുമാരസ്വാമിയും വരെ ഇത് ചോദിച്ചു. എ്ന്നാല് കോണ്‍ഗ്രസിന് രാഹുലിനെ കുറിച്ച് ഒന്നുമറിയില്ലെന്നാണ് റിപ്പോര്‍ട്ട്.\nഅദ്ദേഹം എവിടെയാണെന്നോ ഇനി വിദേശത്തേക്ക് പോയോ എന്നും പോലും അറിയില്ല. സാധാരണ തിരഞ്ഞെടുപ്പുകളില് തോല്‍ക്കുമ്പോള് രാഹുല് വിദേശത്തേക്ക് പോകുന്നത് സാധാരണമാണ്. ഇത് നെഗറ്റീവ് ഇമേജ് രാഹുലിന് ഉണ്ടാക്കി കൊടുത്തിട്ടുമുണ്ട്. സഖ്യസാധ്യത തേടുമ്പോള് ഓടിയൊളിക്കുന്ന പതിവ് രാഹുല് ഇവിടെയും തുടരുന്നുവെന്നാണ് സൂചന. 20 മണിക്കൂര് മുമ്പാണ് അദ്ദേഹത്തിന്റെ അവസാനത്തെ ട്വീറ്റ് പോലും വന്നത്. കര്‍ണാടകയില് തീപ്പാറുന്ന പ്രചാരണം നടത്തിയ രാഹുലിന് പ്രതിസന്ധി ഘട്ടത്തെ നേരിടാനറിയില്ലെന്നതിന്റെ പുതിയ ഉദാഹരണം കൂടിയാണിത്. പാര്‍ട്ടിക്കുള്ളില് നിരന്തരം ചോദ്യമുയര്‍ന്നിട്ടും രാഹുല് എവിടെയാണെന്ന് വിശദീകരിക്കാന് അദ്ദേഹത്തിന്റെ അടുപ്പക്കാര്‍ക്ക് സാധിച്ചിട്ടില്ല.\nകോണ്‍ഗ്രസ് ഭരണം അന്യംനിന്ന് പോകുമോ? | Oneindia Malayalam\nനേരത്തെ പ്രചാരണത്തിന്റെ അവസാനഘട്ടത്തില് കോണ്‍ഗ്രസ് അധികാരത്തില് വരുമെന്നായിരുന്നു കോണ്‍ഗ്രസ് പറഞ്ഞിരുന്നത്. ഛത്തീസ്ഗഡ്, മധ്യപ്രദേശ്, രാജസ്ഥാന് എന്നീ സംസ്ഥാനങ്ങള്‍ക്ക് പുറമേ 2019ലെ ലോക്‌സഭാ തിരഞ്ഞെടുപ്പിലും മോദി പരാജയപ്പെടുമെന്നും രാഹുല് സൂചിപ്പിച്ചിരുന്നു. അതേസമയം കോണ്‍ഗ്രസിന്റെ തകര്‍ച്ചയില് രാഹുല് പ്രതിസന്ധിയിലാണെന്നാണ് സൂചന. എല്ലാം ശരിയായ ശേഷം മാധ്യമങ്ങളെ കാണാനാണ് രാഹുല് ലക്ഷ്യമിടുന്നതെന്നാണ് സൂചന.\nWhere is Rahul Gandhi question raises\nStory first published: Tuesday, May 15, 2018, 15:16 [IST]


രാഷ്ട്ര ശക്തി :: Janmabhumi Daily\nThursday 28 March 2019 5:03 am IST\nന്യൂദല്‍ഹി: ബഹിരാകാശത്തും ഇന്ത്യയുടെ അത്യുജ്ജ്വലമായ മിന്നലാക്രമണം. ഇന്ത്യ സ്വന്തമായി വികസിപ്പിച്ച പടുകൂറ്റന് ഉപഗ്രഹവേധ മിസൈല് ഇന്നലെ വിജയകരമായി പരീക്ഷിച്ചു. ഭൂമിയോട് ഏറ്റവും അടുത്തുള്ള ഭ്രമണപഥത്തിലുണ്ടായിരുന്ന ഇന്ത്യയുടെ തന്നെ ഉപഗ്രഹമാണ് മിസൈല് അയച്ച് തകര്‍ത്തത്. ഇതോടെ ഉപഗ്രഹവേധ മിസൈല് ഉള്ള നാലാമത്തെ രാജ്യമായി ഇന്ത്യ. വെറും മൂന്നു മിനിറ്റു കൊണ്ടാണ് 'മിഷന് ശക്തി' പൂര്‍ത്തിയായതെന്ന് രാജ്യത്തെ അഭിസംബോധന ചെയ്ത് പ്രധാനമന്ത്രി നരേന്ദ്ര മോദി വെളിപ്പെടുത്തി.\nഡിആര്‍ഡിഒ വികസിപ്പിച്ച ആന്റി സാറ്റലൈറ്റ് (എ-സാറ്റ്) മിസൈല് ഉപയോഗിച്ച് 300 കിലോമീറ്റര് അകലെയുള്ള ഭ്രമണപഥത്തിലെ(ലോവര് എര്‍ത്ത് ഓര്‍ബിറ്റ്) ഉപഗ്രഹത്തെയാണ് തകര്‍ത്തത്. ഇന്ത്യയെക്കൂടാതെ അമേരിക്ക, റഷ്യ, ചൈന എന്നീ വന്‍ശക്തികള്‍ക്കും ഈ ശേഷിയുണ്ട്. ബഹിരാകാശത്ത് നടത്തിയ മിന്നലാക്രമണമെന്നാണ് ശാസ്ത്രജ്ഞര് മിഷന് ശക്തിയെ വിശേഷിപ്പിച്ചത്.\nഒറീസ തീരത്തെ ഡിആര്‍ഡിഒയുടെ അധീനതയിലുള്ള എ.പി.ജെ. അബ്ദുള് കലാം ദ്വീപിലെ വിക്ഷേപണത്തറയില് നിന്നാണ് എ സാറ്റ് മിസൈല് ആകാശത്തേക്ക് കുതിച്ചുയര്‍ന്നത്. മണിക്കൂറില് എണ്ണായിരം കിലോമീറ്റര് വേഗതയില് സഞ്ചരിക്കുന്ന മിസൈല് മൂന്നാം മിനിറ്റില് ലക്ഷ്യം ഭേദിച്ചു. ഇന്ത്യയുടെ തന്നെ ഉപയോഗരഹിതമായ ഉപഗ്രഹമാണ്് മിഷന് ശക്തിക്കായി തകര്‍ത്തത്. 2014 മുതല് പദ്ധതിക്കായി ഇന്ത്യ ഊര്‍ജിത ശ്രമങ്ങള് ആരംഭിച്ചിരുന്നതായി വിദേശകാര്യമന്ത്രാലയം അറിയിച്ചു. ദൗത്യം വിജയകരമായതോടെ ലോ എര്‍ത്ത് ഓര്‍ബിറ്റ് ഭ്രമണപഥത്തിലുള്ള ശത്രു ഉപഗ്രങ്ങളെയും ചാര ഉപഗ്രഹങ്ങളെയും തകര്‍ക്കാനുള്ള നിര്‍ണായക ശക്തിയാണ് ഇന്ത്യ കൈവരിച്ചത്.\nമൈക്രോസാറ്റ്-ആര് എന്ന കൃത്രിമ ഉപഗ്രഹത്തിന്റെ ചെറിയപതിപ്പ് ജനുവരി 24ന് ഇന്ത്യ ബഹിരാകാശത്തേക്ക് വിക്ഷേപിച്ചിരുന്നു. ഇതാണ് എ-സാറ്റ് മിസൈലുപയോഗിച്ച് തകര്‍ത്തതെന്നാണ് കരുതുന്നത്. 740 കിലോ ഭാരമുള്ള മൈക്രോസാറ്റ് 277 കിലോമീറ്റര് ഉയരത്തിലുള്ള ഭ്രമണപഥത്തിലാണുണ്ടായിരുന്നത്. മൈക്രോസാറ്റിന്റെ വിക്ഷേപണ സമയം പ്രതിരോധാവശ്യത്തിനുള്ള സാറ്റലൈറ്റ് ആണെന്ന വിശദീകരണമാണ് ഐഎസ്ആര്‍ഒ നല്‍കിയത്. എന്നാല് അതീവ രഹസ്യകരമായ ബഹിരാകാശ ദൗത്യത്തിനുള്ള ഒരുക്കങ്ങള് ഇന്ത്യ നാളുകള്‍ക്ക് മുന്നേ ആരംഭിച്ചിരുന്നെന്ന് വ്യക്തമാക്കുന്നതാണ് പ്രധാനമന്ത്രി ഇന്നലെ നടത്തിയ അപ്രതീക്ഷിത പ്രഖ്യാപനം.\nതൊഴിലാളി ശക്തി രാഷ്ട്ര പുരോഗതിക്ക് അനിവാര്യം\nകരുത്തോടെ രാഷ്ട്ര രക്ഷയ്ക്കായി...\nമോദി - 'രാഷ്ട്ര ഗൗരവ്', 'വിശ്വനായക്'\nരാഷ്ട്ര നവനിര്‍മ്മാണത്തില് പങ്കാളികളാവാം\nരാഷ്ട്ര പരിവര്‍ത്തനം ഹിന്ദുത്വത്തിലൂടെ: സര്‍സംഘചാലക്


25 വര്‍ഷങ്ങള് അശരണര്‍ക്കു കൈത്താങ്ങായ ഇസാഫ് മൈക്രോഫിനാന്‍സ് ഇനി മലയാളിയുടെ സ്വന്തം ഇസാഫ് ബാങ്ക്\nWed May 22 2019 13:46:16 GMT+0530 (IST)\nGuest Author| Updated On:2March 2017 12:04 PM GMT | Location :\nസ്വാതന്ത്ര്യ ലബ്ധിക്കുശേഷം കേരളത്തില് പിറവിയെടുക്കുന്ന ആദ്യ ഷെഡ്യൂള്‍ഡ് ബാങ്കാണ് ഇസാഫ് സ്‌മോള് ഫിനാന്‍സ് ബാങ്ക്. 2015ല് റിസര്‍വ്വ് ബാങ്ക് രാജ്യത്ത് ചെറുകിട ബാങ്കുകളായി (സ്‌മോള് ബാങ്ക്) പ്രവര്‍ത്തിക്കാന് അനുമതി നല്‍കിയ 10 ധനകാര്യ സ്ഥാപനങ്ങളില് ഇടം കണ്ടെത്താന് ഇസാഫിന് കഴിഞ്ഞു. ദക്ഷിണേന്ത്യയില്‍നിന്ന് ഈ പട്ടികയില് ഇസാഫ് ഉള്‍പ്പെടെ നാല് സ്ഥാപനങ്ങളാണുള്ളത്. കേരളത്തില്‍നിന്ന് ഇസാഫ് മാത്രമാണെന്നതാണ് മറ്റൊരു ശ്രദ്ധേയമായ കാര്യം. 'ഇസാഫ് സ്‌മോള് ഫിനാന്‍സ് ബാങ്ക്' എന്ന പേരിലാകും ബാങ്ക് അറിയപ്പെടുക. മാര്‍ച്ച് 17നാണ് ഇസാഫ് സ്‌മോള് ഫിനാന്‍സ് ബാങ്കിന്റെ ഉദ്ഘാടനം.\nഅരവിന്ദ് കെ എസ്\nതൃശൂരിലെ മണ്ണുത്തിയില് മുഖ്യ ഓഫീസും ചെന്നൈയില് രജിസ്‌ട്രേഡ് ഓഫീസുമായി കഴിഞ്ഞ 25 വര്‍ഷമായി പ്രവര്‍ത്തിച്ചുവരുന്ന മൈക്രോ ഫിനാന്‍സ് സ്ഥാപനമായ ഇസാഫ് (ഇവാഞ്ചലിക്കല് സോഷ്യല് ആക്ഷന് ഫോറം) ചെറുകിട ബാങ്കായി മാറുകയാണ്. സ്വാതന്ത്ര്യ ലബ്ധിക്കുശേഷം കേരളത്തില് പിറവിയെടുക്കുന്ന ആദ്യ ഷെഡ്യൂള്‍ഡ് ബാങ്കാണ് ഇസാഫ് സ്‌മോള് ഫിനാന്‍സ് ബാങ്ക്.\n2015ല് റിസര്‍വ്വ് ബാങ്ക് രാജ്യത്ത് ചെറുകിട ബാങ്കുകളായി (സ്‌മോള് ബാങ്ക്) പ്രവര്‍ത്തിക്കാന് അനുമതി നല്‍കിയ 10 ധനകാര്യ സ്ഥാപനങ്ങളില് ഇടം കണ്ടെത്താന് ഇസാഫിന് കഴിഞ്ഞു. ദക്ഷിണേന്ത്യയില്‍നിന്ന് ഈ പട്ടികയില് ഇസാഫ് ഉള്‍പ്പെടെ നാല് സ്ഥാപനങ്ങളാണുള്ളത്. കേരളത്തില്‍നിന്ന് ഇസാഫ് മാത്രമാണെന്നതാണ് മറ്റൊരു ശ്രദ്ധേയമായ കാര്യം. 'ഇസാഫ് സ്‌മോള് ഫിനാന്‍സ് ബാങ്ക്' എന്ന പേരിലാകും ബാങ്ക് അറിയപ്പെടുക. മാര്‍ച്ച് 17നാണ് ഇസാഫ് സ്‌മോള് ഫിനാന്‍സ് ബാങ്കിന്റെ ഉദ്ഘാടനം.\nചാരിറ്റബിള് സൊസൈറ്റീസ് ആക്ട് പ്രകാരം രജിസ്റ്റര് ചെയ്ത ഇസാഫ് കേരള ഇവാഞ്ചലിക്കല് ഗ്രാജ്വേറ്റ്‌സ് ഫെലോഷിപ്പിന് കീഴില് 1992ലാണ് ആരംഭിച്ചത്. സ്ഥാപകന് കെ പോള് തോമസാണ് മാനേജിങ് ഡയറക്ടര്. ബംഗ്ലാദേശില് പ്രഫ. മുഹമ്മദ് യൂനുസ് ആരംഭിച്ച ഗ്രാമീ ബാങ്കാണ് ഇസാഫിന്റെ പ്രചോദനം. സംസ്ഥാനത്തെ ആദ്യ മൈക്രോ ഫിനാന്‍സ് സ്ഥാപനമായ ഇസാഫിന് 10 സംസ്ഥാനങ്ങളിലായി 285 ശാഖകളുണ്ട്. ഇതില് 104 ശാഖകള് കേരളത്തിലാണ്. ഈ ശാഖകളത്രയും ചെറുകിട ബാങ്കുകളായി മാറും. സ്വയംതൊഴില് സംരംഭങ്ങള് തുടങ്ങാന് അരലക്ഷം രൂപ വരെ വായ്പ നല്‍കുന്നതാണ് ഇപ്പോഴത്തെ പ്രവര്‍ത്തന രീതി. സമൂഹത്തിന്റെ അടിത്തട്ടിലുള്ളവര്‍ക്കാണ് വായ്പ നല്‍കുന്നത്. ആദിവാസി മേഖലകള് ഉള്‍പ്പെടെയുളള പ്രദേശങ്ങളിലെ ജനങ്ങള്‍ക്ക് അവബോധം നല്‍കി സമൂഹത്തിന്റെ മുഖ്യധാരയിലേക്ക് അവരെ കൈപിടിച്ചുയര്‍ത്തുക എന്ന ലക്ഷ്യത്തോടെയാണ് കെ പോള് തോമസ് ഇസാഫിന്റെ പ്രവര്‍ത്തനങ്ങള് രൂപകല്‍പന ചെയ്യുന്നത്.\nഇസാഫിന്റെ വളര്‍ച്ചയെ കുറിച്ച്\nമൈക്രാഫിനാന്‍സിങ്ങ് രംഗത്ത് കഴിഞ്ഞ 25 വര്‍ഷമായി വ്യത്യസ്തമായ പാതകളിലൂടെ ആയിരുന്നു ഇവാഞ്ചലിക്കല് സോഷ്യല് ആക്ഷന് ഫോറം എന്ന ഇസാഫിന്റെ സഞ്ചാരം. മൈക്രാഫിനാന്‍സ് കമ്പനികളുടെ ലക്ഷ്യം കൊള്ളലാഭം മാത്രമായി മാറിയപ്പോഴും പിന്നിട്ട നാളുകളിലത്രയും സാമൂഹിക പുരോഗതിയിലൂടെയുള്ള ഉന്നമനം മാത്രമായിരുന്നു ഇസാഫിന്റെ ലക്ഷ്യം. പട്ടിണിയോടും ദാരിദ്ര്യത്തോടും മല്ലിടുന്ന ജനവിഭാഗങ്ങളിലേക്ക് കാല്‍നൂറ്റാണ്ടു മുമ്പേ ഇസാഫ് ഇറങ്ങിച്ചെന്നു. സ്വയംതൊഴില് പരിശീലനങ്ങള് നല്‍കിയ ശേഷം ചെറിയ തുക വിശ്വാസത്തിന്റെ മാത്രം ഉറപ്പില് അവര്‍ക്കു നല്‍കി, അവര് ഉണ്ടാക്കുന്ന വസ്തുക്കള്‍ക്ക് വിപണിയും കണ്ടെത്തി നല്‍കി.\nതങ്ങളുടെ ദുരിതങ്ങളെ വിധിയെന്നോര്‍ത്ത് കരഞ്ഞുതീര്‍ത്തിരുന്ന സ്ത്രീകള്‍ക്ക് ഇസാഫ് താങ്ങും തണലുമായി. അങ്ങനെ ആദിവാസി മേഖലയില് ഉള്‍പ്പെടെ ഇസാഫിന്റെ കരങ്ങളെത്തി. കെ പോള് തോമസ് എന്ന ധിഷണാശാലിയായ അമരക്കാരന്റെ മേല്‍നോട്ടത്തില് ഇസാഫ് ആര്‍ഭാടങ്ങളും ആഢംഭരങ്ങളുമില്ലാതെ സാധാരണ ജനങ്ങള്‍ക്കിടയില് വളര്‍ന്നു. ഇപ്പോള് 25 വര്‍ഷം പൂര്‍ത്തിയാകുന്ന വേളയില് ഇസാഫ് ബാങ്കായി മാറുകയാണ്. 2015ല് റിസര്‍വ്വ് ബാങ്ക് രാജ്യത്ത് 10 മൈക്രോഫിനാന്‍സുകള്‍ക്ക് ചെറുകിട ബാങ്കിങ് ലൈന്‍സ് നല്‍കി ദക്ഷിണേന്ത്യയില് നിന്ന് ആറെണ്ണം ഇക്കൂട്ടത്തില് ഇടം നേടിയപ്പോള് കേരളത്തില് നിന്ന് ഇസാഫ് സ്‌മോള് ഫിനാന്‍സ് ബാങ്ക് മാത്രമായി എന്നത് ഈ സ്ഥാപനത്തിന്റെ കഴിഞ്ഞകാല പ്രവര്‍ത്തനങ്ങളുടെ അംഗീകാരമായി മാറി.\nഈമാസം 17ന് ത്യശ്ശൂര് ലുലു കണ്‍വെന്‍ഷന് സെന്ററില് വച്ച് മുഖ്യമന്ത്രി പിണറായി വിജയന് ഇസാഫ് സ്‌മോള് ഫിനാന്‍സ് ബാങ്കിന് തുടക്കം കുറിക്കും. സ്വാതന്ത്യാനന്തരം കേരളത്തില് പിറവിയെടുക്കുന്ന ആദ്യ ഷെഡ്യൂള്‍ഡ് ബാങ്ക് എന്നതുകൊണ്ടുതന്നെ ഇസാഫിന്റെ വരവോടെ കേരളത്തിന്റെ ബാങ്കിങ് ചരിത്രത്തില് പുത്തന് അധ്യായം എഴുതിച്ചേര്‍ക്കപ്പെടുകയാണ്.\n'ലിറ്റിലില് നിന്നുമൊരു ബിഗ് സക്‌സസ്'\n1990ല് വിവാഹശേഷം പോള് തോമസും ഭാര്യയും സമൂഹനന്മ ലക്ഷ്യമിട്ടുള്ള പ്രവര്‍ത്തനങ്ങളെ കുറിച്ചുള്ള ആലോചനകള്‍ക്ക് തുടക്കം കുറിക്കുത് 'ലിറ്റില്' എന്നു പേരുള്ള വാടകവീട്ടില് നിന്നായിരുന്നു. ഇസാഫ് എന്ന ആശയം ഇരുവരുടെ മനസ്സില് തെളിയുന്നതും ഇവിടെ നിന്നായിരുന്നു. തുടര്‍ന്ന് ആയിരങ്ങള്‍ക്കു തണലേകി രാജ്യത്തിന്റെ വിവിധ ഭാഗങ്ങളിലായി ഇസാഫ് പടര്‍ന്നു പന്തലിച്ചു. 25 ാം വയസ്സില് എത്തിനില്‍ക്കുമ്പോള് ലിറ്റിലില് നിന്നും തുടങ്ങിയ ഇസാഫ് ഒരു വലിയ പ്രസ്ഥാനമായി മാറിയിരിക്കുന്നു.\nവിജയം പതിയിരുന്ന വഴികളിലൂടെ ഇസാഫ് യാത്ര തുടങ്ങി\nചാരിറ്റബിള് സൊസൈറ്റീസ് ആക്ട് പ്രകാരം 1992ല് രജിസ്റ്റര് ചെയ്ത ഇവാഞ്ചലിക്കല് സോഷ്യല് ആക്ഷന് ഫോറത്തിന്റെ ലക്ഷ്യം സാമൂഹിക സേവനം മാത്രമായിരുന്നു. ചുറ്റുമുളളവരുടെ കണ്ണുനീര് അകറ്റാന് തങ്ങളാല് കഴിയുന്നത് ചെയ്യുക എന്ന ആഗ്രഹം മാത്രമായിരുന്നു ത്യശ്ശൂര് മണ്ണുത്തി സ്വദേശിയായ കെ പോള് തോമസിനും ഭാര്യ മെറീന പോളിനും ഉണ്ടായിരുന്നത്. ചെറിയ പ്രവര്‍ത്തനങ്ങളുമായി ആദ്യ വര്‍ഷം കടന്നുപോയി. വഴിത്തിരിവെന്ന പോലെ അവിചാരിതമായി ഒരു സെമിനാറില് പങ്കെടുത്ത പോള് തോമസ് ബംഗ്ലാദേശിലെ ഗ്രാമീ ബാങ്കിനെ കുറിച്ച് അറിഞ്ഞു. തുടര്‍ന്നു വിവിധ പുസ്തകങ്ങളിലൂടെ ബാങ്കിന്റെ ഉപഞ്ജാതാവായ പ്രൊഫസര് മുഹമ്മദ് യൂനൂസിനെയും, ബാങ്കിന്റെ പ്രവര്‍ത്തനങ്ങളേയും കുറിച്ച് മനസ്സിലാക്കി. അതായിരുന്നു പിന്നീടിങ്ങോട്ട് ഇസാഫിന്റെ മാതൃക. കേരളത്തിന്റെ ചുറ്റുപാടില് ഈ ആശയത്തെ എങ്ങനെ ഫലപ്രദമായി വിനിയോഗിക്കാം എതായിരുന്നു തുടര്‍ന്നു പോള് തോമസിന്റെ ചിന്തകളില് നിറഞ്ഞുനിന്നത്.\n1995ല് ത്യശ്ശൂരിലെ പാണഞ്ചേരി പഞ്ചായത്തിലെ താളിക്കോട് ഗ്രാമത്തിലെ 10 സ്ത്രീകള്‍ക്ക് 3000 രൂപ വീതം നല്‍കിക്കൊണ്ടായിരുന്നു ഇസാഫ് ആദ്യമായി സ്വയംതൊഴില് വായ്പാ പദ്ധതിക്ക് തുടക്കമിട്ടത്. അതിന്റെ വിജയം പോള് തോമസിന് കൂടുതല് മുേന്നറാനുള്ള കരുത്തായി. പീന്നീട് ഇങ്ങോട്ട് സാമൂഹിക സേവനം ലക്ഷ്യമിട്ട് സംഘടന അതേ ലക്ഷ്യത്തോടെ മൈക്രാഫിനാന്‍സിന്റെ രൂപത്തിലേക്കു മാറി. അപ്പോഴും ഇന്നു നമ്മുടെ നാട്ടില് കാണുന്ന മൈക്രാഫിനാന്‍സുകളുടെ സ്വാഭാവം ഒന്നും ഇസാഫ് സ്വീരികരിച്ചില്ല. സ്വര്‍ണ്ണ പണയത്തിന്‍മേല് പണം നല്‍കുന്ന രീതി ഇസാഫ് സ്വീകരിച്ചിരുന്നില്ല. ഇത്തരത്തിലുള്ള വഴികള് സ്വീകരിച്ച് അമിത ലാഭം കൊയ്യാന് ഒരിക്കലും ഇസാഫ് തയ്യാറല്ല. കാരണം തികഞ്ഞ ദൈവവിശ്വാസിയായ ഇസാഫിന്റെ അമരക്കാരന് പോള് തോമസ് പറയുന്നത് ഇങ്ങനെയാണ്- 'ഒരു ദൈവിക പ്രവര്‍ത്തിയായാണ് ഞാന് ഇതിനെ കാണുത്. ആരുടെയെങ്കിലും കണ്ണുനീര് വീഴിത്തിയ പണം കൊണ്ട് ആര്‍ക്കും ഒന്നും നേടാനാകില്ല.' ഇസാഫിന്റെ ലക്ഷ്യമെന്തന്ന് ഈ വാക്കുകളില് പ്രതിഫലിക്കുന്നു. സാമൂഹത്തില് നേരിട്ടുള്ള സേവന പ്രവര്‍ത്തനങ്ങളിലും തുടക്കം മുതല് ഇസാഫ് ശ്രദ്ധപുലര്‍ത്തുന്നു. വിദ്യാഭ്യാസ, ആരോഗ്യ മേലകളില് ഇസാഫിന്റെ പ്രവര്‍ത്തനം ഇന്നും നടന്നുവരുന്നു.\nദേശങ്ങളും ഭാഷകളും കടന്ന് ഇസാഫിന്റെ സഹായ ഹസ്തങ്ങള്\n2002 ല് ഇഫ്‌കോയിലെ സെയില്‍സ് ഓഫീസര് ജോലി രാജിവച്ച് പോള് തോമസ് ഇസാഫിനായി പൂര്‍ണമായി സമയം നീക്കിവച്ചു. തുടര്‍ന്നുള്ള ഓരോ വര്‍ഷവും ക്രമമായ വളര്‍ച്ചയുടെ പാതയിലേക്ക് ഇസാഫ് എത്തി. ഇഫ്‌കോയിലെ ജോലിയുടെ ഭാഗമായി രാജ്യത്തിന്റെ വിവിധ ഭാഗങ്ങളില് യാത്ര ചെയ്തതില് നിന്നും യഥാര്‍ത്ഥ ഇന്ത്യ എന്തെന്നും ഗ്രാമങ്ങളില് ദുരിതം അനുഭവിക്കുന്നവരെ അടുത്തറിയാനും പോള് തോമസിനു സാധിച്ചു. അതുകൊണ്ടുതന്നെ ഇസാഫ് അതിവേഗം മറ്റു സംസ്ഥാനങ്ങളിലേക്ക് എത്തി. 2008ല് തമിഴ്‌നാട്ടിലേക്കും അവിടെ നിന്നു കര്‍ണാടക, മഹാരാഷ്ട്ര, മധ്യപ്രദേശ്, ജാര്‍ഖണ്ഡ്, വെസ്റ്റ് ബംഗാള്, ബീഹാര്, ചത്തീസ്ഗഢ്, മേഘാലയ തുടങ്ങി 10 സംസ്ഥാനങ്ങളില് ഇസാഫ് ഇന്ന് സജീവമാണ്. സ്ത്രീശാക്തീകരണത്തിലൂടെ സാമൂഹികമായ മുന്നേറ്റം എന്ന അടിസ്ഥാന ലക്ഷ്യത്തിലൂന്നിയുള്ള പ്രവര്‍ത്തനങ്ങളാണ് ഇസാഫ് നടത്തിവരുന്നത്. സ്ത്രീകള്‍ക്കു സ്വയംതൊഴില് കണ്ടെത്താനുള്ള സഹായമാണ് ഇതില് പ്രധാനം. ജാര്‍ഖണ്ഡ്, നാഗ്പൂര്, വിദര്‍ഭ തുടങ്ങിയ സ്ഥലങ്ങളിലെ ആദിവാസി മേഖലകള് കേന്ദ്രീകരിച്ച് ശക്തമായ പ്രവര്‍ത്തനം നടന്നുവരുന്നു.\nമുളകൊണ്ടുള്ള കരകൗശല വസ്തുക്കളുടെ നിര്‍മാണം, കുട നിര്‍മാണം തുടങ്ങിയ കുടില് വ്യവസായങ്ങള് നടത്താന് ആവശ്യമായ തൊഴില് നൈപുണ്യ ക്ലാസുകള് അവര്‍ക്ക് നല്‍കുന്നു. തുടര്‍ന്ന് അവര് ഉണ്ടാക്കുന്ന വസ്തുക്കള്‍ക്ക് വിപണി കണ്ടെത്താനും സാഹായിക്കുന്നു. ഇതിനായി ഇസാഫ് സ്വാശ്രയ പൊഡക്ഷന് കമ്പനിക്കും രൂപം നല്‍കിയിട്ടുണ്ട്. ജാര്‍ഖണ്ഡിലെ ആദിവാസി മേഖലകളില് കുട്ടികള്‍ക്കായി 37 കമ്മ്യൂണിറ്റി സ്‌കൂളുകള് ഇസാഫ് നടത്തിവരുന്നു. ഇതിന്റെ ഭാഗമായി കേരളത്തിലും പ്രവര്‍ത്തനങ്ങള് നടന്നുവരുന്നു. സമൂഹത്തിലെ നിരാലംബര്‍ക്ക് വാര്‍ധക്യത്തില് ഒരു കൈത്താങ്ങ് അനിവാര്യമാണ്. യാഥാര്‍ത്ഥ്യ ബോധത്തിന്റെ അടിസ്ഥാനത്തില് അവര്‍ക്കൊപ്പം നില്‍ക്കാനാണ് ഇസാഫ് എല്ലായിപ്പോഴും ശ്രമിക്കുന്നത്.\nഅതിനാല് തന്നെ പെന്‍ഷന് പദ്ധതികള്‍ക്കും ഇസാഫ് പ്രത്യേക ഊന്നല് നല്‍കുന്നു. ഇതുവരെ അസംഘടിത മേഖലയിലെ നാലുലക്ഷത്തിലേറെ പേര്‍ക്ക് പെന്‍ഷന് പദ്ധതികള് ലഭ്യമാക്കിക്കഴിഞ്ഞു എന്നത് അഭിമാനാര്‍ഹമായ നേട്ടം തെന്നയാണ്. ഇസാഫിന്റെ യൂണിലുളളവരുടെ ജിവിതത്തില് അപകടങ്ങളോ മറ്റോ സംഭവിച്ചാല് അത്തരം സാഹചര്യങ്ങളില് പിടിച്ചുനില്‍ക്കാന് അപകട ഇന്‍ഷുറസ് സേവനവും നടപ്പിലാക്കിയിട്ടുണ്ട്്. സുനാമിയുള്‍പ്പെടെയുള്ള വന് പ്രക്യതി ദുരന്തമുഖങ്ങളില്ലൊം ഇസാഫിന്റെ സാന്നിധ്യമുണ്ടായിരുന്നു. സുനാമിയില് വീടു തകര്‍ന്ന 400 കുടുംബങ്ങള്‍ക്ക് കന്യാകുമാരിയില് വീടുകള് നിര്‍മിച്ചു നല്‍കി, ഭാഗികമായി തകര്‍ന്ന ആലപ്പുഴയിലെ 200 വീടുകളും ഇസാഫ് പുതുക്കിപ്പണിതു നല്‍കി. ഇങ്ങനെ തുടരുന്നു ഇസാഫിന്റെ സാാമൂഹിക ഇടപെടലുകള്.\nഇസാഫിന്റെ യൂണിറ്റുകളില് ഉല്‍പാദിപ്പിക്കുന്ന വസ്തുക്കള് വിപണി കണ്ടെത്താനായി ആരംഭിച്ചതാണ് ഇസാഫ് സ്വാശ്രയ പ്രൊഡ്യൂസേഴ്‌സ് കമ്പനികള്. ഇസാഫ് യൂണിറ്റിലേ ക്ഷീര കര്‍ഷകര്‍ക്കായി റീമ ഡയറി ആലുവയില് പ്രവര്‍ത്തിക്കുന്നു. റീമ ഉല്‍പ്പന്നങ്ങള് ഇസാഫിന്റേതായി ഇന്നു മാര്‍ക്കറ്റിലുണ്ട്. പാലക്കാട് ജില്ലയിലെ തച്ചമ്പാറയിലെ ദീന ബന്ധു ഹോസ്പ്പിറ്റല്, കൊഴിഞ്ഞാംമ്പാറയിലെ യൂണിറ്റി ഹോസ്പ്പിറ്റല് എന്നിവയും മൂന്നു ക്ലീനിക്കുകളും അത്യാധുനിക ലബോറട്ടറികളും ആതുരസേവനരംഗത്തെ ഇസാഫിന്റെ സാന്നിധ്യങ്ങളാണ്. ഇവിടെ ഇസാഫിന്റെ അംഗങ്ങള്‍ക്ക് പ്രത്യേക നിരക്കിലാണ് ചികിത്സ ലഭ്യമാക്കുന്നത്. മികച്ചയിനം വിത്തുകളും തൈകളും വികസിപ്പിക്കുന്ന നേഴ്‌സറി ഡിവിഷന്, ആയുര്‍വേദ മരുന്ന് ഉല്‍പാദനത്തിനായുള്ള അമൃത്, കുടിവെള്ള വിതരണ പദ്ധതിയായ നിര്‍മ്മല് ജീവധാര എന്നിവയും ഇസാഫിന്റെ വ്യത്യസ്തങ്ങളായ പ്രവര്‍ത്തനമേഖലകളാണ്.\n'ലെറ്റ് ദം സ്‌മൈല്'\nഝാര്‍ഖണ്ഡിലെ ആദിവാസി ഗ്രാമങ്ങളിലെ കുട്ടികള്‍ക്കായി ഇസാഫ് നടപ്പാക്കുന്ന പദ്ധതിയാണിത്. 37 കമ്മ്യൂണിറ്റി സ്‌കൂളുകളാണ് ഇപ്പോള് ഈ പദ്ധതിക്കു കീഴിലുള്ളത്. സമീപഭാവിയില് ഇവിടെ ട്രൈബല് യൂണിവേഴ്‌സിറ്റി ആരംഭിക്കാനുള്ള ശ്രമത്തിലാണ് ഇസാഫ്. സ്‌കൂള് തലം മുതല് ഉത വിദ്യാഭ്യാസം വരെ നല്‍ക്കാന് കഴിയുന്ന ഒരു സര്‍വ്വകലാശാല എന്ന വിശാലമായ ലക്ഷ്യമാണ് ഇസാഫ് മുന്നോട്ടുവയ്ക്കുന്നത്. ഇതുകൂടാതെ വ്യക്തിത്വവികസനം, കരിയര് ഗൈഡന്‍സ്, വൊക്കേഷണല് ട്രെയിനിങ് തുടങ്ങിയ പരിപാടികളും വിദ്യാഭ്യാസ മേഖലയില് ഇസാഫ് നടത്തിവരുന്നു.\nവ്യത്യസ്തമാര്‍ന്ന ബാങ്കിങ് അനുഭവങ്ങളുമായി ഇനി 'ഇസാഫ്' സ്‌മോള് ഫിനാന്‍സ് ബാങ്ക്\nഇസാഫ് ഗ്രൂപ്പിന്റെ സ്ഥാപകന് കെ പോള് തോമസ് തെന്നയാണ് ബാങ്കിന്റെയും മാനേജിങ് ഡയറക്ടര്. അതിനാല് തന്നെ ഇതുവരെ സഞ്ചരിച്ച വഴികളിലൂടെയാണ് ഇസാഫ് ബാങ്കും യാത്ര ചെയ്യുക. സമൂഹത്തില് പാര്‍ശ്വവല്‍ക്കരിക്കപ്പെട്ട ജനവിഭാഗങ്ങള്‍ക്കിടയിലേക്ക് വര്‍ഷങ്ങള്‍ക്ക് മുമ്പ് ഇസാഫ് ഇറങ്ങിച്ചെല്ലുമ്പോള് അത് അവര്‍ക്ക് പുതിയ അനുഭവമായിരുന്നുവെന്ന് പോള് തോമസ് പറയുന്നു. രാജ്യത്തിന്റെ വിവിധ ഭാഗങ്ങളിലുള്ള പലര്‍ക്കും ഇപ്പോഴും ബാങ്കിങ് അനുഭവം എന്താണെന്ന് അറിയില്ല. ഇത്തരക്കാരെ ലക്ഷ്യമാക്കിയുള്ള പ്രവര്‍ത്തനങ്ങള്‍ക്കാണ് ഇസാഫ് സ്‌മോള് ഫിനാന്‍സ് ബാങ്ക് മുന്‍തൂക്കം നല്‍കുന്നത്. അതുപോലെ ജനങ്ങളുടെ അടുത്തേക്ക് സേവനങ്ങളുമായി എത്തുന്ന ബാങ്കായി മാറാന് ഒരുങ്ങുകയാണ് ഇസാഫ് സ്‌മോള് ഫിനാന്‍സ് ബാങ്ക്.\nഅക്കൗണ്ട് തുറക്കുന്നത് ഉള്‍പ്പെടെയുള്ള കാര്യങ്ങള് വീട്ടിലിരുന്നു തന്നെ ഉപഭോക്താക്കള്‍ക്ക് ചെയ്യാനാകും. ബാങ്കിങ് അനായാസം ആക്കുന്നതോടൊപ്പം അവരെ ഇസാഫുമായി ചേര്‍ത്തുനിര്‍ത്തുന്ന തരത്തിലാവും തങ്ങളുടെ പ്രവര്‍ത്തനമെന്നും പോള് തോമസ് പറയുന്നു. അഞ്ചു കിലോമീറ്ററിനുള്ളില് ഇസാഫ് ബാങ്കിന്റെ ഒരു പ്രതിനിധി ഉണ്ടായിരിക്കും. ജനങ്ങളുമായി നിരന്തര സമ്പര്‍ക്കം പുലര്‍ത്തുകയെന്നതാണ് ഇതുകൊണ്ട് ഇസാഫ് ലക്ഷ്യമിടുന്നത്. എടിഎം, ഇന്റര്‍നെറ്റ് ബാങ്കിങ് തുടങ്ങി അത്യാധുനിക സേവനങ്ങളും ഇസാഫ് ബാങ്ക് ലഭ്യമാക്കും. ഡിജിറ്റല് സാങ്കേതിക വിദ്യ പരമാവധി ഉപയോഗപ്പെടുത്തി രാജ്യത്തെ സ്‌മോള് ഫിനാന്‍സ് ബാങ്കുകളുടെ മേഖലയില് തികച്ചും വ്യത്യസ്തമായൊരു കൈയൊപ്പു ചാര്‍ത്താനുള്ള തയാറെടുപ്പിലാണ് ഇസാഫ് സ്‌മോള് ഫിനാന്‍സ് ബാങ്ക് ഇപ്പോള്.\nപുതിയ മുഖവും പുതിയ സ്വപ്‌നങ്ങളും\n2000ത്തില് ഇസാഫ് ബാങ്ക്.കോം എന്ന വെബ്‌സൈറ്റ് പോള് തോമസ് രജിസ്റ്റര് ചെയ്തു. തന്റെ മൈക്രോഫിനാന്‍സ് സ്ഥാപനത്തെ ബാങ്കായി കാണാനുള്ള ഒരു ആഗ്രഹം മാത്രമായിരുന്നു അത്. 16 വര്‍ഷങ്ങള്‍ക്കിപ്പുറം ആ സ്വപ്‌നം സാക്ഷാത്കരിക്കപ്പെടുന്നതിന്റെ സന്തോഷത്തിലാണ് ഇസാഫിന്റെ സ്ഥാപകന് കെ പോള് തോമസ്. ഇനിയും പുതിയ പടവുകള് കയറാനുള്ള യാത്രയിലാണ് അദ്ദേഹം. നിലവില് ഇസാഫിന് ഇന്ത്യയിലെ 11 സംസ്ഥാനങ്ങളില് 4000 ജീവനക്കാരുണ്ട്. ഇസാഫിന്റെ ജീവനക്കാരില് 80 ശതമാനം പേരും വനിതകളാണെന്നതും മറ്റൊരു പ്രത്യേകതയാണ്. ബാങ്ക് ആകുന്നതോടെ പുതുതായി ഏകദേശം 5000 തൊഴില് അവസരങ്ങള് കൂടി സൃഷ്ടിക്കാനാകുമെന്നാണ് പ്രതീക്ഷിക്കുന്നത്. 13 ലക്ഷത്തോളം അംഗങ്ങളുള്ള ഒരു നെറ്റ്‌വര്‍ക്കാണ് ഇസാഫിന്റേത്. തുടക്കത്തില് നാലു സംസ്ഥാനങ്ങളില് പ്രവര്‍ത്തനം ആരംഭിക്കുന്ന ബാങ്ക്, തുടര്‍ന്ന് ഇസാഫ് മൈക്രോഫിനാന്‍സ് നിലവിലുള്ള സംസ്ഥാനങ്ങളിലും വ്യാപിപ്പിക്കാനുളള പ്രവര്‍ത്തനങ്ങളാണ് നടന്നുവരുന്നത്.\nപ്രതിസന്ധികളില് നിന്നു പോസിറ്റീവ് എനര്‍ജി\nചെറുതും വലുതുമായ നിരവധി പ്രതിസന്ധികളിലൂടെയായിരുന്നു ഇസാഫിന്റെ വളര്‍ച്ച. 2008ലുണ്ടായ ആഗോള സാമ്പത്തിക മാന്ദ്യത്തിന്റെ ഫലമായി പണത്തിന്റെ ഒഴുക്ക് നിലച്ചെങ്കിലും വളരെ വേഗം ഇസാഫ് അതില് നിന്നും മുന്നേറി. അതുപോലെ 2010ല് ആന്ധ്രാപ്രദേശില് സര്‍ക്കാര് മൈക്രോ ഫിനാന്‍സുകള്‍ക്ക് നിരോധനം ഏര്‍പ്പെടുത്തിയതോടെ ഈ മേഖലയാകെ നിശ്ചലാവസ്ഥയിലായി. എന്നാല് ഇസാഫിലുള്ള വിശ്വാസം കൊണ്ടുതന്നെ പല ബാങ്കുകളും ഈ സ്ഥാപനത്തോടൊപ്പം നില്‍ക്കാന് തയ്യാറായി. ഇതോടെ അതും വളരെ വേഗം അതിജീവിച്ചു. ഇപ്പോള് കേരളത്തില് എല്ലാവരും വെല്ലുവിളിയായിക്കാണുന്ന നോട്ടുനിരോധനം തങ്ങള്‍ക്ക് അനുകൂലമാണ് എന്ന അഭിപ്രായമാണ് ഇസാഫിന്റെ ചെയര്‍മാന് പോള് തോമസിനുള്ളത്.\nഈ സാഹചര്യത്തെ ഒരു അവസരമായാണ് ഇസാഫ് സ്‌മോള് ഫിനാന്‍സ് ബാങ്ക് കാണുന്നത്. ആളുകള് ഇപ്പോള് കൂടുതലായി ബാങ്കുവഴി ഇടപാടുകള് നടത്താന് തയ്യാറായിരിക്കുന്ന സാഹചര്യത്തില് ഇസാഫ് സ്‌മോള് ഫിനാന്‍സ് ബാങ്കിനും കൂടുതല് ഗുണകരമാകും എന്ന പ്രതീക്ഷയിലാണിത്. അതുപോലെ തന്നെ ഡിജിറ്റല് ബാങ്കിങ് എന്ന ആശയം തന്നെയാണ് ഇസാഫും മുന്നോട്ടുവയ്ക്കുന്നത്. എന്നാല് സമൂഹത്തില് പലര്‍ക്കും ഇതു സംബന്ധിച്ച് കൃത്യമായ ധാരണയില്ല. ഭയത്തോടെയാണ് പലരും ഇതിനെ സമീപിക്കുന്നത്. അതിനാല് തന്നെ സാധരണജനങ്ങളുടെ അടുത്തെത്തി അവര്‍ക്ക് ന്യൂതന ബാങ്കിങ് സംവിധാനത്തെകുറിച്ചുള്ള അറിവ് പകരാനും അങ്ങനെ എല്ലാ വിഭാഗം ആളുകളെയും ഡിജിറ്റല് ബാങ്കിങ്ങിന്റെ ഭാഗമാക്കി മാറ്റാനുമാണ് ഇസാഫ് സ്‌മോള് ഫിനാന്‍സ് ബാങ്ക് ലക്ഷ്യമിടുന്നത്.\nദൈവമാണെല്ലാം, കുടുംബമെന്ന ശക്തിയും\nജീസസ് ക്രൈസ്റ്റ് ആണ് റോള് മോഡല്. കെ പോള് തോമസിന്റെ എല്ലാ വിജയങ്ങള്‍ക്കും ഈശ്വര സാന്നിധ്യമുണ്ടെന്ന് അദ്ദേഹം ഉറച്ചുവിശ്വസിക്കുന്നു. പിന്നെ അമ്മയും അച്ചാമ്മയുമാണ് പോള് തോമസിന്റെ ശക്തി സ്രോതസ്സുകള്. ബിസിനസ് രംഗത്ത് ഭാര്യ മെറീനയാണ് ഏറ്റവും വലിയ പിന്തുണ. ഇസാഫിന്റെ ഹ്യൂമ റിസോഴ്‌സ് വിഭാഗം (HR) കൈകാര്യം ചെയ്യുന്നത് ഇസാഫിന്റെ സഹസ്ഥാപക കൂടിയായ ഭാര്യ മെറീനയാണ്.\nഒരു മകളും മൂന്ന് ആണ് മക്കളും പോള് തോമസ്സിനു കരുത്തായി കൂടെയുണ്ട്. മകള് എമി പോള് സാമൂഹിക സംരഭകത്വത്തില് ബിരുദാനന്തര ബിരുദം പൂര്‍ത്തിയാക്കി വടക്കു കിഴക്കന് മേഖലയില് ഇസാഫ് പുതുതായി ആരംഭിക്കുന്ന പ്രവര്‍ത്തനങ്ങള് ഏകോപിപ്പിക്കാനുളള തയ്യാറെടുപ്പിലാണ്. മൂത്തമകന് അലോക് ബിരുദാനന്തര ബിരുദ പഠനത്തിനുള്ള തയ്യാറെടുപ്പിലാണ്. അഭിഷേക് ഒന്‍പതിലും, ആശിഷ് ആറിലും പഠിക്കുന്നു. സാമുവാണ് എമിയുടെ ഭര്‍ത്താവ്.\nസംരംഭകരോട് കെ പോള് തോമസിന് പറയാനുള്ളത്\nഏതിനോടും ഒരു പാഷന് ഉണ്ടായിരിക്കണം, എങ്കില് മാത്രമേ നല്ല രീതിയില് മനസ്സറിഞ്ഞ് ആ പ്രവര്‍ത്തി പൂര്‍ത്തീകരിക്കാന് സാധിക്കൂ. തുടക്കത്തില് തന്നെ അമിത ലാഭവും കൂടുതല് പണം സമ്പാദിക്കാനുമുള്ള മോഹവും ഉപേക്ഷിക്കുക. അത് ഉള്ളിലുള്ള ലക്ഷ്യത്തിനു തടസ്സം സ്യഷിക്കും. അതുപോലെ വ്യത്യസ്തമായ ആശയങ്ങള്‍ക്കു വേണ്ടി അധ്വാനിക്കുക പ്രതിസന്ധികളില് പതറാതെ പിടിച്ചുനിന്നാല് വിജയം നിങ്ങളോടൊപ്പം ആയിരിക്കും. എല്ലാറ്റിനും അതീതമായി ബിസിനസ് ഏതുതന്നെ ആയാലും സമൂഹിക മൂല്യങ്ങള് ഉയര്‍ത്തിപ്പിക്കണം. സമൂഹനന്മക്ക് പ്രാധാന്യം നല്‍കുക, അത് നിങ്ങള് നാളെ സഞ്ചരിക്കുന്ന വഴിയില് തണലേകും.\nപുതിയ ബാങ്കിനെ കുറിച്ച്\nസാധാരണക്കാരും ഇടത്തരക്കാരും അടങ്ങുന്ന ബഹുഭൂരിപക്ഷത്തിന്റെ ആവശ്യങ്ങളെന്തെല്ലാമെന്ന് ഞങ്ങള്‍ക്ക് അറിയാം. അതു നിറവേറ്റാന് ചെയ്യേണ്ടതെന്നെന്തും അറിയാം. 25 വര്‍ഷമായി മൈക്രോഫിനാന്‍സ് രംഗത്തു പ്രവര്‍ത്തിച്ചുനേടിയ ഈ അറിവാണ് ഞങ്ങളുടെ വൈദഗ്ധ്യം. അതിനാല് ഏതു മുന്‍നിര ബാങ്കിനോടും ഈ രംഗത്ത് മത്സരിച്ചുപിടിച്ചുനില്‍ക്കാനാകുമെന്ന ആത്മവിശ്വാസം ഞങ്ങള്‍ക്കുണ്ട്.\nCharitable Societies Act


kerala Omicron; caution should be taken during New year celebrations | ഒമൈക്രോൺ; കേരളത്തിൽ അതീവ ജാഗ്രത..പുതുവത്സരാഘോഷം കരുതലോടെ വേണമെന്ന് മന്ത്രി - Malayalam Oneindia\n22 min ago കാട്ടുപന്നികളെ വെടിവെച്ച് കൊല്ലാൻ തദ്ദേശസ്ഥാപനങ്ങള്‍ക്ക് അധികാരം;സുപ്രധാന തീരുമാനം\n37 min ago 'വോട്ടിനു വേണ്ടി വര്‍ഗീയവാദികളുടെ തിണ്ണ നിരങ്ങാന് യുഡിഎഫിനെ കിട്ടില്ല; ബിജെപിയുമായി സന്ധി ചെയ്തത് സിപിഎം'\nഒമൈക്രോൺ; കേരളത്തിൽ അതീവ ജാഗ്രത..പുതുവത്സരാഘോഷം കരുതലോടെ വേണമെന്ന് മന്ത്രി\nതിരുവനന്തപുരം; സംസ്ഥാനത്ത് ഒമിക്രോണ് കേസുകള് കൂടി വരുന്ന സാഹചര്യത്തില് പുതുവര്‍ഷാഘോഷങ്ങള് കരുതലോടെ വേണമെന്ന് ആരോഗ്യമന്ത്രി വീണ ജോർജ്. സംസ്ഥാനത്ത് പുതുവര്‍ഷത്തോടനുബന്ധിച്ച് രാത്രി നിയന്ത്രണങ്ങള് ഏര്‍പ്പെടുത്തിയിട്ടുണ്ട്. ഇതുകൂടാതെ കടകള്, ഷോപ്പിംഗ് മാളുകള്, ഹോട്ടലുകള്, ആരാധനാലയങ്ങള് എന്നിവിടങ്ങളില് പോകുന്നവരും ജാഗ്രത പുലര്‍ത്തണം മന്ത്രി പറഞ്ഞു.\nസംസ്ഥാനത്ത് ഇതുവരെ 63 പേര്‍ക്കാണ് ഒമിക്രോണ് സ്ഥിരീകരിച്ചത്. എറണാകുളം 25, തിരുവനന്തപുരം 18, പത്തനംതിട്ട 5, തൃശൂര് 5, ആലപ്പുഴ 4, കണ്ണൂര് 2, കൊല്ലം 1, കോട്ടയം 1, മലപ്പുറം 1, കോഴിക്കോട് 1 എന്നിങ്ങനെയാണ് ജില്ലകളില് ഒമിക്രോണ് സ്ഥിരീകരിച്ചത്. ഹൈ റിസ്‌ക് രാജ്യങ്ങളില് നിന്നും വന്ന 30 പേര്‍ക്കും ലോ റിസ്‌ക് രാജ്യങ്ങളില് നിന്നും വന്ന 25 പേര്‍ക്കും ഒമിക്രോണ് ബാധിച്ചു. 8 പേര്‍ക്കാണ് സമ്പര്‍ക്കത്തിലൂടെ രോഗം ബാധിച്ചത്. അതിനാല് തന്നെ അതീവ ജാഗ്രത പാലിക്കേണ്ടതാണ്.\nവായൂ സഞ്ചാരമുള്ള മുറികള്‍ക്ക് പ്രാധാന്യം നല്‍കണം. ഓഫീസുകള്, തൊഴിലിടങ്ങള്, സ്‌കൂളുകള്, മാര്‍ക്കറ്റുകള്, കടകള്, പൊതുഗതാഗതം എന്നിവിടങ്ങളിലെല്ലാം വായൂ സഞ്ചാരം ഉറപ്പാക്കണം. അടച്ചിട്ട ഇടങ്ങളിലാണ് കോവിഡ് വേഗത്തില് പകരുന്നത്.\nഒമിക്രോണ് സാധ്യതയുള്ളതിനാല് ഇത് വളരെ വേഗത്തില് പടരാന് സാധ്യതയുണ്ട്. ഇടയ്ക്കിടയ്ക്ക് കൈകള് സാനിറ്റൈസര് ഉപയോഗിച്ചോ സോപ്പുപയോഗിച്ചോ വൃത്തിയാക്കണം. കടകളില് പോകുന്നവര് സാമൂഹിക അകലം പാലിക്കണം. ആള്‍ക്കൂട്ടത്തില് പോകാതിരിക്കാന് പ്രത്യേകം ശ്രദ്ധിക്കണം.\nവിദേശ രാജ്യങ്ങളില് നിന്നും വരുന്നവര് ക്വാറന്റൈന് വ്യവസ്ഥകള് കൃത്യമായി പാലിക്കേണ്ടതാണ്. ലോ റിസ്‌ക് രാജ്യങ്ങളില് നിന്നും വന്ന നിരവധി പേര്‍ക്ക് ഒമിക്രോണ് ബാധിച്ച സ്ഥിതിക്ക് അവരും ശ്രദ്ധിക്കണം. ലോ റിസ്‌ക് രാജ്യങ്ങളില് നിന്നും വന്ന് സ്വയം നിരീക്ഷണത്തില് കഴിയുന്നവര്7ദിവസം വീടുകളില് കഴിയുന്നതാണ് നല്ലത്. ഒരു കാരണവശാലും പൊതു ചടങ്ങുകളില് പങ്കെടുക്കുകയോ പൊതുഗതാഗതം ഉപയോഗിക്കയോ ചെയ്യരുത്. മറ്റ് സംസ്ഥാനങ്ങളില് നിന്നും വരുന്നവരും ശ്രദ്ധിക്കേണ്ടതാണ്. എന്തെങ്കിലും രോഗലക്ഷണങ്ങളുണ്ടെങ്കില് ഉടന് സ്വയം നിരീക്ഷണത്തില് പോകേണ്ടതും ആരോഗ്യ പ്രവര്‍ത്തകരെ വിവരം അറിയിക്കുകയും ചെയ്യേണ്ടതാണ്.രോഗലക്ഷണങ്ങളുള്ളവര് യാതൊരു കാരണവശാലും പൊതുയിടങ്ങള് സന്ദര്‍ശിക്കുകയോ പൊതുചടങ്ങുകളില് പങ്കെടുക്കുകയോ ചെയ്യരുതെന്നും മന്ത്രി അറിയിച്ചു.\ncoronavirus coronavirus vaccine വാക്സിന് Omicron veena george\nOmicron; caution should be taken during New year celebrations


ഇന്ത്യയിലെ ആദ്യ സ്വകാര്യ വിമാനക്കമ്പനിയുടമ ഒരു മലയാളി; തഖിയുദ്ദീന് വാഹിദിന്റെ വിസ്മയ കഥ – Chandrika Daily\nBy Test User Tuesday November 17, 2020 15:17 pm\nസുന്ദരികളായ പെണ്‍കുട്ടികളെ വിമാനത്തില് ആതിഥേയരായി നിര്‍ത്തുന്ന പതിവെല്ലാം തെറ്റിച്ചു അദ്ദേഹം. നല്ല ചുറുചുറുക്കുള്ള യുവാക്കളെയാണ് അദ്ദേഹം കാബിന് ക്രൂകളാക്കി നിയോഗിച്ചത്.\nസൂര്യയും അപര്‍ണ ബാലമുരളിയും അനശ്വരമാക്കിയ സുരരൈ പോട്ര് എന്ന തമിഴ് സിനിമ ഹിറ്റായതിന് പിന്നാലെ രാജ്യം തിരഞ്ഞത് ക്യാപ്റ്റന് ജിആര് ഗോപിനാഥന് എന്ന പേരാണ്. ഇന്ത്യയിലെ ആദ്യ ബജറ്റ് എയര്‍ലൈനായ എയര് ഡെക്കാന്റെ സ്ഥാപകന് ജിആര് ഗോപിനാഥിന്റെ ഇച്ഛാ ശക്തിയുടെ കഥയാണ് സിനിമ. ഗോപിനാഥിന്റെ ആത്മകഥ സിപ്ലിഫൈയെ ആധാരമാക്കിയാണ് ചിത്രം ഒരുക്കിയിട്ടുള്ളത്.\nഇതേ വേളയില് തന്നെ ആകാശത്ത് മേല്‍വിലാസമുണ്ടാക്കിയ ഒരു മലയാളിയുടെ പേരും സാമൂഹിക മാധ്യമങ്ങള് ഇപ്പോള് ചര്‍ച്ച ചെയ്യുകയാണ്. തഖിയുദ്ദീന് വാഹിദ് എന്ന രാജ്യത്തെ ആദ്യത്തെ സ്വകാര്യ വിമാനക്കമ്പനിയുടെ ഉടമയുടെ പേര്.\nവര്‍ക്കലക്കാരനായ തഖിയുദ്ദീന് വാഹിദിന്റെ വിസ്മയിപ്പിക്കുന്ന ജീവിത കഥ\nട്രാവല് ഏജന്‍സിയില്‍നിന്ന് തുടക്കം.\nശരാശരി മലയാളിയുടെ സ്വപനങ്ങളില് ഗള്‍ഫ് അത്തറിന്റെ മണവുമായി വീശുന്ന കാലമാണത്. ഗള്‍ഫിലേക്ക് പുറപ്പെട്ടു പോകുന്നവര് എല്ലാം അന്ന് ബോംബെയിലേക്ക് വണ്ടി കയറി. ബോംബെയിലെ ട്രാവല് ഏജന്റുമാര് ഗള്‍ഫ് മോഹികളെ പരമാവധി ഊറ്റിക്കുടിച്ചു. ഇതു കണ്ട മൂന്ന് മലയാളി സഹോദരങ്ങള്- തഖിയുദ്ദീന് വാഹിദ്, ശിഹാബുദ്ദീന്, നാസര്- മലയാളികള്‍ക്ക് എളുപ്പത്തില് യാത്രാ രേഖകള് ശരിയാക്കി നല്‍കുന്ന ഒരു ട്രാവല് ഏജന്‍സി ആരംഭിച്ചു, ദാദറില്. പേര് ഈസ്റ്റ് വെസ്റ്റ് ട്രാവല് ആന്‍ഡ് ട്രേഡ് ലിങ്ക്‌സ്. ചെറിയ നിരക്കില് ടിക്കറ്റ് വാഗ്ദാനം ചെയ്യുന്ന ഏജന്‍സിക്ക് നല്ല കസ്റ്റമേഴ്‌സിനെ കിട്ടി. പ്രവര്‍ത്തനം ചെന്നൈ, ഡല്‍ഹി, കേരളം എന്നിവിടങ്ങൡലേക്ക് കൂടി വ്യാപിപ്പിച്ചു.\nഉദാരീകരണം തുറന്നിട്ട വാതില്\nഅക്കാലത്ത് രണ്ട് വിമാന എയര്‍ലൈന്‍സുകളേ രാജ്യത്തുണ്ടായിരുന്നുള്ളൂ. വിദേശയാത്രയ്ക്കായി എയര് ഇന്ത്യയും ആഭ്യന്തര യാത്രയുടെ കുത്തക ഇന്ത്യന് എയര്‍ലൈന്‍സിനും. അതിനിടെയാണ് 1991ല് തുറന്ന ആകാശ നയവുമായി സര്‍ക്കാര് രംഗത്തെത്തിയത്. ഇതോടെ സ്വകാര്യ വിമാനക്കമ്പനികള് ജന്മമെടുത്തു.\nസ്വകാര്യ വിമാനക്കമ്പനികള്‍ക്ക് സര്‍വീസ് നടത്താന് എയര് ഓപറേറ്റര് പെര്‍മിറ്റ് (എഒപി) ആവശ്യമുണ്ടായിരുന്നു. ഏവിയേഷന് റെഗുലേറ്ററില് നിന്നുള്ള ആദ്യ സ്വകാര്യ പെര്‍മിറ്റ് സ്വന്തമാക്കിയത് തഖിയുദ്ദീന് വാഹിദിന്റെ ഉടമസ്ഥതയിലുള്ള ഈസ്റ്റ് വെസ്റ്റ് എയര്‍ലൈന്‍സാണ്. 1992ല് ബോയിങ് 737-200 വിമാനം കമ്പനി പാട്ടത്തിനെടുത്തു.\n1991 ഫെബ്രുവരി 28ന് മുംബൈയില് നിന്ന് കൊച്ചിയിലേക്കായിരുന്നു കന്നിയാത്ര. വിമാനത്തിന്റെ പേര് 4എസ് 786. പുലര്‍ച്ചെ 5.20ന് പുറപ്പെട്ട വിമാനം രാവിലെ 7.10ന് കൊച്ചിയില് ലാന്‍ഡ് ചെയ്തു. ഉച്ചയ്ക്ക് ശേഷമായിരുന്നു മടക്കം. ഗള്‍ഫിലും മുംബൈയിലും ജോലി ചെയ്തിരുന്ന മലയാളികള്‍ക്ക് അനുഗ്രഹമായിരുന്നു ഈസ്റ്റ് വെസ്റ്റ് എയര്‍ലൈന്‍സ്.\nഒമ്പതാം ക്ലാസില് പഠിപ്പു നിര്‍ത്തിയയാള്\nതഖിയുദ്ദീന് വാഹിദ് ഒമ്പതാം ക്ലാസ് വരെയേ സ്‌കൂളില് പോയുള്ളൂ. എന്നാല് അസാധാരണമായ ബിസിനസ് വൈഭവം കൈമുതലായുണ്ടായിരുന്നു അദ്ദേഹത്തിന്. ഹിന്ദിയും ഇംഗ്ലീഷും അടക്കം വിവിധ ഭാഷകള് നന്നായി വഴങ്ങുകയും ചെയ്തു. സുന്ദരികളായ പെണ്‍കുട്ടികളെ വിമാനത്തില് ആതിഥേയരായി നിര്‍ത്തുന്ന പതിവെല്ലാം തെറ്റിച്ചു അദ്ദേഹം. നല്ല ചുറുചുറുക്കുള്ള യുവാക്കളെയും അദ്ദേഹം കാബിന് ക്രൂകളാക്കി നിയോഗിച്ചു.\nകുറച്ചു കാലം കൊണ്ട് ഈസ്റ്റ് വെസ്റ്റ് ഇന്ത്യന് ആകാശം കീഴടക്കി. നല്ല ഗുണമേന്മയുള്ള സര്‍വീസുകള് തന്നെയായിരുന്നു എയര്‍ലൈന്‍സിന്റെ കൈമുതല്. ഗള്‍ഫില് നിന്ന് മുംബൈയിലെ സഹര് അന്താരാഷ്ട്ര വിമാനത്താവളത്തില് (ഇപ്പോള് ഛത്രപതി ശിവജി എയര്‍പോര്‍ട്ട്) എത്തുന്ന മലയാളികള് എയര്‍പോര്‍ട്ട് ഷട്ടില് ബസ് വഴി സാന്താ ക്രൂസ് വിമാനത്താവളത്തിലെത്തി കൊച്ചിയിലേക്ക് ഈസ്റ്റ് വെസ്റ്റ് എയര്‍ലൈന്‍സ് പിടിക്കുകയായിരുന്നു പതിവ്. ഏജന്റുമാരെയും മധ്യവര്‍ത്തികളെയും സമ്പൂര്‍ണമായി ഒഴിവാക്കിയായിരുന്നു എയര്‍ലൈന്‍സിന്റെ ബിസിനസ്.\nചില യാത്രകളില് തഖിയുദ്ദീന് വിമാന യാത്രക്കാര്‍ക്കൊപ്പം സഞ്ചരിച്ച് അവരുടെ അഭിപ്രായങ്ങള് സ്വീകരിക്കും. മദര് തെരേസ അടക്കമുള്ള ഇന്ത്യയ്ക്കാരുടെ ഇഷ്ട എയര്‍ലൈന്‍സ് കൂടിയായിരുന്നു ഇത്. ഇവര്‍ക്ക് യാത്ര സൗജന്യവുമായിരുന്നു. രാഷ്ട്രീയക്കാര്, വ്യവസായികള്, സിനിമാക്കാര് എന്നിവരെല്ലാം തഖിയുദ്ദീന്റെ സ്ഥിരം ഉപഭോക്താക്കളായി.\nവളര്‍ന്നു വളര്‍ന്ന് രാജ്യത്തെ നാല്‍പ്പത് ഇടങ്ങളിലേക്ക് സഞ്ചരിക്കുന്ന കമ്പനിയായി ഈസ്റ്റ് വെസ്റ്റ് മാറി. ഇടത്തരം നഗരങ്ങളായ ഔറംഗാബാദിലേക്ക് പോലും കമ്പനിയുടെ സര്‍വീസുകളുണ്ടായിരുന്നു. മൊത്തം ജീവനക്കാരുടെ എണ്ണം 4500 ആയി വര്‍ധിച്ചു. കഠിനാധ്വാനവും യുവാക്കളുടെ ഊര്‍ജശേഷിയും മാത്രമായിരുന്നു കമ്പനിയുടെ കൈമുതല്.\n1995 ഒക്ടോബര് അഞ്ചിന് റെക്കോര്‍ഡ് ലാഭമാണ് ഈസ്റ്റ് വെസ്റ്റ് ഉണ്ടാക്കിയത്. തൊട്ടടുത്ത മാസം നവംബര് 13ന് തഖിയുദ്ദീന് വാഹിദ് ദുരൂഹ സാഹചര്യത്തില് കൊല്ലപ്പെട്ടു. മുംബൈ ബാന്ദ്രയിലുള്ള കമ്പനി ഓഫീസില് നിന്ന് ഒരു കിലോമീറ്റര് മാത്രം അകലെയുള്ള വീട്ടിലേക്കുള്ള യാത്രയ്ക്കിടെയാണ് തഖിയുദ്ദീന് കൊല്ലപ്പെട്ടത്. പുതുതായി രണ്ട് ബോയിങ് വിമാനങ്ങള് പാട്ടത്തിന് എടുക്കുന്നതുമായി ബന്ധപ്പെട്ട ചര്‍ച്ചകള്‍ക്ക് ശേഷം വീട്ടിലേക്ക് പോകുകയായിരുന്നു അദ്ദേഹം. അത്താഴത്തിന് വീട്ടിലെത്താമെന്ന് ഭാര്യ സജിനയ്ക്ക് ഉറപ്പു കൊടുത്തു. മക്കളായ ഷഹനാസും സാഹിലും കാത്തിരുന്നു.\nഎന്നാല് യാത്ര തുടങ്ങിയ വേളയില് ഇടറോഡില് നിന്നു വന്ന ഒരു ചുവന്ന മാരുതി വാന് കുറുകെ നിന്നു. മൂന്നു പേരായിരുന്നു അക്രമികള്. രണ്ടു പേരുടെ കൈയില് തോക്ക്. ഒരാളുടെ കൈയില് ചുറ്റിക. ചുറ്റിക കൊണ്ട് ബുള്ളറ്റ് പ്രൂഫ് കാറിന്റെ ചില്ല് തകര്‍ത്തു. അതിനിടയിലൂടെ തഖിയുദ്ദീനെ ക്ലോസ് റേഞ്ചില് വെടിവച്ചു കൊന്നു.\nവധഭീഷണിയുണ്ടെന്ന് രഹസ്യാന്വേഷണ ഏജന്‍സികള് തഖിയുദ്ദീന് മുന്നറിയിപ്പ് നല്‍കിയിരുന്നു. എന്നാല് അദ്ദേഹം അതു കാര്യമാക്കിയില്ല. എയര്‍ലൈന് കമ്പനി ആരംഭിക്കാന് തീരുമാനിച്ചതു മുതല് അദ്ദേഹത്തിന് ഭീഷണികള് വന്നിരുന്നു. ‘ഭര്‍ത്താവിനോട് പറയുക, എയര്‍ലൈന് തുടങ്ങരുത്’ എന്ന ഭീഷണി സന്ദേശങ്ങള് നിരന്തരം ഭാര്യയ്ക്ക് ലഭിച്ചിരുന്നു.\nഭീഷണികള്‍ക്ക് വില കല്‍പ്പിക്കാതിരുന്നതിന് നല്‍കേണ്ടി വന്നത് തഖിയുദ്ദീന്റെ ജീവനായിരുന്നു. എയര്‍ലൈന്‍സ് ആരംഭിച്ച 45 മാസങ്ങള്‍ക്ക് ശേഷം ഈസ്റ്റ് കോസ്റ്റ് വിമാനം ഉടമയുടെ മൃതദേഹവും വഹിച്ച് ബോംബെയില് നിന്ന് തിരുവനന്തപുരത്തെത്തി. ആ യാത്രയ്ക്കിടെ സഹോദരിക്ക് ആരോഗ്യപ്രശ്‌നങ്ങള് വന്നതു മൂലം അടിയന്തരമായി ബംഗളൂരു വിമാനത്താവളത്തില് ഇറക്കേണ്ടി വന്നു. ശിഷ്ട ജീവിതം ബംഗളൂരുവില് കഴിയാനായിരുന്നു അദ്ദേഹത്തിന്റെ ആഗ്രഹം. കുടുംബം പിന്നീട് ബംഗളൂരുവിലേക്ക് മാറിയെങ്കിലും ഈസ്റ്റ് വെസ്റ്റ് എയര്‍ലൈന്‍സ് അപ്പോഴേക്കും ഇന്ത്യയുടെ വ്യോമയാന ഭൂപടത്തില് നിന്ന് അപ്രത്യക്ഷമായിരുന്നു.\nCategories: india, Magazine, More, News, Travel Tags: surarai pottru, takiyudheen wahid


സംസ്ഥാന സ്കൂള് ശാസ്ത്രോത്സവത്തിന് ഇന്ന് കണ്ണൂരില് തുടക്കം\nപ്രളയാനന്തര പശ്ചാത്തലത്തില് ആഡംബരങ്ങള് പൂര്‍ണമായി ഒഴിവാക്കി നടത്തുന്ന മേളയില് സംസ്ഥാനത്തെ 5584 വിദ്യാര്‍ത്ഥികളും നൂറ്റമ്പതിലധികം അധ്യാപകരും പങ്കെടുക്കും.\n23 Nov, 2018 at 03:56 AM\nസംസ്ഥാന സ്കൂള് ശാസത്രോത്സവത്തിന് ഇന്ന് കണ്ണൂരില് തുടക്കമാകും. മൂന്ന് ദിവസങ്ങളിലായി നടക്കുന്ന ശാസ്ത്രോത്സവത്തില് സംസ്ഥാനത്തിന്റെ വിവിധ ഭാഗങ്ങളില് നിന്നായി അയ്യായിരത്തി അഞ്ഞൂറിലധികം വിദ്യാര്‍ത്ഥികള് പങ്കെടുക്കും. പ്രളയ ദുരന്തത്തെ തുടര്‍ന്ന് ആഡംബരങ്ങള് പൂര്‍ണമായി ഒഴിവാക്കിയാണ് ഇത്തവണ ശാസ്ത്രോത്സവം സംഘടിപ്പിക്കുന്നത്.\nകുരുന്നു ചിന്തകളും കൌമാര ശാസ്ത്രഭാവനകളും ഒന്നിക്കുന്ന സംസ്ഥാന സ്കൂള് ശാസ്ത്ര മേളയെ വരവേല്‍ക്കാന് കണ്ണൂര് ഒരുങ്ങിക്കഴിഞ്ഞു. പ്രളയാനന്തര പശ്ചാത്തലത്തില് ആഡംബരങ്ങള് പൂര്‍ണമായി ഒഴിവാക്കി നടത്തുന്ന മേളയില് സംസ്ഥാനത്തെ 5584 വിദ്യാര്‍ത്ഥികളും നൂറ്റമ്പതിലധികം അധ്യാപകരും പങ്കെടുക്കും. മൂന്ന് ദിവസം നീളുന്ന ശാസ്ത്രമേള, പ്രവര്‍ത്തി പരിചയ മേള, സാമൂഹ്യശാസ്ത്ര മേള, ഗണിത-ഐ.ടി മേളകള് നഗരത്തിലെ അഞ്ച് വേദികളിലായാണ് നടക്കുക.\nകഴിഞ്ഞ വര്‍ഷം ഉണ്ടായിരുന്ന എല്ലാ ഇനങ്ങളും ഇത്തവണയും മേളയിലുണ്ടാകും. എന്നാല് യു.പി വിഭാഗം വിദ്യാര്‍ത്ഥികള് ഇത്തവണ മത്സരത്തിനുണ്ടാവില്ല. മത്സരത്തില് പങ്കെടുക്കുന്ന കുട്ടികള്‍ക്ക് നഗരപരിധിയിലുളള 11 സ്കൂളുകളിലായി താമസസൌകര്യം ഏര്‍പ്പെടുത്തിയിട്ടുണ്ട്. മേളയോടനുബന്ധിച്ച് മുന്‍സിപ്പല് സ്കൂള് ഹാളില് വൊക്കേഷണല് വിദ്യാര്‍ത്ഥികള് നിര്‍മ്മിച്ച ഉത്പന്നങ്ങളുടെ പ്രദര്‍ശനവും വില്‍പനയും സംഘടിപ്പിച്ചിട്ടുണ്ട്.


നേതാജിയുടെ ഓര്‍മ്മകള്‍ക്ക് മുന്നില് പ്രണാമമര്‍പ്പിച്ച് രാഷ്ട്രപതിയും പ്രധാനമന്ത്രിയും\nJanam TV Web Desk Jan 23, 2019, 10:44 am IST\nന്യൂഡല്‍ഹി: നേതാജി സുഭാഷ് ചന്ദ്രബോസിന്റെ 122ാം ജന്മവാര്‍ഷിക ദിനത്തില് അദ്ദേഹത്തിന് ആദരമര്‍പ്പിച്ച് രാഷ്ടപതി രാം നാഥ് കോവിന്ദും പ്രധാനമന്ത്രി നരേന്ദ്രമോദിയും. നേതാജി സുഭാഷ് ചന്ദ്രബോസിന് പ്രണാമം അര്‍പ്പിക്കുന്നതായി രാഷ്ട്രപതി രാംനാഥ് കോവിന്ദ് ട്വിറ്ററില് കുറിച്ചു. നേതാജി ഇന്ത്യന് സ്വാതന്ത്ര്യ സമരത്തിന്റെ പ്രതീകമാണെന്നും, രാഷ്ട്രത്തിന്റെ ഏറ്റവും പ്രിയപ്പെട്ട നേതാക്കളിലൊരാളായാണ് എപ്പോഴും അദ്ദേഹത്തെ ഓര്‍മിക്കുന്നതെന്നും രാഷ്ട്രപതി പറഞ്ഞു. ഇന്നത്തെ ദിവസം രാജ്യം മുഴുവന് നേതാജിയുടെ ഓര്‍മ്മകളാല് നിറയുമെന്നും രാഷ്ട്രപതി ട്വിറ്ററില് കുറിച്ചു.\nനേതാജി സുഭാഷ് ചന്ദ്രബോസിന്റെ ജന്മദിനത്തില് അദ്ദേഹത്തിന്റെ ഓര്‍മ്മകള്‍ക്ക് മുന്നില് വണങ്ങുന്നതായി പ്രധാനമന്ത്രി നരേന്ദ്രമോദി കുറിച്ചു. ഇന്ത്യക്ക് സ്വാതന്ത്ര്യം നേടിത്തരുന്നതിന് സ്വയം സമര്‍പ്പിച്ച വ്യക്തിയാണ് അദ്ദേഹം. മഹത്വപൂര്‍ണമായ ഒരു ജീവിതമാണ് നേതാജി നയിച്ചത്. അദ്ദേഹത്തിന്റെ പാത പിന്തുടര്‍ന്ന് കരുത്തുറ്റ ഇന്ത്യ കെട്ടിപ്പടുക്കാന് നാം ബാധ്യസ്ഥരാണെന്നും പ്രധാനമന്ത്രി ട്വിറ്ററില് കുറിച്ചു.


‘കൂടെ അഭിനയിക്കാനുള്ള അനുവാദം മമ്മൂക്ക തരട്ടെ, കാത്തിരിക്കുകയാണെന്ന്’ മഞ്ജുവാര്യര് – Chandrika Daily\nBy chandrika Wednesday September 13, 2017 13:33 pm\n‘കൂടെ അഭിനയിക്കാനുള്ള അനുവാദം മമ്മൂക്ക തരട്ടെ, കാത്തിരിക്കുകയാണെന്ന്’ മഞ്ജുവാര്യര്\nമമ്മുക്കയോടൊപ്പം സിനിമ ചെയ്യാന് കാത്തിരിക്കുകയാണെന്ന് മലയാളത്തിന്റെ പ്രിയനടി മഞ്ജുവാര്യര്. സിനിമയില് ആദ്യഘട്ടത്തില് മമ്മുക്കയോടൊപ്പം അഭിനയിക്കാന് വലിയ ആഗ്രഹമായിരുന്നുവെങ്കിലും അന്നത് നടന്നില്ലെന്ന് മഞ്ജുവാര്യര് പറഞ്ഞു. തിരിച്ചുവന്നതിനു ശേഷവും മമ്മുക്കക്കൊപ്പം…\nമമ്മുക്കയോടൊപ്പം സിനിമ ചെയ്യാന് കാത്തിരിക്കുകയാണെന്ന് മലയാളത്തിന്റെ പ്രിയനടി മഞ്ജുവാര്യര്. സിനിമയില് ആദ്യഘട്ടത്തില് മമ്മുക്കയോടൊപ്പം അഭിനയിക്കാന് വലിയ ആഗ്രഹമായിരുന്നുവെങ്കിലും അന്നത് നടന്നില്ലെന്ന് മഞ്ജുവാര്യര് പറഞ്ഞു.\nതിരിച്ചുവന്നതിനു ശേഷവും മമ്മുക്കക്കൊപ്പം അഭിനയിക്കാന് ഏറ്റവും ആഗ്രഹത്തോടെ കാത്തിരിക്കുകയാണ്. മമ്മുക്ക എന്ന മഹാനടന്റെയൊപ്പം ഒരു ഫ്രെയിമില് നില്‍ക്കാന്. ആ ഭാഗ്യം ഒന്നുവേറെ തന്നെയാണ്. ഇത്ര നന്നായി സൗന്ദര്യം കാത്തുസൂക്ഷിക്കുന്ന ഹാന്‍സമായ മെഗാസ്റ്റാര് വേറെ ആരുണ്ട് മഞ്ജുവാര്യര് ചോദിക്കുന്നു.\nനല്ല അഭിനേതാക്കളുടെ കൂടെയുള്ള ഇന്റസ്റ്റിംങ് കോമ്പിനേഷനില് അഭിനയിക്കാന് ആഗ്രഹമാണ്. അങ്ങനെ അഭിനയിക്കുമ്പോള് കിട്ടുന്ന ത്രില് അനുഭവിച്ച് തന്നെ അറിയണം. മമ്മുക്കക്കൊപ്പം അഭിനയിക്കാന് അവസരം നല്‍കുന്ന ഒരു സിനിമ ആരെങ്കിലും സൃഷ്ടിക്കട്ടെ. കൂടെ അഭിനയിക്കാനുള്ള അനുവാദം മമ്മൂക്ക തരട്ടെ. ജീവിതത്തില് ഏറ്റവും പ്രതീക്ഷയോടെ ഞാന് കാത്തിരിക്കുന്ന ഭാഗ്യമാണതെന്നും മഞ്ജു കൂട്ടിച്ചേര്‍ത്തു.\nCategories: More, Views Tags: Aactor mammutty, actress manju warrier


Thursday 07. Jul 2022\nപകര്‍ച്ചവ്യാധി പ്രതിരോധത്തിന് ജാഗ്രതോല്‍സവം\nആരോഗ്യവകുപ്പുമായി സഹകരിച്ച് 'പ്രതിദിനം പ്രതിരോധം' പരിപാടിയുടെ ഭാഗമായി ഹരിതകേരള മിഷന് പകര്‍ച്ചവ്യാധി പ്രതിരോധത്തിന് കുട്ടികള്‍ക്കായി 'ജാഗ്രതോല്‍സവം' എന്ന പേരില് ക്യാമ്പ് നടത്തുന്നു. എല്ലാ പഞ്ചായത്ത്, നഗരസഭാ വാര്‍ഡുകളിലെയും അഞ്ചുമുതല് ഒമ്പതുവരെ ക്ലാസുകളിലെ കുട്ടികളെ പങ്കെടുപ്പിച്ചാണ് ക്യാമ്പ്്. കൊതുകിന്റെ ലോകം, എലിവാഴും കാലം, ജലജന്യരോഗങ്ങള് എന്നീ വിഷയങ്ങള് ജാഗ്രതോല്‍സവത്തില് ചര്‍ച്ച ചെയ്യും. പകര്‍ച്ചവ്യാധി പ്രതിരോധം, ജലമലിനീകരണം, കൃഷി സംരക്ഷണം എന്നീ വിഷയങ്ങളില് ബോധവല്‍ക്കരണ ക്ലാസുകളുണ്ടാവും.\nഈ മാസാവസാനത്തോടെ എല്ലാ വാര്‍ഡുകളിലും ക്യാംപ് നടത്താനാണ് ഉദ്ദേശിക്കുന്നത്. ഇതിന്റെ ഭാഗമായി സംസ്ഥാന, ജില്ലാതലങ്ങളില് റിസോഴ്‌സ്‌പേഴ്‌സണ്‍മാര്‍ക്കുള്ള പരിശീലനം പൂര്‍ത്തിയായി. ബ്ലോക്ക് തല പരിശീലനം ഏപ്രില് 23, 24 തിയ്യതികളിലായി നടക്കും. കല്‍പ്പറ്റ ബ്ലോക്കില് കല്‍പ്പറ്റ ഗവ. യുപി സ്‌കൂളിലും, മാനന്തവാടിയില് കെ കരുണാകരന് മെമ്മോറിയല് ഹാളിലും, പനമരം ബ്ലോക്കില് പനമരം ജി.എല്.പി.സ്‌കൂളിലും സുല്‍ത്താന് ബത്തേരിയില് ബ്ലോക്ക് പഞ്ചായത്ത് ഹാളിലുമാണ് പരിശീലനം. കില, ശുചിത്വമിഷന്, സാക്ഷരതാ മിഷന് അതോറിറ്റി, ആരോഗ്യവകുപ്പ്, തദ്ദേശസ്വയംഭരണ വകുപ്പ് തുടങ്ങിയവര് പദ്ധതി പ്രാവര്‍ത്തികമാക്കുന്നതില് പ്രധാന പങ്കുവഹിക്കുന്നു. ക്യാമ്പിന്റെ തുടര്‍പ്രവര്‍ത്തനങ്ങള് കുടുംബശ്രീ ബാലസഭാ പ്രവര്‍ത്തകര് ഏകോപിപ്പിക്കും. പദ്ധതി നടത്തിപ്പുമായി ബന്ധപ്പെട്ട് കലക്ടറേറ്റില് ചേര്‍ന്ന യോഗത്തില് ജില്ലാ പഞ്ചായത്ത് പ്രസിഡന്റ് ടി ഉഷാകുമാരി അധ്യക്ഷത വഹിച്ചു. ഹരിതകേരളം മിഷന് ജില്ലാ കോഓഡിനേറ്റര് കെ.ബി സുധീര് കിഷന് സ്വാഗതം പറഞ്ഞു. ശുചിത്വമിഷന് ജില്ലാ കോഓഡിനേറ്റര് ജസ്റ്റിന്, ഹരിതകേരള മിഷന് ടെക്‌നിക്കല് ഓഫിസര് പി അജയകുമാര്, ജില്ലാ പ്ലാനിങ് ഓഫിസര് ഏലിയാമ്മ നൈനാന് പങ്കെടുത്തു. ശുചിത്വമിഷന് പ്രോഗ്രാം കോഓഡിനേറ്റര് പി അനൂപ് നന്ദി പറഞ്ഞു\nറേഷന് വിതരണം സുതാര്യമാകും; വിതരണവാഹനങ്ങളില് ഇനി ജി.പി.എസ് നിരീക്ഷണം\nബസ്സില് കുഴഞ്ഞു വീണ യാത്രികന് അടിയന്തര ചികിത്സാ സൗകര്യമൊരുക്കി കെഎസ്ആര്‍ടി സി ജീവനക്കാര്\n70 ലക്ഷം ലോട്ടറിയടിച്ചത് സുനീഷിന്..! ഭാഗ്യദേവത കടാക്ഷിച്ചത് ദുരിതക്കയത്തിലുള്ള കുടുംബത്തെ\nപുഴയില് തലയറ്റ നിലയില് മൃതദേഹം കണ്ടെത്തിയ സംഭവം;ആത്മഹത്യയെന്ന് നിഗമനം; തിരച്ചിലില് തല കണ്ടെത്തിയില്ല\nസെര്‍വര് തകരാര്: രജിസ്‌ട്രേഷന് വകുപ്പിന്റെ ഓണ്‍ലൈന് സേവനങ്ങള് മുടങ്ങി.\nകാലവര്‍ഷം: അപകടകരമായ മരങ്ങളും ശിഖരങ്ങളും മുറിച്ച് മാറ്റണം\nഎച്ച്‌വണ് എന് വണ് ജാഗ്രത പാലിക്കണം: ഡി.എം.ഒ ഡോ.കെ.സക്കീന\nമാനന്തവാടി ഗവര്‍മെന്റ് കോളേജില് എംഎസ്‌സി ഇലട്രോണിക്സില് പരീക്ഷാഫലത്തില് റാങ്ക് തിളക്കം\nകാലവര്‍ഷം; ക്വാറികള്‍ക്കും മണ്ണെടുക്കുന്നതിനും നിരോധനം ഏര്‍പ്പെടുത്തി


4-nurses-including-3-keralites-were-dismissed-from-ahmedabad-apollo-hospital | പിരിച്ചുവിടാൻ കാരണമായി പറഞ്ഞത് സമരം നടത്താൻ പദ്ധതിയിട്ടെന്ന്; കോവിഡ് പടരുന്നതിനിടെ മൂന്ന് മലയാളികൾ ഉൾപ്പെടെ നാല് നഴ്സുമാരെ പിരിച്ചുവിട്ട് അഹമ്മദാബാദിലെ അപ്പോളോ ആശുപത്രി - MarunadanMalayalee.com\nJune 03, 2020 | 05:54 PM IST | Permalink\nന്യൂഡൽഹി: കോവിഡ് മഹാമാരിക്കിടയിലും നഴ്സുമാരോട് നീതി കാട്ടാകെ ആശുപത്രി. അഹമ്മദാബാദിലെ സ്വകാര്യ ആശുപത്രിയാണ് നാല് നഴ്സുമാരെ പിരിച്ചുവിട്ടത്. അഹമ്മദാബാദിലെ അപ്പോളോ ആശുപത്രിയാണ് നഴ്സുമാരെ പിരിച്ചുവിട്ടത് . ഇവരിൽ മൂന്നു മലയാളികളും ഉൾപ്പെടുന്നു.\nനാലു പേരെയാണ് ആശുപത്രി അധികൃതർ ജോലിയിൽ നിന്ന് പിരിച്ചുവിട്ടത്. മലയാളികളായ മൂന്നു പേരും പത്തുവർഷമായി അപ്പോളോ ആശുപത്രിയിൽ ജോലി ചെയ്യുന്നവരാണ്. അച്ചടക്കനടപടിയായാണ് പിരിച്ചുവിടലെന്നാണ് ഇവർക്കു നൽകിയിരിക്കുന്ന കത്തിലെ പരാമർശം. ഇവർ സമരം നടത്താൻ പദ്ധതിയിട്ടെന്നും കത്തിൽ ആരോപിച്ചിട്ടുണ്ട്. എന്നാൽ, ആരോപണം അടിസ്ഥാനരഹിതമാണെന്ന് ജോലി നഷ്ടമായവർ പറയുന്നു. ഭീഷണിപ്പെടുത്തിയാണ് തങ്ങളെക്കൊണ്ട് പിരിച്ചുവിടൽ നോട്ടീസിൽ ഒപ്പ് ഇടീച്ചതെന്നും നഴ്സുമാർ പറയുന്നു.\nലക്ഷങ്ങൾ കൊടുത്തു വാങ്ങിയ വില്ലകൾക്ക് മുമ്പിൽ മുതലാളിമാർക്ക് പ്രത്യേക ഗേറ്റുമായി വേറെ വില്ലകൾ; കരാറിൽ പറയുന്നതിൽ നിന്നും വ്യത്യസ്തമായ നിർമ്മാണങ്ങൾ; മറ്റിവരച്ച പ്ലാൻ ചോദിച്ചവർക്ക് ഭീഷണി; അപ്പോളോ ഗോൾഡിനെതിരെ വില്ല തട്ടിപ്പിന്റെ പേരിൽ പരാതിയുമായി ഇടപാടുകാർ


വയർ വീർത്ത് ശ്വാസം കിട്ടാൻ ബുദ്ധിമുട്ടുന്ന കുഞ്ഞ്, കരൾ രോഗത്തിന്റെ ദുരിതത്തിൽ കുടുംബം\nPublished on Friday 11 January 2019 8:27 PM IST\nവയർ വീർത്ത് ശ്വാസം കിട്ടാതെ ഒന്ന് കരയാൻ പോലും സാധിക്കാതെ ബുദ്ധിമുട്ടുന്ന കുഞ്ഞ്. കരൾ രോഗത്തിന്റെ പിടിയിലായ കുഞ്ഞിന്റെ അവസ്ഥ അതി ദയനീയമാണ്. കരയാൻ പോലും സാധിക്കാതെ ബുദ്ധിമുട്ടുകയാണ് കൊടകരയിലെ ഒൻപത് മാസം പ്രായമുള്ള അഭിരൂപ. കര‍ൾ മാറ്റിവെക്കാൻ സാമ്പത്തിക ബുദ്ധിമുട്ട് നേരിടുന്നതാണ് അഭിരൂപയുടെ കുടുംബം നേരിടുന്ന പ്രധാന പ്രശ്നം.\nകരൾ പകുത്ത് നൽകാൻ അച്ഛനും അമ്മയും തയ്യാറാണ്. എന്നാൽ അതിനുള്ള വരുമാനം അവരുടെ കയ്യിലില്ല. പെയിന്റിങ് തൊഴിലാളിയായ അച്ഛൻ പ്രതീഷിന്റെ വരുമാനത്തിലാണ് കുടുംബം കഴിയുന്നത്. കനാലിന്റെ ഭാഗത്ത് പുറംപോക്ക് ഭൂമിയിലാണ് ഇവരുടെ താമസം. ചികിത്സയ്ക്ക് മൊത്തമായി ഏകദേശം 30 .ലക്ഷത്തോളം രൂപ വേണമെന്നാണ് പറയുന്നത്. യാതൊരുവിധ വരുമാന മാർഗവുമില്ലാത്ത ഇവർക്ക് സഹായം അഭ്യർത്ഥിച്ച് കൊണ്ടുള്ള വീഡിയോ സാമൂഹ്യപ്രവർത്തകനായ ഫിറോസ് കുന്നംപറമ്പിലാണ് ഫേസ്ബുക്കിലൂടെ പുറത്ത് വിട്ടത്.


രാജ്യത്ത് ഏറ്റവും കൂടുതല് സ്ത്രീധനം വാങ്ങുന്ന സംസ്ഥാനങ്ങളിലൊന്ന് കേരളമെന്ന് ലോകബാങ്ക് പഠനം | Indian dowry payments remarkably stable| Kerala showed dowry inflation study says\nJul 5, 2021, 02:20 PM IST\n95 ശതമാനം വിവാഹങ്ങളും സ്ത്രീധനം നല്‍കി തന്നെയാണ് നടക്കുന്നതും, അതും 1961 മുതല് സ്ത്രീധന നിരോധന നിയമം നിലനില്‍ക്കുന്ന രാജ്യത്ത്.\nസ്ത്രീധന മരണങ്ങളും ഗാര്‍ഹികപീഡന വാര്‍ത്തകളും വീണ്ടും പതിവാകുമ്പോള് ഞെട്ടിക്കുന്ന ഒരു പഠന റിപ്പോര്‍ട്ടാണ് ലോക ബാങ്ക് പുറത്തു വിടുന്നത്. കഴിഞ്ഞ ഏതാനം പതിറ്റാണ്ടുകളായി സ്ത്രീധനം നല്‍കുക എന്നത് ഇന്ത്യന് ഗ്രാമങ്ങളില് ഒരു മാറ്റവുമില്ലാതെ തുടരുന്നു എന്ന കണ്ടെത്തലാണ് വേള്‍ഡ് ബാങ്ക് നടത്തിയ പഠനത്തിലേത്. 95 ശതമാനം വിവാഹങ്ങളും സ്ത്രീധനം നല്‍കി തന്നെയാണ് നടക്കുന്നതും, അതും 1961 മുതല് സ്ത്രീധന നിരോധന നിയമം നിലനില്‍ക്കുന്ന രാജ്യത്ത്.\nഒരു സാമൂഹിക തിന്മയായ ഈ ആചാരം ഇന്നും സമൂഹം അംഗീകരിക്കുകയും അതിലൂടെ സ്ത്രീകള് ധാരാളം അതിക്രമങ്ങള്‍ക്ക് ഇരയായകുകയും കൊല്ലപ്പെടുകയും ചെയ്യുന്നു എന്നത് ഞെട്ടിക്കുന്നതാണ് എന്നും പഠനം പറയുന്നു. സ്ത്രീധനം കൊടുക്കുകയും വാങ്ങുകയും ചെയ്യുന്നത് നൂറ്റാണ്ടുകള്‍ക്ക് മുമ്പ് തന്നെ തെക്കേഷ്യയിലും മറ്റും നിലനില്‍ക്കുന്ന ആചാരമാണ്. വധുവിന്റെ മാതാപിതാക്കള് വിവാഹസമ്മാനമായി പണവും വസ്ത്രങ്ങളും ആഭരണങ്ങളുമെല്ലാം വരന്റെ കുടുംബത്തിന് നല്‍കുന്നതായിരുന്നു ചടങ്ങ്.\nഇന്ത്യയിലെ ജനസംഖ്യയുടെ 96 ശതമാനവും അടങ്ങുന്ന പതിനേഴ് സംസ്ഥാനങ്ങളിലെ സ്ത്രീധനത്തിന്റെ കണക്കാണ് പഠനവിധേയമാക്കിയത്. ഇന്ത്യയിലെ ജനങ്ങള് ഏറ്റവും കൂടുതല് അധിവസിക്കുന്ന ഗ്രാമീണ മേഖലകളെയാണ് പ്രധാനമായും ഇതില് ഉള്‍പ്പെടുത്തിയത്. ലോക ബാങ്കിലെ സാമ്പത്തിക വിദഗ്ധരായ എസ് അനുകൃതി, നിധീഷ് പ്രകാശ്, സുന്‍ഗോഹ് ക്വോണ് എന്നിവരാണ് പഠനത്തിന് നേതൃത്വം നല്‍കിയത്. ഓരോ വിവാഹത്തിനും നല്‍കുന്ന പാരിതോഷികങ്ങളുടെ കണക്ക് വിശദമായി പരിശോധിച്ചാണ് ഇവര് നിഗമനങ്ങളില് എത്തിയത്.\nവരന്റെ കുടുംബം വധുവിന്റെ കുടുംബത്തിന് നല്‍കുന്ന പാരിതോഷികത്തിന്റെ അളവും, തിരിച്ച് വധുവിന്റെ കുടുംബം വരനും കൂട്ടര്‍ക്കും നല്‍കുന്ന സമ്മാനങ്ങളുടെ നിരക്കും തമ്മില് പരിശോധിച്ചപ്പോള് ലഭിച്ച ഉത്തരം രസകരമാണ്. ഏപ്പോഴും കൂടുതല് ചെലവാക്കേണ്ടി വരുന്നത് വധുവിന്റെ കുടുംബം തന്നെയാണ്. വളരെ കുറച്ച് വിവാഹങ്ങളില് മാത്രമാണ് വരന്റെ കുടുംബം വധുവിന്റേതിനേക്കാള് പാരിതോഷികങ്ങള് നല്‍കിയിരിക്കുന്നത്. 1975 മുതല് 2000 വരെ ഈ കൊടുക്കല് വാങ്ങല് കണക്കുകള്‍ക്ക് ഒരു മാറ്റവും വന്നിട്ടില്ലെന്നാണ് കണ്ടെത്തല്\nവരന്റെ കുടുംബം വിവാഹ പാരിതോഷികങ്ങള്‍ക്കായി ഏകദേശം 5000 രൂപ ചെലവഴിക്കുമ്പോള് വധുവിന്റ കുടുംബം അത് 32,000 രൂപ വരെയാണ് ചെലവാക്കേണ്ടി വരുന്നത്. 2007 വരെയുള്ള കണക്കുകളില് സ്ത്രീധന തുക ഒരു സാധാരണ വീടിന്റെ ഒരു വര്‍ഷത്തെ വരുമാനത്തിന്റെ പതിനാല് ശതമാനമാണെന്നാണ് കണ്ടെത്തിയത്.\nഇന്ത്യയിലെ വിവാഹങ്ങളെല്ലാം ഒരു പങ്കാളി എന്ന നിലയിലുള്ളവയാണ്. എത്രയേറെ പ്രശ്‌നങ്ങളുണ്ടായാലും ഒരു ശതമാനം മാത്രമാണ് വിവാഹമോചനത്തിലേക്ക് എത്തുന്നത്. 1960 മുതല് 2005 വരെയുള്ള 90 ശതമാനം വിവാഹങ്ങളിലും മക്കളുടെ പങ്കാളികളെ മാതാപിതാക്കള് തന്നെയാണ് കണ്ടെത്തുന്നത്. 90 ശതമാനം ദമ്പതികളും വരന്റെ മാതാപിതാക്കള്‍ക്കൊപ്പമാണ് ജീവിക്കേണ്ടി വരുന്നതും. 85 ശതമാനം പെണ്‍കുട്ടികളും സ്വന്തം ജന്മസ്ഥലത്തിന് പുറത്ത് തങ്ങള്‍ക്കറിയാത്ത നാട്ടിലേക്ക് വിവാഹിതരാകേണ്ടി വരുന്നവരാണ്. സാമ്പത്തിക വിദഗ്ധരായ ഗൗരവ് ചിപ്ലുങ്കറും ജെഫ്രി വീവറും നടത്തിയ മറ്റൊരു പഠനത്തില് കണ്ടെത്തിയതാണ് ഇത്. 1950 മുതല് 99 വരെയുള്ള രാജ്യത്തെ മൊത്തം സ്ത്രീധനത്തിന്റെ കണക്കെടുത്താല് ഒരു ട്രില്ല്യണ് ഡോളറിന്റെ കാല്‍ഭാഗം വരുമെന്നാണ് കണക്ക്.\n2008 ന് ശേഷം ധാരാളം മാറ്റങ്ങള് വന്നതായും പഠനം പറയുന്നു. എന്നാല് അത് സ്ത്രീധനം ഇല്ലാതായി എന്ന മാറ്റമല്ല, അത് നല്‍കുന്ന രീതിയിലും വിവാഹ വിപണിയിലും വന്ന വലിയ മാറ്റങ്ങളാണ്. രാജ്യത്തെ എല്ലാ മതവിഭാഗങ്ങളും സ്ത്രീധനത്തെ അംഗീകരിക്കുന്നുണ്ട്. ഹിന്ദു, മുസ്ലീം മതവിഭാഗങ്ങളേക്കാള് സ്ത്രീധനം നല്‍കുന്നത് സിഖ്, ക്രിസ്ത്യന് മതവിഭാഗങ്ങളാണെന്നും പഠനത്തിലുണ്ട്.\nഏറ്റവും രസകരമായ കാര്യം ഇതൊന്നുമല്ല. കേരളത്തിന്റെ കണക്കുകളാണ്. 1970 മുതല് കേരളത്തില് സ്ത്രീധനം നല്‍കുന്നതില് വലിയ ഉയര്‍ച്ചയുണ്ടായിട്ടിണ്ട് എന്ന് കണക്കുകള് സൂചിപ്പിക്കുന്നു. കഴിഞ്ഞ വര്‍ഷങ്ങളില് രാജ്യത്ത് ഏറ്റവും അധികം സ്ത്രീധനം നല്‍കുന്ന സംസ്ഥാനങ്ങളില് ഒന്നാണ് കേരളം. 'സ്ത്രീധന പണപ്പെരുപ്പം' എന്നാണ് അവര് അതിനെ വിശേഷിപ്പിക്കുന്നത്. ഹരിയാന, പഞ്ചാബ്, ഗുജറാത്ത് എന്നീ സംസ്ഥാനങ്ങളും കേരളത്തിനൊപ്പം ഉണ്ട്. ഒഡീഷ, വെസ്റ്റ്ബംഗാള്, തമിഴ്‌നാട്, മഹാരാഷ്ട്ര എന്നീ സംസ്ഥാനങ്ങള് സ്ത്രീധനം കുറഞ്ഞു വരുന്നവയുമാണ്. എന്നാല് എന്തുകൊണ്ടാണ് ഈ വ്യത്യാസങ്ങള് വരുന്നത് എന്നതിനെ പറ്റി കൂടുതല് പഠനം നടത്തണമെന്നും ലോകബാങ്ക് സംഘം പറയുന്നു.\nContent highlights: Indian dowry payments remarkably stable, Kerala showed dowry inflation study says


March 14, 2018 – Dr. T.M. Thomas Isaac\nതിരുവനന്തപുരം : ജിഎസ്ടി സൃഷ്ടിച്ച പ്രതിസന്ധി ആറുമാസംകൊണ്ട് മറികടക്കുമെന്ന് ധനമന്ത്രി ടി എം തോമസ് ഐസക് പറഞ്ഞു. നോട്ട് നിരോധനത്തിന് പിന്നാലെ നടപ്പാക്കിയ ജിഎസ്ടി കേരളത്തിൽ സാമ്പത്തികപ്രതിസന്ധി സൃഷ്ടിച്ചിട്ടുണ്ട്. എങ്കിലും അതിൽനിന്നൊക്കെ കരകയറാനുള്ള ശ്രമമാണ് സർക്കാർ നടത്തുന്നത്. 50,000 കോടിരൂപയുടെ പ്രവർത്തനമാണ് കിഫ്ബി വഴി നടപ്പാക്കുന്നത്. ഇതിൽ 20,000\nആസ്തിവികസന ഫണ്ട് – 40 ദിവസത്തിനകം ഭരണാനുമതി\nPosted on 14.03.2018 7.04.2018 - 8:57\nകയർത്തൊഴിലാളികൾക്ക് കൂലി സംഘത്തിൽനിന്ന് നേരിട്ട് – മന്ത്രി\nPosted on 14.03.2018 6.04.2018 - 7:32


പോപ്പുലര് ഫിനാന്‍സ് നിക്ഷേപത്തട്ടിപ്പ് അന്വേഷിക്കാന് പോലിസിനൊപ്പം ഇഡിയും » Newsthen\nപോപ്പുലര് ഫിനാന്‍സ് നിക്ഷേപത്തട്ടിപ്പ് അന്വേഷിക്കാന് പോലിസിനൊപ്പം ഇഡിയും\nപത്തനംതിട്ട: പോപ്പുലര് ഫിനാന്‍സ് നിക്ഷേപത്തട്ടിപ്പില് എന്‍ഫോഴ്‌സ്‌മെന്റ് ഡയറക്ടറേറ്റിന്റെ അന്വേഷണവും തുടങ്ങി. ഉടമകള്‍ക്ക് കള്ളപ്പണം ഇടപാടും ഉണ്ടെന്നതിന്റെ തെളിവുകള് ലഭിച്ചതിനെ തുടര്‍ന്നാണ് ഇഡി അന്വേഷിക്കുന്നത്. പോപ്പുലര് ഫിനാന്‍സ് ഉടമകള് നിക്ഷേപത്തുക ഉപയോഗിച്ച് വിദേശരാജ്യങ്ങളിലടക്കം ഇടപാടുകള് നടത്തിയ സാഹചര്യത്തിലാണ് എന്‍ഫോഴ്‌സ്‌മെന്റ് ഇക്കാര്യങ്ങള് പരിശോധിക്കുന്നത്. കള്ളപ്പണ ഇടപാട്, പണത്തിന്റെ വരവ്, ഇത് ആര് കൈമാറി, പണത്തിന്റെ വിനിയോഗം എന്നിവയാണ് ഇ.ഡി. പരിശോധിക്കുന്നത്.\nരാജ്യത്ത് 21 ഇടങ്ങളിലാണ് പോപ്പുലര് ഫിനാന്‍സ് ഉടമകള്‍ക്ക് വസ്തുവകകളുള്ളത്. തമിഴ്നാട്ടില് മൂന്നിടത്തായി 48ഏക്കര് സ്ഥലം, ആന്ധ്ര പ്രദേശില് 22ഏക്കര്, തിരുവനന്തുപുരത്ത് മൂന്ന് വില്ലകള്, കൊച്ചിയിലും തൃശ്ശൂരിലും ആഡംബര ഫ്ലാറ്റുകള്, വകയാറിന് പുറമേ, പുണെ, തിരുവനന്തപുരം, പൂയപ്പള്ളി എന്നിവിടങ്ങളില് ഓഫീസ് കെട്ടിടം എന്നിവയുണ്ട്. 125കോടിയോളം രൂപയുടെ ആസ്തി ഇതുവരെ കണ്ടെത്തിയിട്ടുണ്ട്. ഇതിനിടെ പ്രതികളുടെ കസ്റ്റഡി കാലാവധി ഇന്ന് പൂര്‍ത്തിയാകും. വീഡിയോ കോണ്‍ഫറന്‍സ് വഴി ഹാജരാക്കുന്ന പ്രതികളെ വീണ്ടും കസ്റ്റഡിയില് വേണമെന്ന് അന്വേഷണ സംഘം കോടതിയില് ആവശ്യപ്പെടും.\nപോപ്പുലര് ഫിനാന്‍സ് പണം തട്ടിപ്പ് കേസില് മാനേജിങ് ഡയറക്ടര് തോമസ് ഡാനിയേല്, ഭാര്യയും സ്ഥാപനത്തിന്റെ പാര്‍ട്ണറുമായ പ്രഭ ഡാനിയേല് മക്കളായ റിനു മറിയം തോമസ്, റിയ ആന് തോമസ് എന്നിവരാണ് പ്രതികള്.\nഓസ്ട്രേലിയയിലേക്ക് കടക്കാന് ശ്രമിച്ച മക്കള് പിടിയിലായതോടെ രണ്ടാഴ്ച്ചയായി ഒളിവിലായിരുന്ന റോയി തോമസും ഭാര്യ പ്രഭയും പത്തനംതിട്ട എസ്പി ഓഫിസിലെത്തി കീഴടങ്ങുകയായിരുന്നു. റിനു, റിയ എന്നിവര്‍ക്ക് കേസില് നിര്‍ണായക പങ്ക് ഉണ്ടെന്ന് എസ്പി കെ.ജി. സൈമണ് പറഞ്ഞിരുന്നു. ഐജി ഹര്‍ഷിത അട്ടല്ലൂരിയുടെ നേതൃത്വത്തിലുളള 25 അംഗ സംഘമാണ് കേരളത്തിലെ കേസന്വേഷിക്കുന്നത്.\n2000 കോടിയിലേറെ രൂപയുടെ തട്ടിപ്പുനടത്തി എന്നാണ് പ്രാഥമിക കണ്ടെത്തല്. വിവിധ സ്റ്റേഷനുകളിലായി മുന്നൂറില്‍പ്പരം പരാതികളാണ് ഇവര്‍ക്കെതിരെ ലഭിച്ചിരിക്കുന്നത്. അതേസമയം, പോപ്പുലര് സാമ്പത്തിക തട്ടിപ്പിന്റെ ബുദ്ധികേന്ദ്രം തൃശ്ശൂരുകാരനെന്ന വിവരവും പുറത്ത് വന്നിരുന്നു.കുടുംബവുമായി അടുത്ത ബന്ധമുള്ള ഇയാള് ഏതെല്ലാം വിധത്തില് ലിമിറ്റഡ് ലയബിലിറ്റി കമ്പനി തുടങ്ങാമെന്നും പണം കടത്താമെന്നും നിയമക്കുരുക്ക് ഒഴിവാക്കാമെന്നും കുടുംബത്തെ ഉപദേശിച്ചിട്ടുണ്ട് .\nഇയാളെ താമസിയാതെ പ്രതിപ്പട്ടികയില് ഉള്‍പ്പെടുത്തും .നിക്ഷേപകര്‍ക്ക് ഒരു സുരക്ഷയുമുണ്ടാകില്ലെന്നാണ് ഇപ്പോള് പുറത്ത് വരുന്ന സൂചനകള് .വിവിധ ലിമിറ്റഡ് ലയബിലിറ്റി പാര്‍ട്ണര്‍ഷിപ്പ് കമ്പനികളിലേക്കാണ് നിക്ഷേപം സ്വീകരിച്ചിരിക്കുന്നത് .നിക്ഷേപം സ്വീകരിക്കുന്നത് പോപ്പുലര് ഫിനാന്‍സ് ആണെങ്കിലും നിക്ഷേപകര്‍ക്ക് നല്‍കിയിരിക്കുന്നത് വിവിധ എല്‍എല്‍പി സര്‍ട്ടിഫിക്കറ്റുകള് ആണ് .എല് എല് പി പൊളിഞ്ഞാല് സംരംഭകന് എന്ന നിലയില് നിക്ഷേപകനും നഷ്ടം സഹിക്കേണ്ടി വരുമെന്നാണ് വിദഗ്ധര് വിലയിരുത്തുന്നത് .\nപോപ്പുലര് ഫിനാന്‍സില് നിക്ഷപിച്ച പണം എല് എല് പികളിലേക്ക് മാറ്റിയത് പണം തട്ടാന് തന്നെ .നിയമക്കുരുക്കിനെ മറികടക്കുകയും ആകാം .ഈ ഉപദേശം നല്‍കിയത് തൃശൂരുകാരന് ആണ് .\nറോയിയെ തമിഴ്നാട്ടില് എത്തിച്ച് തെളിവെടുപ്പ് നടത്തിയിരുന്നു .ഇനി ആന്ധ്രയില് ആണ് തെളിവെടുപ്പ് .മറ്റൊരു അന്വേഷണ സംഘം തമിഴ്നാട്ടില് അന്വേഷണം തുടരും.\nenforcement directorate kerala popular finance\nലൈംഗികമായി പീഡിപ്പിച്ച് നഗ്നദൃശ്യങ്ങൾ പകർത്തിയ കേസിന്റെ അന്വേഷണം, പ്രതികളെ സഹായിക്കാനെന്ന് യുവതിയും ബന്ധുക്കളും : മുഖ്യമന്ത്രിക്കും ഡി.ജി.പിക്കും പരാതി


ഏയ്ഞ്ചല് ഗാര്‍ഡന്‍സ് –2- Sathyadeepam\n|^| Home -> Novel -> Novel -> ഏയ്ഞ്ചല് ഗാര്‍ഡന്‍സ് – 2\nശോശച്ചേടത്തി പള്ളിയിലേക്കു പോയിക്കഴിഞ്ഞിരുന്നു. ഷൈനി ഇത്തിരി ദേഷ്യത്തില്‍ത്തന്നെ അപര്‍ണയോടു ചോദിച്ചു: “അപര്‍ണ മോളേ, നിനക്കുകൂടി ചേടത്തീടെകൂടെ രാവിലെ പള്ളിയില് പോയികൂടാര്‍ന്നോ…?”\n“ഈ വീട്ടീന്നു ഞാന് മാത്രമായിട്ടെന്തിനാ രാവിലെ കുര്‍ബാനയ്ക്കു പോണത്. വൈകുന്നേരത്തെ കുര്‍ബാനയ്ക്ക് എനിക്കും പോയിക്കൂടേ…?”- അപര്‍ണ ചടുലമായി തിരിച്ചു ചോദിച്ചു.\n“നിന്നോടു ഞാന് തര്‍ക്കിക്കുന്നില്ല…”\n“അതാ നല്ലത്” – അപര്‍ണ ചൊടിപ്പോടെ തുടര്‍ന്നു: “ആ ശോശത്തള്ളേനെ എനിക്കു കണ്ടുകൂടാ… പരദൂഷണക്കാരി! കുറ്റം കണ്ടുപിടിക്കാന് മെനക്കിട്ടു നടക്ക്വാ…”\n“എന്താ നിനക്കു പെട്ടെന്നിങ്ങനെ തോന്നാന്?” – ഷൈനി ചോദിച്ചു.\nപിന്നെ പറഞ്ഞു “അവരെന്തു തന്നെ പറഞ്ഞാലും സന്മനസ്സാലേ പറേന്നതാ… ആ സ്ത്രീയുടെ ജീവിതം മുഴുവന് ഹോമിച്ചതിവിടെയാ… ഈ വടക്കേടത്ത് ഏയ്ഞ്ചല് ഗാര്‍ഡന്‍സില്… ഈ വീട്ടിലെ പണികളൊക്കെ ഇപ്പഴും ഈ എഴുപതു വയസ്സു കഴിഞ്ഞ പ്രായത്തിലും സന്മനസ്സോടെ ചെയ്തുതീര്‍ക്കുന്നു. നിനക്കൊക്കെ വച്ചുവിളമ്പിത്തരുന്ന തള്ളയാണെന്നവരെന്നോര്‍ത്തോണം.”\n“ചുമ്മാതല്ലല്ലോ; അവരുടെ ബാങ്ക് അക്കൗണ്ടിലേക്ക് പപ്പ മാസാമാസം ശമ്പളം ഇട്ടുകൊടുക്കുന്നണ്ടല്ലോ…”\n“അതു ശരിതന്നെ. അതീന്നു പത്തു പൈസ ഇന്നേവരെ ശോശച്ചേടത്തി എടുത്തിട്ടില്ല. ആ തുക ലക്ഷങ്ങളായി കുന്നൂകൂടി കിടക്കുന്നു…!”\n“ഈ വീട്ടീന്നു കാര്യങ്ങളെല്ലാം നടന്നാല്‍പ്പിന്നെ അവര്‍ക്കെന്തിനു പൈസ വേണം…?”\n“ആ പണം ഈ വീട്ടിലെ ആര്‍ക്കു വേണേലും ഷൈനിച്ചേടത്തി തരും… അവര്‍ക്കതിന്‍റെ ആവശ്യമൊന്നുമില്ല. ചെലപ്പം പറയും, വല്ല അനാഥാലയത്തിനും ആ പണമെടുത്തു കൊടുത്താലോ എന്ന്… അത്രയ്ക്കു നല്ല മനസ്സാ അവരുടേത്.”\n“നല്ല ഒന്നാന്തരം മനസ്സ്…! അപര്‍ണ പരിഹസിച്ചുകൊണ്ടു മുറിയിലേക്കു കടന്നുപോയി. ആരോ അവളെ ഫോണ് വിളിക്കുന്നുണ്ടായിരുന്നു.\nജോര്‍ജി അപ്പോഴും ബെഡ്റൂമില് തിരക്കിട്ട ഫോണ് വിളികളിലായിരുന്നു. ബെഡ് റൂമില് നിന്നും പുറത്തുവന്നപ്പോള് ഡൈനിംഗ് ടേബിളിനരികെ ചെന്നു ജഗ്ഗില്‍നിന്നും ചായ പകര്‍ന്നു കുടിച്ചു.\nഷൈനി ഇതിനോടകം ഹുണ്ടായ് കാറോടിച്ചു പോയിക്കഴിഞ്ഞിരുന്നു. പതിവു തെറ്റിച്ച് ഒരു വാക്ക് പറയാതെയാണല്ലോ അവള് പോയത്. അല്ലെങ്കില് എന്തു വാക്ക്? എന്തു ജീവിതം? ആര്‍ക്കും ആരോടും കടപ്പാടില്ലാത്തപോലെ ഒപ്പിക്കും ജീവിതമല്ലേ?\nഫര്‍ണീച്ചര് ഹാളിലാകെ കൂട്ടിയിട്ടിരിക്കുന്നു! മുറികളാകെ അലങ്കോലം! ചില മുറികളില് അയാള് കയറിയിറങ്ങി നടന്നു. അപ്പോഴേക്കും പെയിന്‍റിംഗ് കോണ്‍ട്രാക്ടറുടെ ഫോണ്‍കോള്.\n“ചന്ദ്രബോസേ, ഞാനങ്ങോട്ട് വിളിക്കാനിരിക്കുകയായിരുന്നു. രണ്ടു മാസംകൊണ്ടു തീര്‍ക്കാമെന്നേറ്റ വര്‍ക്കിപ്പോള് മൂന്നു മാസം കഴിഞ്ഞിരിക്കുന്നു! ചന്ദ്രബോസിവിടെ വരാറേയില്ലായിരുന്നുവെന്നു പറഞ്ഞുകേട്ടു. എല്ലാം വര്‍ക്കേഴ്സിനെ ഏല്പിച്ചു മാറിനടന്നാല് മതിയോ…?”\n“മാറിനടക്കയോ…? സാറെന്തായീ പറേന്നേ…?”-ചന്ദ്രബോസിന്‍റെ സ്വരമുയര്‍ന്നു.\n“നാലഞ്ചു സൈറ്റില് എനിക്കു പണിയുണ്ടു സാറെ എല്ലായിടത്തും ഞാന് യഥാസമയം ചെന്നു നോക്കിക്കൊണ്ടാണിരിക്കുന്നേ… ഏയ് ഞ്ചല് ഗാര്‍ഡന്‍സിലെ ഒരുമാതിരി വലിയ വര്‍ക്കല്ലേ? ഇത്രയേറെ മുറികളും ഏരിയായുമാക്കെയുള്ള വര്‍ക്ക്. നല്ല ഫിനിഷിംഗില് തീര്‍ക്കണ്ടേ? അത്രയങ്ങ് ധൃതിപിടിച്ചാലൊക്കൂല്ല. ഏറിയാല് ഒരാഴ്ച കൂടി; പണിയെല്ലാം തീര്‍ത്തിരിക്കും. ചന്ദ്രബോസ് ഉറപ്പു തരുന്നു. അതിനുള്ളില് പണി തീര്‍ക്കാനാ ഇന്നു ഞായറാഴ്ചകൂടി ഏഴെട്ടു പേരെ അങ്ങോട്ടു വിട്ടിരിക്കുന്നേ…”\nചന്ദ്രബോസിന്‍റെ കോള് അവസാനിച്ചപ്പോഴേക്കും ഷൈനിയുടെ വിളി വന്നു.\n“ജോര്‍ജിയോടൊരു കാര്യം പറയാന് ഞാന് മറന്നു. കോതമംഗലത്തുനിന്നു പള്ളിക്കടുത്തു വീടു വാങ്ങി താമസിക്കുന്ന സ്റ്റെല്ലയെയും മര്‍ക്കോച്ചനെയും അറിയില്ലേ..? അവരുടെ ഇളയ മകന് സൗരഭ് കാനഡയിലാണ്. അവധിക്കു വന്നിട്ടുണ്ട്. നമ്മുടെ അപര്‍ണയ്ക്കുവേണ്ടി ആലോചന വന്നിരിക്കുന്നു. നോക്കിയാലോ…?”\n“നോക്ക്…” ജോര്‍ജി തുടര്‍ന്നു ചോദിച്ചു: “അവള്‍ക്കിഷ്ടമാകുമോ?”\n“എന്തിനു സംശയിക്കുന്നു… അവള്‍ക്കു കാനഡയില് പോയി ജോലി തേടി സുഖമായി ജീവിക്കരുതോ? നഴ്സുമാര്‍ക്ക് അവിടെ ഏറെ കരിയര് സ്കോപ്പുണ്ട്…”\nകുര്‍ബാന കഴിഞ്ഞു പള്ളിയില്‍നിന്നും ശോശച്ചേടത്തി എത്തി. ജോര്‍ജി പോകാന് ഒരുങ്ങുന്നതേയുണ്ടായിരുന്നുള്ളൂ. അയാള് കാറിന്‍റെ കീയെടുത്ത് ഇറങ്ങുമ്പോള് ഹരിഹരന്‍റെ കോള് വന്നു.\n“എടോ ജോര്‍ജി, താനെവിടെ വരെയായി?”\n“ഇതാ പുറപ്പെട്ടു കഴിഞ്ഞു.”\nജോര്‍ജി കാറില്‍ക്കയറി പായുമ്പോള് പെട്ടെന്നൊരു കാര്യം ഓര്‍ത്തുപോയി. എന്തിനും ഏതിനും കൈക്കൂലി വാങ്ങുന്ന പിഡബ്ല്യൂഡി എന്‍ജിനീയറായ ഹരിഹരന് തന്നോടൊരു പൊള്ളയായ കമന്‍റ്. “ഞാന് കൈക്കൂലി വങ്ങിച്ചിട്ടില്ല. അതുകൊണ്ട് എല്ലാ രാത്രിയും എനിക്കു സുഖമായി ഉറങ്ങാന് പറ്റും…”\nഹരിഹരന്‍റെ ഓഫീസ് ഇടപാടുകള് പലതും നന്നായി അറിയുന്ന തന്നോട് അയാളുടെ അതേ ഭാഷ്യം എന്തിനായിരുന്നു…? അമേരിക്കന് ഡോളറിലും നാണയത്തിലും മുദ്രിതമായ പ്രമാണവാക്കുകള് സ്വാഭാവികമായി ഓര്‍മ വരുന്നു. ഇന് ഗോഡ് വി ട്രിസ്റ്റ് (In God We Trust).. “ഞങ്ങള് ദൈവത്തില് വിശ്വസ്തമായി” എന്നര്‍ത്ഥം. ആ ആശയം ഉള്‍ക്കൊള്ളാന് പറ്റും. പക്ഷേ, ഹരിഹരന്‍റെ ഭാഷ്യം? തനിക്ക് അങ്ങനെ പറയാന് തോന്നില്ല. കാരണം, താന് കൈക്കൂലി വാങ്ങുന്ന ആളാണ്. പരാതിയും പരിവട്ടവും കൂടാതെ കൈക്കൂലി കൈപ്പറ്റുന്നതില് തെറ്റില്ലെന്നു വിശ്വസിച്ചുപോരുന്ന ഏയ്ഞ്ചല് ഗാര്‍ഡന്‍സിലെ ഗാര്‍ഡിയന്!\nത്രിസന്ധ്യയ്ക്കു തന്നെ ചേടത്തി പ്രാര്‍ത്ഥിക്കാന് രൂപത്തിങ്കല് മെഴുകുതിരി തെളിച്ചു. വീട്ടിലാരുമില്ല. അപര്‍ണമോളുണ്ടെങ്കിലും കാര്യമില്ല. പ്രാര്‍ത്ഥനയ്ക്കു വിളിച്ചാല് വരില്ല. അവള് ഏതോ മുറിയില് കിടപ്പുണ്ടെന്നറിയാം. ചെന്നു വിളിച്ചാലോ? ചേടത്തി ആലോചിച്ചു. അപര്‍ണമോള് ഇന്നു പുറത്തേയ്ക്കെങ്ങും പോയില്ല. വൈകീട്ട് അഞ്ചു മണിക്കുള്ള കുര്‍ബാനയ്ക്കും പോയില്ല. വീണ്ടുവിചാരമില്ലാത്ത കുട്ടി…! ചേടത്തിക്ക് അടക്കം വന്നില്ല. ഒരു മുത്തശ്ശിയുടെ വാത്സല്യം പേറി അവര് അവള് കിടക്കുന്ന മുറി തേടിപ്പോയി. മുറിയുടെ വാതിലില് മുട്ടിവിളിച്ചു.\n“അപര്‍ണമോളേ, വന്നേ… പ്രാര്‍ത്ഥിക്കാം. മോളിന്നു പള്ളിയിലും പോയില്ലല്ലോ… പകരം കൊന്ത ചൊല്ലി കാഴ്ചവയ്ക്കാം,…”\n“ദേ, തള്ളേ, നിങ്ങള് നിങ്ങടെ കാര്യം നോക്കിയാ മതി. എന്‍റെ കാര്യത്തിലൊന്നും ഇടപെടേണ്ടാ… എനിക്കു തലവേദനയായിരുന്നു. ഞാന് പള്ളിയില് പോയില്ല. അതിനിപ്പം നിങ്ങളെ ബോധിപ്പിക്കേണ്ട കാര്യമൊന്നും എനിക്കില്ല…”\n“മോളേ, ചേടത്തി തര്‍ക്കിക്കാന് വിളിച്ചതല്ല… ഒന്നിച്ചിരുന്ന പ്രാര്‍ത്ഥിക്കാന് വിളിച്ചതാ…”- ചേടത്തി അനുനയത്തില് പറഞ്ഞു.\n“തള്ളേടെ കൂടെയിരുന്നു പ്രാര്‍ത്ഥിക്കാത്തതിന്‍റെ കുഴപ്പമാ… നിങ്ങള് തനിച്ചിരുന്നങ്ങ് പ്രാര്‍ത്ഥിച്ചാ മതി… എന്നെ മേലാല് വിളിക്കണ്ടാ… ഞാന് തള്ളേടെകൂടെ പ്രാര്‍ത്ഥിക്കാനുമില്ല… ഒരു കേമം പിടിച്ച തള്ള!”\n“മോളേ, ഇമ്മാതിരിയൊന്നും ശോശചേടത്തിയോടു പറയരുത്… ദോഷമാ മോളേ…”- ചേടത്തിക്കു സങ്കടം വന്നു.\n“തള്ളയോടൊന്നു കൂടി പറഞ്ഞേക്കാം, നിങ്ങളീ വീട്ടിലെ വെറുമൊരു വേലക്കാരിയാ…. ഏയ്ഞ്ചല് ഗാര്‍ഡന്‍സിലെ അമ്മച്ചിയല്ല. ഉപദേശിക്കാനും ഭരിക്കാനുമൊന്നും വരണ്ട… അതിനൊക്കെ ഇവിടെ ആളുണ്ട്. പണിക്കാരിയാണേല് ഇവിടത്തെ പണികളൊക്ക ചെയ്തോണ്ട് അടങ്ങിയൊതുങ്ങി കഴിഞ്ഞോണം.”\nഅപര്‍ണയുടെ മുഖം ദേഷ്യം കേറി ചീര്‍ത്തിരുന്നു. ചേടത്തിയുടെ കണ്ണുകള് നിറഞ്ഞു.\nഅപര്‍ണമോളേ, ചേടത്തി ഇവിടെ വെറുമൊരു വേലക്കാരിയാ… ചേടത്തിക്കതു നല്ലതുപോലെ അറിയാം. മോള് ഒന്നോര്‍ത്തോണം. അമ്പതു വര്‍ഷത്തിലേറെയായി ചേടത്തി വടക്കേടത്തു വീട്ടിലെ അംഗമാ. പണിയെടുക്കുന്ന അംഗം…! മോള് പിറന്നുവീണത് ഈ തള്ളേടെ കയ്യിലാ… മോള് കുഞ്ഞിരിക്കുമ്പോള് വീഴാതിരിക്കാന് ഒരു കാവല്‍മാലാഖയെപ്പോലെ നോക്കിനടന്നതീ തള്ളയാ…”\n“ചുമ്മാതല്ലല്ലോ… അതിനൊക്കെ കാശ് എണ്ണിയെണ്ണി തന്നിട്ടില്ലേ…?” – വീറോടെ അപര്‍ണ ചോദിച്ചു.\nആ കാശൊക്കെ ബാങ്കില് കിടപ്പൊണ്ട്… ഒരു രൂപപോലും ഇന്നേവരെ ചേടത്തി എടുത്തിട്ടില്ല…. എടുക്കണം; എല്ലാംകൂടി ആരുംപോരുമില്ലാത്തോര്‍ക്കു കൊടുക്കാന്..” – ചേടത്തി ദീര്‍ഘമായി ഒന്നു നിശ്വസിച്ചു. അതേ പരിദേവനം കേള്‍ക്കാന് അവള് മനസ്സ് കാട്ടിയില്ല; വാതില് കൊട്ടിയടച്ചു.\nചേടത്തി പോയി മുട്ടുകുത്തി പ്രാര്‍ത്ഥിച്ചു. കൊന്തയടക്കം പ്രാര്‍ത്ഥനകള് ചൊല്ലി. കൊന്ത പാതിയായപ്പോള് ഷൈനിയുടെ കാര് ഗെയ്റ്റ് കടന്നുവരുന്നതു ചേടത്തി അറിയാതിരുന്നില്ല. പ്രാര്‍ത്ഥന കഴിഞ്ഞപ്പോഴാണ് അവള് അകത്തേയ്ക്കു കടന്നുവന്നത്. അതുവരെ കാറിനു ചുറ്റിപ്പറ്റി നിന്നു ഫോണ് ചെയ്യുകയായിരുന്നു.\nഷൈനി ഡ്രസ്സ് മാറി നൈറ്റിയിട്ടു വന്നപാടേ ചേടത്തിയെ വിളിച്ചു മാറ്റിനിര്‍ത്തി തിരക്കാതിരുന്നില്ല.\n“ചേടത്തിടെ മനസ്സിലെന്തോ ഉണ്ട്. അതറിഞ്ഞിട്ടുതന്നെ ബാക്കി കാര്യം…”\nഷൈനി നിര്‍ബന്ധിച്ചപ്പോള് ചേടത്തിയൊന്നു പരുങ്ങി. പിന്നെ നാലുപാടും നോക്കി രഹസ്യമാണെന്ന് ഉറപ്പു വരുത്തിക്കൊണ്ടു പതിഞ്ഞ സ്വരത്തില് അറിയി ച്ചു; “പെയിന്‍റര്‍മാരില് ഒരു ചെക്കന് അപര്‍ണമോള് കിടക്കുന്ന മുറിയില് കേറിയിറങ്ങുന്നതു ഞാന് കണ്ടു.”\n“ചേടത്തിക്ക് ആ ചെക്കനെ കസ്റ്റഡിയിലെടുത്തു ക്വസ്റ്റ്യന് ചെയ്യാമായിരുന്നില്ലേ…?” – തമാശയായി കരുതിക്കൊണ്ടു ഷൈനി കുലുങ്ങി ചിരിച്ചു.\n“ഞാന് ചോദിക്കാതിരിക്ക്വോ… വിട്ടുകൊടുത്തില്ല. അവനോടു ഞാന് ചോദിക്കാന് ചെന്നപ്പഴ് അപര്‍ണമോള് ഇടപെട്ടു. എന്‍റെ നേര്‍ക്കു മെക്കിട്ടു കേറി. ഏയ്ഞ്ചല് ഗാര്‍ഡന്‍സില് പെയിന്‍റ് ചെയ്യാന് വന്നവരെ ശാസിക്കേണ്ട കാര്യമെന്താണെന്ന് എന്നോടു ചോദിച്ചു…”\n“ചേടത്തി ചെയ്തതും ശരി, അപര്‍ണമോള് ചെയ്തതും ശരി. പിന്നെ ആ പെയിന്‍റര് ചെയ്തതു ശരിയോ തെറ്റോ എന്നാണറിയേണ്ടത്. അതവിടെ നില്ക്കട്ടെ ചേടത്തി എനിക്കു നല്ലൊരു ലെമണ്‍ജ്യൂസെടുത്തു തര്വോ… ഉപ്പും മധുരോം ഐസും കൂട്ടി…”\n“എല്ലാം ദൈവംതമ്പുരാന്‍റെ കൈകളില് സമര്‍പ്പിക്കാം.” ചേടത്തി നാരങ്ങാ പിഴിയുമ്പോള് ഉരുവിട്ടതു ഷൈനിയുടെ മനസ്സില് കല്ലുകടിയുണ്ടാക്കി.\n“അതെന്താ ചേടത്തീ, ചേടത്തീടെ മനസ്സില് പിന്നെയും എന്തെല്ലാമോ തുരുമ്പിച്ചു ബാക്കി കിടക്കുംപോലെ!”\n“ഞാന് വെറുമൊരു വേലക്കാരി… ഏയ്ഞ്ചല് ഗാര്‍ഡന്‍സെന്ന കൊട്ടാരത്തിലെ ഒരു പണിക്കാരത്തി! എന്‍റെ കാഴ്ചപ്പാടൊന്നും ശരിയാവത്തില്ല. അത്രയ്ക്കുള്ള അറിവല്ലേ എനിക്കുള്ളൂ… വലിയ ലോകത്തെ ചെറിയൊരു ചേടത്തി…!”\n“ചേടത്തി വെറുതെ ടെന്‍ഷനുണ്ടാക്കുന്ന വര്‍ത്തമാനം കളയ്…”\nഅതേസമയം അപര്‍ണ അങ്ങോട്ടു വന്നു. എന്തോ കരുതിക്കൂട്ടി എന്നപോലെ. ചാലക്കുടിക്കു പോയ വിനോദും ഭാര്യ നൈനയും നവോമിയും മടങ്ങിയെത്തി. എല്ലാവരുടെയും സാന്നിദ്ധ്യത്തിലാണു ഷൈനി മര്‍ക്കോച്ചന്‍റെ മകന് സൗരഭുമായിട്ടുള്ള കല്യാണാലോചന എടുത്തിട്ടത്.\n“അപര്‍ണയ്ക്ക് എല്ലാംകൊണ്ടും ഇണങ്ങുന്ന പ്രെപ്പോസല്. കാനഡയില് നേഴ്സായി ജോലി ചെയ്യുകയുമാവാം” – വിനോദിന്‍റെ അഭിപ്രായത്തോട് എല്ലാവരും യോജിച്ചു.\nഎന്നാല് യോജിക്കേണ്ടവള് യോജിച്ചില്ല. അപര്‍ണയ്ക്ക് ആ ആലോചന ഇഷ്ടമായില്ല. അവള് ഉറപ്പിച്ചു പറഞ്ഞു: “ഫോറിന് പ്രൊപ്പോസലേ എനിക്കു വേണ്ടാ… മാത്രമല്ല, ഞാനിപ്പോള് കല്യാണമേ ആഗ്രഹിക്കുന്നില്ല. എനിക്കു പഠിക്കണം. എംഎസ്സി നഴ്സിംഗിന് പഠിക്കണം എല്ലാവരുംകൂടി ചേര്‍ന്ന് എന്നെ നിര്‍ബന്ധിക്കരുത്…”\nഏയ്ഞ്ചല് ഗാര്‍ഡന്‍സിന്‍റെ പെയിന്‍റിംഗ് കഴിഞ്ഞു. അടുത്തയാഴ്ച കൂട്ടുകാരികളോടൊപ്പം ബാംഗ്ലൂര് ടൂറിനു പോയ അപര്‍ണ സമയം കഴിഞ്ഞിട്ടും മടങ്ങിവന്നില്ല. എല്‍ഇഡി വിളക്കുകളുടെ വര്‍ണപ്രഭയില് മുങ്ങിക്കുളിച്ചു നിന്ന ഏയ്ഞ്ചല് ഗാര്‍ഡന്‍സ് അന്നു സന്ധ്യയോടെ ഇരുണ്ടുമൂടി. അതിന്‍റെ മുറികളിലും ഇടനാഴികളിലും ദുഃഖത്തിന്‍റെ ഇരുള് ചിറകടിച്ചാര്‍ത്തു. ഭീതിദമായൊരു ഒരന്തരീക്ഷം ആവാഹിച്ച ഭാര്‍ഗവിനിലയംപോലെ!!


ആര്യൻ ഖാനു വേണ്ടി ഭക്ഷണപ്പൊതിയും സ്യൂട്ട്‌കേസുമായി ഷാരൂഖിന്റെ ജീവനക്കാരൻ; അനുവദിക്കാതെ ജയിലധികൃതർ | aryan khan jail custody\nആര്യൻ ഖാനു വേണ്ടി ഭക്ഷണപ്പൊതിയും സ്യൂട്ട്‌കേസുമായി ഷാരൂഖിന്റെ ജീവനക്കാരൻ; അനുവദിക്കാതെ ജയിലധികൃതർ\nജയിലിലെ ഒന്നാം നമ്പർ ബാരകിലാണ് ആര്യനെ താമസിപ്പിച്ചിട്ടുള്ളത്.\n9 Oct 2021 12:45 PM GMT\nമുംബൈ: ലഹരിക്കേസിൽ അറസ്റ്റിലായ ആര്യൻ ഖാനു വേണ്ടി ഭക്ഷണപ്പൊതിയും അവശ്യവസ്തുക്കളും കൊണ്ടുവന്ന് ഷാരൂഖ് ഖാന്റെ ജീവനക്കാരൻ. വ്യാഴാഴ്ച രാവിലെയാണ് ജീവനക്കാരിൽ ഒരാളെ ആർഥർ റോഡ് ജയിലിന് പുറത്ത് കണ്ടതെന്ന് ഇ ടൈംസ് റിപ്പോർട്ട് ചെയ്തു. എന്നാൾ ഇദ്ദേഹം കൊണ്ടുവന്ന സാധനങ്ങൾ അകത്തേക്ക് കടത്തിയില്ല.\nനേരത്തെ, അമ്മ ഗൗരി ഖാൻ ആര്യനു വേണ്ടി ബർഗറുമായി ജയിലിലെത്തിയിരുന്നെങ്കിലും അധികൃതർ അതു നൽകാൻ അനുവാദം നൽകിയിരുന്നില്ല. സുരക്ഷാകാരണങ്ങളാല് അനുമതി നിഷേധിച്ചു എന്നാണ് അധികൃതര് വിശദീകരിച്ചിരുന്നത്. ജയിലിലെ ഒന്നാം നമ്പർ ബാരകിലാണ് ആര്യനെ താമസിപ്പിച്ചിട്ടുള്ളത്. ജയിലിൽ പാചകം ചെയ്ത ഭക്ഷണമേ നൽകുന്നുള്ളൂ.\nഞായറാഴ്ചയാണ് മുംബൈ കപ്പലിലെ ലഹരിപ്പാർട്ടിയിൽനിന്ന് ആര്യൻ ഖാനെ കസ്റ്റഡിയിലെടുത്തിരുന്നത്. കഴിഞ്ഞദിവസം കോടതിയിൽ ഹാജരാക്കിയ ആര്യനെ 14 ദിവസത്തേക്ക് ജുഡീഷ്യൽ കസ്റ്റഡിയിൽ വിട്ടിരുന്നു. കേസിൽ ആര്യൻ ഉൾപ്പെടെ 17 പേരാണ് അറസ്റ്റിലായിട്ടുള്ളത്.\nകേസിൽ ഒന്നാം പ്രതിയാണ് ആര്യൻ ഖാൻ. കപ്പലിൽ നിന്ന് 1.33 ലക്ഷം രൂപയുടെ മയക്കുമരുന്ന് പിടികൂടിയെന്നാണ് എൻസിബി കോടതിയെ അറിയിച്ചിട്ടുള്ളത്. ലഹരി ഉപയോഗിച്ചതിനൊപ്പം വാങ്ങിയതിനും വിറ്റതിനും ഇവർക്കെതിരെ കേസെടുത്തിട്ടുണ്ട്.\nഫാഷൻ ടിവി ഇന്ത്യയുടെ മാനേജിങ് ഡയറക്ടറായ കാഷിഫ് ഖാന്റെ നേതൃത്വത്തിലാണ് മുംബൈയിലെ കോർഡേലിയ എന്ന ആഡംബര കപ്പലിൽ സംഗീത യാത്ര പുറപ്പെട്ടത്. ബോളിവുഡ്, ഫാഷൻ, ബിസിനസ് മേഖലകളിലുള്ളവരാണ് സംഘത്തിലുണ്ടായിരുന്നത്. സംഘാടകരുടെ ക്ഷണപ്രകാരമാണ് ആര്യൻ ഖാൻ എത്തിയതെന്നാണ് വിവരം.\nTAGS :aryan khan drug case